ועדת הפנים והגנת הסביבה, כנסת 25, פרוטוקול מספר 126, 2023-10-17 00:00

יעקב אשר: בוקר טוב לכולם, אני פותח את ישיבת הוועדה

יעקב אשר:  סדר-היום: הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד–2023 – מ/1657 – הכנה לקריאה שנייה ושלישית

יעקב אשר:  אמש במליאה אושרה הצעת החוק שמונחת לפניכם

יעקב אשר:  אגב, יש גם באייפדים כל מיני פניות של חברי הכנסת, כל מיני פניות שהיו בעניין הזה מפורומים שונים, מועמדים, מפלגות וכו'

יעקב אשר:  אני קודם כול רוצה בתחילת הישיבה לאחל החלמה מהירה לפצועים וניחומים למשפחות הנופלים, וכמובן תפילה לשחרור כלל בני עמנו שנמצאים בשבייה, ושבעזרת השם נזכה לקבל בשורות טובות בקרוב

יעקב אשר:       לגבי הצעת החוק שמונחת לפנינו, קודם כול אני רוצה לומר דבר אחד כדי שתהיה ודאות

יעקב אשר:  אנחנו יכולים להביא את הצעת החוק היום, לאשר אותה כמו שהיא בלי להתייחס להשלכות ובלי להתייחס לבעיות שנוצרות, וזו לא כוונתי

יעקב אשר:  כוונתי היא באמת לבדוק את ההשלכות

יעקב אשר:  יש הרבה מאוד השלכות שהן חשובות מאוד, שהן אנושיות מאוד

יעקב אשר:  במקומות מסוימים אנחנו יודעים על מועמדים שנרצחו – לפחות שניים שאנחנו יודעים, חלק אולי אנחנו לא יודעים – או אנשים שנפצעו

יעקב אשר:  יש הרבה מאוד סוגיות שעולות מהעניין הזה

יעקב אשר:  יש לי רשימה ארוכה ואני לא אתחיל איתה

יעקב אשר:  אני רוצה לשמוע קודם כול אתכם

יעקב אשר:       אבל אני אומר עוד פעם – סליחה, אני מבקש לא להפריע – אין בכוונתי לאשר את הצעת החוק כמו שהיא

יעקב אשר:  הצעת החוק כמו שהיא בעצם החלטה של הממשלה, הצהרת כוונות, שזה מה שצריך לעשות, ולדעתי זה מה שצריך לעשות

יעקב אשר:  אני לא חושב שיש אחד שחושב אחרת שצריך לדחות את הבחירות

יעקב אשר:  אנחנו כאן בוועדה נעשה את מיטב היכולת שלנו, כמובן בהסכמה עם הממשלה ככל הניתן, להגיע להסכמות גם על ההשלכות של זה בכל מיני סוגי השלכות ויש המון המון השלכות

יעקב אשר:       אבל אני רוצה לומר דבר אחד, אין לזה תוקף סטטוטורי למה שאני אומר, אבל ידע כל מועמד ותדע כל רשימה ותדע כל מפלגה שהבחירות לרשויות המקומיות ולמועצות המקומיות נדחות לשלושה חודשים לפחות – תכף נגיע גם לעניין השני שאני גם אפתח בו – כדי שכולם יכלכלו

יעקב אשר:  ברור לי שכבר כולם כלכלו את מעשיהם גם קודם

יעקב אשר:  ברור לי שברגע שנודע לכל אחד מה שקורה פה במדינה, הוא זרק את כל מה שנקרא מטה הבחירות והלך למילואים או הלך לשירות או הלך לעזרה או להתנדבות או לכל דבר אחר

יעקב אשר:  אבל אני אומר את זה וחשוב לי שזה יהדהד בצורה ברורה, כדי שלא יבואו אנשים ויגידו: לא ידענו, כן ידענו אם ידחו או לא ידחו

יעקב אשר:  הממשלה אישרה דחייה של שלושה חודשים, אנחנו נגיע להחלטה שלנו בכמה זמן

יעקב אשר:  זה לא יהיה פחות משלושה חודשים מיום הבחירות שהיה אמור להיות, זה ברור שלא

יעקב אשר:  לכן חשוב לי שהדבר הזה יהדהד ויצא מכאן, מהוועדה

יעקב אשר:       דבר שני, לא מדובר פה בהליך טכני

יעקב אשר:  זאת אומרת, אנחנו לא הולכים פה רק לתקן בעיות טכניות שיקרו בגלל הדחייה הזאת

יעקב אשר:  יש פה הליך דמוקרטי אמיתי

יעקב אשר:  אם זו דמוקרטיה, זאת הדמוקרטיה במיטבה

יעקב אשר:  אנחנו צריכים לדאוג שלא יהיו דברים שבגינם אנשים שהחליטו להקדיש את חייהם לציבור ולהתמודד לרשויות או לראש רשות או כחבר מועצה ובאים מאידאולוגיות מסוימות ומהחלטות מסוימות, שיקרה מצב שלא ניתן פתרונות לדברים האלה, כדי שלא יהיה מצב שתהיה המשכיות בערים מסוימות שבהן רוב הציבור אולי חושב שהיה צריך לעשות החלפה כזאת או אחרת

יעקב אשר:  אם מועמדים ירגישו שהם לא מסוגלים לעמוד בחלק מההשלכות של הדחייה של הבחירות, אנחנו פוגעים פגיעה אנושה בהליך הדמוקרטי

ארז מלול: בזכות להיבחר

יעקב אשר: זה לא רק בזכות להיבחר

יעקב אשר:  אני גם לא מדבר רק על הזכות לבחור

יעקב אשר:  במילים הזכות לבחור ולהיבחר מונח בעצם טובת הציבור, כל אחד לפי השקפת עולמו, כל אחד לפי הראייה שלו

יעקב אשר:  אבל בסוף מדובר כאן בדבר שאנחנו צריכים לשמר אותו, לשמור עליו

יעקב אשר:  אנחנו צריכים גם לדעת עוד דבר, שאנחנו בעת מלחמה ויש הרבה מאוד מטלות על מדינת ישראל ויש לנו הרבה בעיות, אבל אנחנו צריכים לדון בדברים הללו ולהגיע בסופו של דבר להצעת חוק מיטבית, מטויבת נכון, לטובת עם ישראל בכלל ולטובת ההליך הדמוקרטי הזה

יעקב אשר:       בישיבה היום לא יהיו הצבעות וגם לא יהיו החלטות

יעקב אשר:  חשוב לנו היום לשמוע את כל ההיבטים של כל מי שיש לו מה לומר בעניין הזה

יעקב אשר:  אני אבקש, גם אם אין הסכמה ומשרדי ממשלה יגידו את דעתם, מותר להם וזו החובה שלהם להגיד את דעתם ואנחנו נשמע

יעקב אשר:  היום לא יהיו החלטות

יעקב אשר:  אני לא רוצה לגרור את ההליך הזה אבל להערכתי לא נוכל להצביע היום, ודאי שלא

יעקב אשר:  אני חושב שעד תחילת השבוע הבא אנחנו צריכים להתכוונן, כדי שביום שני נוכל בצורה כזו או אחרת במליאה לאשר את זה סופית, לכן הוועדה תצטרך להתכנס שוב

יעקב אשר:  נתכנס כמה שנצטרך ונעשה פגישות ביחד עם משרדי הממשלה ובשיתוף פעולה מלא עם כלל מפלגות הבית

יעקב אשר:  אנחנו מדברים על חקיקה בזמן בחירות, אנחנו מדברים על חקיקה שנוגעת לכולם, ואני מודיע לכם שהכול יהיה בצורה מתואמת ובצורה מאוחדת

יעקב אשר:  אלה ההקדמות שלי

יעקב אשר:       עכשיו נפתח את הדיון

יעקב אשר:  אני רוצה להתחיל את הדיון בדבר המרכזי שלו כרגע וזה הנושא של התאריך

יעקב אשר:  כרגע בהחלטת הממשלה התאריך הוא שלושה חודשים מיום הבחירות הקודמות, דהיינו 30 בינואר 2024

יעקב אשר:  הלוואי שזה יקרה

יעקב אשר:  כולנו תפילה שזה יקרה וכולנו תפילה שאפשר יהיה לעשות את זה גם קודם, אבל גם קודם לא ניכנס להליך כזה

יעקב אשר:  לכן מבחינתי אני רוצה להציע – ואני רוצה בהתייחסות שלכם שתגידו את דעתכם – לדעתי, הדבר הנכון שאנחנו צריכים לעשות זה לאמץ את החלטת הממשלה לגבי המועד של שלושת החודשים כמועד אחד ולהטמיע בתוך הצעת החוק, בתיקונים הנדרשים כמובן, אפשרות להחלטה נוספת של ארבעה חודשים

יעקב אשר:  זאת אומרת, או שלושה או ארבעה

יעקב אשר:       אני אומר את זה עוד פעם, אני אומר את זה על דעתי

יעקב אשר:  לא קיימתי התייעצויות עם משרד הביטחון, אין לי מידע מודיעיני שיש למישהו אחר, ואני מדבר רק מהפרקטיקה של החיים, כי בלחימה יש גם אפקט של אחרי לחימה, צריך את הזמן

יעקב אשר:  אני חושב שלא יהיה נכון שנקבל היום רק החלטה אחת, ואם חלילה נתבדה בהחלטה הזאת אז צריך עוד פעם חקיקה מחדש

יעקב אשר:  לכן אני מציע, ואני רוצה לשמוע את ההתייחסות שלכם וגם התייחסויות של משרדי ממשלה, שהתאריך הראשון יהיה ה-30 בינואר והתאריך השני יהיה עד 28 בפברואר

יעקב אשר:  אבל כמובן שנצטרך ליצור הליך בתוך החקיקה, הליך של החלטה, או החלטת ממשלה או החלטה של משרד הפנים, שתצטרך להגיע לאישור הוועדה, ושהיא תגיע לאישור הוועדה רק בשלושת רבעי קולות של הוועדה כדי שזה יהיה קואליציה ואופוזיציה כאחד – יש תקדימים לשלושת רבעי, נכון?      

תומר רוזנר: יש שני שלישים, יש שלושת רבעי

יעקב אשר: כמובן נשאיר את זה למשפטנים אחר כך

יעקב אשר:  ההצעה שלי היא שלושה ולחילופין ארבעה, אבל כשנצטרך לקבוע עד ארבעה – אני לא בטוח עד ארבעה, אני חושב שאני רוצה שני תאריכים ברורים

יעקב אשר:  אם תהיה הכרזה על תאריך אחד בהליך שניצור אותם, יהיה פה עוד דבר שנצטרך להכניס בתיקון הזה שההכרזה צריכה להיות מינימום זמן קודם

יעקב אשר:  זאת אומרת, יכול להיות שיגידו שזה מאוחר מדיי כבר 30 יום, אולי 45 יום, שהממשלה או משרד הפנים, בהמלצה של משרד הפנים, של שר הפנים והממשלה יצטרכו להודיע, ואז אנחנו ידעים כולם שכל המועדים וכל מה שנחליט עכשיו עוברים אוטומטית בהתאמה לארבעה חודשים

יעקב אשר:  זאת הצעה שלי

יעקב אשר:  אני לא מגייס לרוב, אני רוצה לשמוע כמובן גם את השולחן הזה

יעקב אשר:  רצית להעיר משהו בהקשר הזה, אלקין

זאב אלקין: אני חושב את זה על שלושה חודשים אבל עוד יותר מזה על מה שהצעת, מאוד קשה להיתפס פה על תאריך קשיח כי אנחנו באמת לא יודעים מה יקרה ובטח זה יהיה לא נכון לחזור לכל תהליך החקיקה בכל הקריאות

זאב אלקין:  לכן אני מציע שתי אופציות – אתה יכול להיתפס על הפסקת מצב מיוחד בעורף כאיזושהי נקודת התייחסות ולהוסיף אליה X זמן שיכול להיות שונה, הוא יכול להיות הזמן שנשאר מתחילת המלחמה עד לבחירות, אנחנו יודעים באיזו נקודת זמן נכנסה המלחמה

זאב אלקין:  זה יכול להיות יותר מזה, כי צריך איזשהו תהליך של חזרה לשגרה והתנעה מחודשת של תהליך הבחירות

זאב אלקין:  אפשר לחשוב מהו, אבל אז אתה לא בן ערובה של תאריך, כי המלחמה הזאת לא מתנהלת לפי תאריכים קלנדריים

זאב אלקין:  הפוך, זה דווקא יוצר יותר - - -     

ארז מלול: זה יוצר חוסר ודאות

תומר רוזנר: הממשלה עוד לא הציגה את החוק

יעקב אשר: נכון

זאב אלקין: אבל אני מתייחס לסוגיה המרכזית של התאריך

זאב אלקין:  זאת אופציה אחת

זאב אלקין:  האופציה השנייה היא לא לקבוע ארבעה חודשים אלא להגיד: יש איזשהו תאריך מינימלי, לצורך העניין שלושה חודשים שנקט בו משרד הפנים, למרות שצריך להבין שזה יכול פתאום להביא אותנו לסיטואציה הפוכה של מערך בחירות שהיה כמעט בסופו ופתאום יישאר לך חודשיים לנהל אותו

זאב אלקין:  אם פתאום יקרה פה נס והאירוע יסתיים תוך חודש, אתה יכול למצוא את עצמך בכזה מצב

זאב אלקין:  תסריט לא כל כך סביר אבל תיאורטית יכול לקרות

זאב אלקין:  אבל מה שמעבר לשלושה חודשים אתה יכול להשאיר מנגנון מהסוג שדיברת, אישור הממשלה ואישור ועדה בקונצנזוס מאוד רחב עם תאריך פתוח, כי מאוד קשה פה לקלוע, זה לא מתנהל קלנדרית

יעקב אשר: זאת לא שאלה של לקלוע

זאב אלקין: ואם זה יהיה יותר מארבעה חודשים? אם זה יהיה שלושה חודשים וקצת ואתה תבין שגם לחודש רביעי אתה לא תתארגן, מה תעשה?      

יעקב אשר: אולי אחר כך ידברו גם נציגי משרד הפנים ונציגים אחרים

יעקב אשר:  אנחנו מדברים כרגע על בחירות של הקפאת התהליך

יעקב אשר:  זאת אומרת, אנחנו לא פותחים את הרשימות מחדש ופנקס הבוחרים וכו'

יעקב אשר:  אתה לא יכול לשייט עם דבר כזה מעבר לתקופה מסוימת

יעקב אשר:  אתה לא יכול לשייט ולהשאיר את זה - - -      

זאב אלקין: אז תקבע מלמעלה

זאב אלקין:  להפך, תחליט מה התקופה המקסימלית ותגיד שבתוכה אפשר לאשר תאריך

ארז מלול: לזה הוא התכוון

זאב אלקין: ארבעה חודשים זה מקסימלי?      

חוה אתי עטייה: ארבעה חודשים זה המקסימלי

יעקב אשר: אני לא יודע אם ארבעה חודשים הוא המקסימלי לגמרי

יעקב אשר:  יכול להיות שיכולנו להגיע לארבעה וחצי או חמישה חודשים, אבל זה פחות או יותר מהשיחות שאני עשיתי עם משרד המשפטים קודם, מבחינתם זה הגבול, ארבעה-חמישה

זאב אלקין: אני מקווה שהם תיאמו את זה עם החמאס

יעקב אשר: לכן אני אומר שבדרך כלל אני מקבל את הרעיונות שלך כשהם באים בעניינים מקצועיים, עכשיו אני מקבל גם בעניינים אחרים

יעקב אשר:  אני אומר את דעתי אבל עכשיו נפתח את זה לשולחן, את כל החוק כמובן, ומשרד הפנים יציג אותו ונתחיל לדבר עליו

יעקב אשר:  אני חושב שיש פה אנשים שהתכוננו לדבר הזה הרבה זמן, קרב חייהם בחלק האזרחי או הפוליטי, ואם אתה משאיר דברים להחלטות כאלה ואחרות ואם יהיה עיכוב בהכרזה וההכרזה תתעכב בגלל שיש בעיה כלכלית שצריך לפתור אותה או משהו אחר שלא קשור לעניין עצמו, זו תהיה בעיה

יעקב אשר:  בעניין הבחירות זה ברור שאם אנחנו חלילה נהיה במצב שזה לא יהיה לא בשלושה ולא בארבעה, אנחנו בבעיה אחרת לגמרי ושם יצטרכו להתחיל מחדש את החקיקה כי אז התאריכים יהיו גם אחרים

יעקב אשר:      אנחנו מנסים למצות, לקחת את התהליך שהיה אמור להתבצע בעוד שבועיים מעכשיו ולגרור אותו בתחומי השכל הסביר מבלי להרוג גם את כל מה שעומד מאחורי העניין הזה

יעקב אשר:  אם חלילה ניקלע לדברים אחרים, אז הסיפור הוא כבר סיפור אחר לגמרי

יעקב אשר:  אתה לא יכול להחזיק הקפאה לאורך זמן

יעקב אשר:  אל תשכח, אנשים נהיים בני 17 ו-21, ואתה גם לא יכול למשוך את כל ההליכים עם הערבויות והסיפורים והבעיות והדברים

יעקב אשר:  הצעת הממשלה הייתה ודאות אחת, והיו הרבה שהתייעצתי איתם ואמרו: עזוב, אל תתחיל שניים – אחד

יעקב אשר:  אני חושב שנכון ליצור עוד מדרגה אחת בצורה מסודרת בתוך החקיקה הזאת עם מנגנון נכון ולא לחכות להחלטות על מצב סיום מלחמה, לא סיום מלחמה וכו'

ארז מלול: שאלה טכנית, יש הרבה נקודות כמו שהיושב-ראש אמר, איך יהיה סדר הדיון?      

יעקב אשר: אנחנו נשמע עכשיו את משרד הפנים, נשמע את משרד המשפטים על הצעת החוק שלהם

יעקב אשר:  לאחר מכן נפתח דיון, נשמע את כולם

יעקב אשר:  בדיון הזה לא נתחיל עם חברי הכנסת, אלא אם אתם מאוד רוצים

חוה אתי עטייה: אולי הם יענו לסוגיות

יעקב אשר: אנחנו נתחיל לשמוע את כולם וכמובן בדיון כל אחד יצטרף ויאמר

יעקב אשר:  בסוף הדיון כמובן הממשלה תתייחס להערות ולנקודות שעלו כאן

יעקב אשר:  אוקיי

יעקב אשר:  משרד הפנים, בבקשה

רון אלמוג: תודה

רון אלמוג:  אני מהלשכה המשפטית, משרד המשפטים

יעקב אשר: אגב, המפקח על הבחירות, ריאן, נמצא במילואים, ומייצגים אותו כאן מהמשרד, כך שמישהו לא יחשוב שהוא לא הגיע לדיון

יעקב אשר:  אנחנו נמצאים בקשר הדוק, והוא שחקן ראשי פה בעניין מבחינת ההתארגנויות והכול

יעקב אשר:  בבקשה, רון

יעקב אשר:  סליחה שהפרעתי

רון אלמוג: תודה

רון אלמוג:  המועד המקורי אמור להיות בעוד שבועיים, ב-30 באוקטובר, בחירות לכל הרשויות המקומיות, למועצות, לראשי הרשויות, למועצות האזוריות, לראשי המוצעות האזוריות ולוועדים המקומיים

רון אלמוג:  בגלל מצב המלחמה כמובן שיש קושי משמעותי לקיים את הבחירות גם מבחינת התושבים, הבוחרים עצמם, מבחינת המועמדים והיכולת שלהם לנהל בחירות בתקופה הזאת, מבחינת הרשויות המקומיות שיש להן מעורבות מאוד גדולה בבחירות וכמובן מגויסות כעת לעת החירום וגם למדינה, לגורמי הממשלה שמגויסים כעת למצב המלחמה והחירום

רון אלמוג:  לכן לדעתנו לא ניתן לקיים את הבחירות במועדן, ואנחנו מציעים לדחות את הבחירות בשלושה חודשים ל-30 בינואר

רון אלמוג:  כמו שהיושב-ראש אמר בהתחלה אין לנו מידע מסוים מתי המצב ייגמר, וכמובן התאריך פתוח כאן לדיון ציבורי בוועדה שתחליט מה לדעתה המועד הנכון לקבוע את מועד הבחירות

רון אלמוג:       החלק השני של הצעת החוק זה להקפיא מצב

רון אלמוג:  אנחנו לקראת סיום הליך הבחירות, הרבה מאוד מהפעולות של תהליך הבחירות כבר הסתיימו לפני שפרצה המלחמה ולפני שהוצעה הצעת החוק

רון אלמוג:  הוזכר כאן פנקס הבוחרים אבל גם הגשת הרשימות, ויש עוד הרבה הליכים קודמים של ועדות בחירות, של ישיבת הזדהות, הרבה מאוד הליכים שנעשו במשרד הפנים, ברשויות המקומיות, לקראת הבחירות, וכמובן אנחנו לא יכולים לחזור עליהם עכשיו מהתחלה, בוודאי לא באמצע לחימה

רון אלמוג:  לכן אנחנו מציעים שכל המועדים שכבר חלפו יעמדו בתוקפן, כל הפעולות שנעשו קודם לכן ימשיכו לעמוד בתוקפן, ורק פעולות שעוד לא הגיע המועד שלהן יידחו לפי מועד הבחירות החדש

יעקב אשר: אוקיי

יעקב אשר:  משרד המשפטים

עמי ברקוביץ: אני מהמחלקה למשפט ציבורי חוקתי, ייעוץ חקיקה, משרד המשפטים

עמי ברקוביץ:  הצעת החוק היא ממשלתית וכמובן שאנחנו תומכים בה וגם עומדים מאחוריה

עמי ברקוביץ:  אני אגיד כתוספת וגם כהמשך להערה של יושב-ראש הוועדה, הצעת החוק הממשלתית הציעה את התקופה של שלושת החודשים, והמרכיב השני שלה, של הקפאת המצב, מבחינתנו כרוך בה במובן הזה שתקופה כזאת שהיא תקופה יחסית קצרה מאפשרת מבחינתנו להחזיק את הדבר הזה

עמי ברקוביץ:  בשיחה שקיימנו אתמול דיברתי על ארבעה חודשים

עמי ברקוביץ:  אני חושב שמעבר לזה ההצדקה, במיוחד של התקופה של 150 היום היא תקופת מערכת הבחירות, כאשר דוחים באזור של חמישה חודשים היא פחות חזקה

יעקב אשר: זאת אומרת, אם אני מבין אותך נכון ההצעה שלי כרגע של ארבעה – שהיא לא הצעה סופית אבל היא ההצעה שלי כרגע וכמובן שנשמע את מי שצריך לשמוע – מקובל עליכם מההיבט הזה

עמי ברקוביץ: כן

עמי ברקוביץ:  מבחינתנו, להבנתנו בגלל כל המרכיב הזה של חוסר ודאות בכל זאת עדיפה תקופה אחת

עמי ברקוביץ:  גם אם נניח זה לא יהיה שלושה חודשים, זה יהיה ארבעה חודשים בלי תקופת הארכה, ואז אחת משתיים – או שיתברר לקראת סוף התקופה שאי-אפשר לקיים בחירות ותידרש דחייה ארוכה ואז ממילא הכול ייפתח מחדש, או שאם יהיה צורך בדחייה קצרה של שבוע-שבועיים, אפשר יהיה לעשות עוד תיקון חקיקה מהיר

עמי ברקוביץ:  אנחנו יודעים שהמנגנון הזה של ההארכה הוא לא בלתי אפשרי אבל כרוכה בו אי ודאות שבעינינו עדיפה תקופה אחת גם אם מעט יותר - - -     

יעקב אשר: כן, אמרתי את ההתלבטות הזאת

עמי ברקוביץ: כן, בדיוק

עמי ברקוביץ:  יהיו לנו כמובן הערות פרטניות בהמשך הדיון

יעקב אשר: אבל אני עדיין חושב שנכון לתת את זה, אבל נשמע כמובן את האחרים

יעקב אשר:        אוקיי

יעקב אשר:  אני מבקש שמי שרוצה לדבר שיירשם אצל מנהלת הוועדה

יעקב אשר:  גיא יפרח, ממלא מקום ראש עיריית מעלה אדומים

גיא יפרח: שלום לכולם, כמו שאתם רואים באתי היום במזל כי יצאתי ל-24 שעות לבית ואני גר במעלה אדומים כאן קרוב לכנסת, אז באתי לכאן לפני שאני חוזר

גיא יפרח:  ביום שבת לפני שבוע וחצי כל הגדוד שלנו קפץ למילואים, אנחנו תופסים גזרה בחלק הצפוני של מדינת ישראל, ואני מועמד לראשות העיר מעלה אדומים

גיא יפרח:  מבחינתנו זה טבעי ואולי הכרחי לדחות את הבחירות, אבל החוק חייב לכלול בתוכו בעיניי גם את הסוגיות של המועמדים ולא רק את התאריך ואת חשיבות השמירה על הדמוקרטיה – אני אסביר

גיא יפרח:  אבל אולי מילה רגע על התאריך, ואחר כך אני אסביר למה חייב לחשוב גם על המועמדים ועל מה שקרה פה, איך זה טרף את הקלפים

יעקב אשר: ברור

יעקב אשר:  אמרתי בתחילת הדיון

גיא יפרח: אני חושב שהחוק חייב לכלול את זה

גיא יפרח:  החוק לא יכול להשאיר איזושהי אמירת אגב שאומרת: ידברו בעניין הזה בין השרים ונראה מה יהיה

יעקב אשר: אבל אני הייתי רוצה לשמוע את הפירוט

גיא יפרח: הינה אני אומר

גיא יפרח:  קודם כול, לגבי התאריך אני חושב ששלושה חודשים זה נכון, לא צריך להאריך את זה לארבעה חודשים אבל זה לא קריטי

גיא יפרח:  זאת אומרת, שלושה-ארבעה זה בסדר

גיא יפרח:  אני ממליץ לחשוב על אופציה לייצר משהו דיפרנציאלי

גיא יפרח:  אני לא איזה איש מודיעין, אבל אני משער שבעוד שלושה חודשים יהיה מאוד ברור פחות או יותר איפה זה מתכנס ו-80%-85% מהרשויות המקומיות בישראל יוכלו לקיים בחירות כסדרן

גיא יפרח:  יכול להיות שמה שצריך לעשות זה להחריג רשויות ספציפיות שיש איתן בעיה ולאפשר לרוב הגדול והמשמעותי של מדינת ישראל לקיים בחירות ולייצר איזושהי דיפרנציאציה

יעקב אשר: אני אעצור אותך פה כי יש דבר אחד שלא אמרתי, אולי היועץ המשפטי ירחיב

יעקב אשר:  יש היום סמכות בחוק הקיים – לא בחוק שלנו – לקבל החלטה ספציפית לגבי רשויות מקומיות

יעקב אשר:  היועץ המשפטי, אולי תגיד את ההגדרה באילו תנאים

גיא יפרח: לצורך העניין, כבר עכשיו במעלה אדומים התחילו ללמוד בכל בתי הספר, בכל גני הילדים וכו'

יעקב אשר: לא, לא

יעקב אשר:  אני מדבר הפוך

יעקב אשר:  תקשיב

גיא יפרח: אני מבין

גיא יפרח:  אפשר ששר הפנים ידחה לרשות ספציפית את המועד

יעקב אשר: אני אומר, אם יש רשויות שבהן צריך לשנות את כל מערך הקלפיות בגלל בניינים שנהרסו או דברים מהסוג הזה, אם יש רשויות שבהן היו דברים אנושיים כמו שקרה פה ויצטרכו לחשוב עליהם, אם אלה דברים שתושבים עוד לא חזרו לבתים ועוד לא נגמר השיקום שלהם - - -       

קטי קטרין שטרית: יש גם מועמדים שנרצחו

יעקב אשר: כן, דיברנו על זה, בתחילת הישיבה דיברנו על זה

יעקב אשר:  אין אפשרות לשר הפנים להחליט שבאלה יהיו

יעקב אשר:  הדבר היחיד שאפשר, כדי שנוכל להיות רגועים ושלא יהיה מצב שיהיו בחירות בעיר מסוימת – כי ההחלטה שלנו היא גורפת – שבה לא צריך לעשות את הבחירות, יש בסמכות משרד הפנים, והיועץ המשפטי עכשיו יסביר את הסמכות הזאת

גיא יפרח: ברשותך, היושב-ראש, בקצרה שלושה נושאים שהם בעיניי אקוטיים מאוד

גיא יפרח:  יצא גם מכתב, חתמו עליו 165 מועמדים ויש יותר ויותר

גיא יפרח:  הנושא הראשון הוא נושא של תזרים מזומנים

גיא יפרח:  היום אנחנו, כל המועמדים, נמצאים בסיטואציה שרוב הצ'קים וההמחאות שנתנו לספקים היו ל-1 בדצמבר מתוך הנחה ש-80% מהמימון אחרי הבחירות יעברו לחשבון הסיעה

גיא יפרח:  הספקים לא מוכנים לתת יותר אשראי לאף מועמד

גיא יפרח:  הם נתנו גם ככה אשראי גדול, כי אתם יודעים שברשויות המקומיות המימון הוא רק אחרי הבחירות ולא לפני הבחירות, ולכן חייבת להיות איזושהי התייחסות של מקדמה עבור הסיעות, כי אחרת זה משבר אישי להמון מועמדים ברשויות המקומיות

יעקב אשר: אבל קיימת מקדמה

גיא יפרח: לא

גיא יפרח:  קיימת מקדמה כנגד ערבות בנקאית שזה בעצם להעמיד כסף הלכה למעשה

גיא יפרח:  זה לא מאפשר באמת סיוע כלכלי

גיא יפרח:  זה נותן עזרה איך אתה מתגבר על החוק שמותר לך לתרום לעצמך 5,000 שקל, אבל זה לא באמת נותן מענה

גיא יפרח:  זה דבר אחד בהקשר של תזרים המזומנים

גיא יפרח:       הדבר השני הוא יחידת המימון

גיא יפרח:  חברי הכנסת שיושבים כאן מכירים בחירות, ברור לכם שהקלפים נטרפו מחדש

גיא יפרח:  זו תהיה מערכת בחירות חדשה, זה מטה חדש, מתנדבים חדשים, מסרים חדשים

גיא יפרח:  הכול משתנה

גיא יפרח:  אנחנו צריכים עכשיו לצאת למערכת בחירות חדשה לגמרי – ייעוץ אסטרטגי חדש, הכול חדש

גיא יפרח:  אם נישאר עם יחידת המימון כמו שהיא קיימת היום ולא נקבל שיפוי על הדבר הזה ונגדיל אותה פי שניים – זה לא כסף גדול למדינת ישראל, סלחו לי שאני מדבר ככה

יעקב אשר: זה כן

גיא יפרח: אני מבין את החשיבות הציבורית היום

גיא יפרח:  אני גם נבחר ציבור, אני עשר שנים סגן ראש עיר, אני מבין את החשיבות הציבורית ועדיין אני אומר, אם לא יהיה שינוי ביחידת המימון באופן משמעותי, זו פגיעה בהליך הדמוקרטי, זו פגיעה במועמדים, וזה לא באמת מאפשר לעשות בחירות כנדרש

גיא יפרח:       הדבר האחרון הוא סוגיית החל"ת

גיא יפרח:  יש הרבה מועמדים שנדרשו לצאת לחל"ת או להתפטר כדי להיות מועמדים

גיא יפרח:  הם עכשיו נשארים ללא פרנסה

קטי קטרין שטרית: 60 יום הם היו צריכים

גיא יפרח: 60 יום, אבל יש כאלה שגם עשו את זה לפני

יעקב אשר: לא, יש כאלה 45, 90

קטי קטרין שטרית: לא משנה, אבל הם בחל"ת

גיא יפרח: אגב, זה לא המקרה שלי

יעקב אשר: יש 90, יש 45 אם אני זוכר לעובדי מדינה, ויש גם 60?       

תומר רוזנר: כן

תומר רוזנר:  זה עובד הרשות

יעקב אשר: 60 עם חבר מועצה

גיא יפרח: אני לא מדבר על עצמי

גיא יפרח:  אני סגן ראש עיר בשכר ולא הייתי צריך להתפטר, אבל אני יודע שמועמדים רבים נאלצו להתפטר או לצאת לחל"ת וצריך למצוא לזה פתרון, או לאפשר רטרואקטיבי לשלם את שכרם אחורנית בתקופת החל"ת, כי הרי ברור שרובם ככולם עבדו והמשיכו לעסוק בצורה כזו או אחרת במה שהם עשו, או למצוא פתרון אחר כי זה אירוע מכונן

גיא יפרח:  הם נכנסים עכשיו לתהליך שבו חצי שנה הם פשוט לא עובדים, אין להם פרנסה

ארז מלול: אבל תחלק בין מי שהתפטר מהעבודה לחל"ת

גיא יפרח: אני מסכים

גיא יפרח:  אתה צודק מאה אחוז

גיא יפרח:  שיעשה הפרדה בין מי שיצא לחל"ת למי שהתפטר

גיא יפרח:  צודק

קטי קטרין שטרית: ארז, יש לך עובדי הוראה, עובדי רשויות מקומיות שיצאו לחל"תים, וצריך לדעת מה לעשות איתם כי אין לזה שום תשובה בחוק

גיא יפרח: תודה רבה שקיבלתי את רשות הדיבור, ואני מתנצל שאני צריך לצאת ולא לחכות לסיכום כי אני צריך לחזור

יעקב אשר: בהצלחה

גיא יפרח: תודה

קטי קטרין שטרית: תשמור על עצמך, גיא

יעקב אשר: יורם מרציאנו

יורם מרציאנו: שלום, צוהריים טובים, יושב-ראש הוועדה, חברי הכנסת

יורם מרציאנו:  קודם כול, אני חושב שמה-7 באוקטובר אנחנו חיים במדינה אחרת

יורם מרציאנו:  אני חושב שכל המועמדים, ראשי הרשויות, כל מי שמתמודד נמצא בשעה זו עם הלוחמים גם בדרום, גם בצפון

יורם מרציאנו:  אני חושב שקורה פה משהו מדהים

יורם מרציאנו:  אני מדבר עם מועמדים מכל מיני מקומות בארץ, יש אחדות, סולידריות, כולם ביחד

יורם מרציאנו:  ברגעים אלה כל מטות הבחירות הפכו להיות מוקדים לחלוקה לחיילי צה"ל, וזו ארץ ישראל היפה בעיניי

יורם מרציאנו:       אבל אמר יושב-ראש הוועדה בתחילת דבריו: אומרים ששכרו של עובד ציבור משולם רק על ידי שמיים, אז אנחנו נאמין בזה

יורם מרציאנו:  בסופו של דבר אנשי ציבור שבחרו לשרת את הציבור הלכו למערכת בחירות לרשות המקומית כל אחד בדרכו שלו

יורם מרציאנו:  אני לא מייצג אף מפלגה, אני רשימה עצמאית שמביא בסופו של דבר כסף מהלוואות, מתורמים וכסף מהבית

יורם מרציאנו:  אני התבססתי על סקרים מה אני יכול לקבל

יורם מרציאנו:  בסופו של דבר, על פי הסקרים שיש לי אני רואה שאני מקבל יותר מ-30%, כשני מנדטים, שתי יחידות מימון

יורם מרציאנו:  עם אישה מס' 2 זה 450,000 שקל, עוד 400,000 שקל לראשות המקומית זה 850,000 שקל

יורם מרציאנו:  איך אנחנו עובדים? לוקחים הלוואות, מתחייבים ומשלמים לספקים בצ'קים ל-30 בדצמבר שזה תאריך שבסופו של דבר אתה יודע שתקבל את הכסף מהמדינה

יורם מרציאנו:       לצערי הרב אנחנו נמצאים באירוע אחר

יורם מרציאנו:  אין פה אשמים, כולנו תחת אותה אלונקה, מסתכלים על המציאות הקשה, וכולנו רוצים בסופו של דבר לדאוג לאזרחי מדינת ישראל

יורם מרציאנו:  אבל כל אחד הוא גם בן אדם, יש לנו משפחות

יורם מרציאנו:  כמו שאמר גיא אנחנו חודשים ארוכים לא עובדים, לא מתפרנסים

יורם מרציאנו:  אנחנו נמצאים בתוך המערכה הזאת – אדוני היושב-ראש, אני מפריע לך

יעקב אשר: לא, לא

יעקב אשר:  הכול בסדר

יורם מרציאנו: אוקיי

יורם מרציאנו:  אני מתסכל על עצמי ומדבר בשמם של הרבה מאוד אחרים

יורם מרציאנו:  אני סיעה חדשה, שמתי עשרות אלפי שקלים ערבות ששוכבים היום במדינה

יורם מרציאנו:  אני צריך לשלם משכורות

יורם מרציאנו:  קודם כול, המועמדים ששמו ערבויות, תחזירו להם את הכסף הזה עם כל הכבוד, כדי שנוכל לשלם משכורות לאנשים שעבדו

יורם מרציאנו:  אנשים עבדו

יורם מרציאנו:  המלין שכרו של אדם – אני לא ישן בלילה מזה שאני לא משלם משכורות כשיש לי עשרות אלפי שקלים בקופת משרד הפנים

תומר רוזנר: רגע

תומר רוזנר:  מר מרציאנו, אתה מתכוון לערבות לרשימה או ערבות למקדמה?      

יורם מרציאנו: גם וגם, לרשימה ולרשות

יורם מרציאנו:  אלה עשרות אלפי שקלים

קריאה: על שתי הערבויות אתה מדבר?     

יורם מרציאנו: ברור

יורם מרציאנו:  כסף ששמתי, שלי, הבאתי אותו מהבית

יורם מרציאנו:  זה קרוב ל-100,000 שקל

יורם מרציאנו:  אלה ערבויות בנקאיות שלי, מהבית שלי, מהחשבון הפרטי שלי, כי אתה לא יכול להביא את זה ממקום אחר

איתן גינזבורג: זה צ'ק בנקאי

יורם מרציאנו: עם כל הכבוד, צ'ק בנקאי זה כסף

יורם מרציאנו:  לקחו לי כסף מהחשבון

איתן גינזבורג: נכון, זה מזומן

יורם מרציאנו: אני אומר, צריך להגדיל את יחידות המימון, כי אני גם מדבר עם המפלגות

יורם מרציאנו:  בסופו של דבר כולם בנו פה קמפיינים

יורם מרציאנו:  הקמפיין יהיה אחרת, יהיו פה הרבה מועמדים שלא בטוח שיתמודדו גם לרשות

יורם מרציאנו:  אני מדבר עם מועמדים, אנשים נשברו בדרך

יורם מרציאנו:  אנחנו נמצאים תחת מציאות אחרת, פעילים שיושבים בבית

יורם מרציאנו:  אני ביום הזה, ברגע הזה אני קודם כול מבקש מכם, חבר'ה הכסף שוכב במשרד הפנים, תחזירו לנו את הכסף הזה

יורם מרציאנו:  מי שירצה להתמודד חודש לפני יפקיד שוב את הכסף

יורם מרציאנו:  אני לא יודע אם זה יהיה בעוד שלושה חודשים

יורם מרציאנו:  אמר אדוני בצדק, יכול מאוד להיות שזה גם יהיה בעוד חצי שנה

יורם מרציאנו:  אנחנו כולנו כפופים למציאות שלאף אחד אין אחריות עליה

יורם מרציאנו:  בראש ובראשונה אני מבקש מכם חברי הכנסת, תחזירו לאנשים האלה את הכסף

יורם מרציאנו:  הכסף הזה חשוב כדי לשלם משכורות, לשלם לספקים ושהפגיעה תהיה יותר קטנה

יעקב אשר: אתה מדבר על החזרת הערבויות

יורם מרציאנו: ברור

יורם מרציאנו:  חד-משמעית

יורם מרציאנו:  אתמול התקשרתי לחן מיחידות המימון, איש מקסים, אומר: אני מוכן לתת לך כסף, להעביר לך, אבל תביא לי ערבות

יורם מרציאנו:  אם אני צריך להביא לך ערבות, אני אקח את הכסף הזה ואשתמש בכסף

יורם מרציאנו:  חבר'ה, אנחנו נמצאים היום בבורות של 900,000-800,000 שקל

יורם מרציאנו:  אני מסתכל על הבור האישי שלי, כי זה הבור האישי שלי של מחויבות לספקים, למשכורות, לשלטים, לעיתונות מקומית, ליועצים

יורם מרציאנו:  אני לא מדבר על המפלגות שנמצאות בבור של 1

יורם מרציאנו: 5 מיליון שקל

יעקב אשר: אתה רהוט וזה טוב, אני רק רוצה שנבין כולנו כי בסוף מתוך זה נצטרך להגיע למסקנות

יעקב אשר:  אתה מדבר על הערבות של הרשימות, לא הערבות על המימון

יורם מרציאנו: כשאני מגיש רשימה ומעמדות לראשות העיר אני אמור לשים צ'קים בנקאיים, לא ערבות – צ'קים בנקאיים, זה כסף

קריאה: יש שני סוגים

יורם מרציאנו: אני לא מדבר על הערבויות, אני מדבר על הכסף

יעקב אשר: נקודה מצוינת

יעקב אשר:  אנחנו חפרנו כמה ימים ועל זה לא חשבנו

יורם מרציאנו: תודה רבה, אדוני

יורם מרציאנו:  אני מאוד שמח שהארתי את עיניכם

יורם מרציאנו:  אתה יודע, בסוף אדם קרוב לעצמו

יורם מרציאנו:  מה שאתה לא רואה בלילה כשאתה הולך לישון, על זה אני מסתכל

ארז מלול: רגע

ארז מלול:  שאלה בנקודה הזאת

ארז מלול:  עזוב את המלחמה, אם אתה לא נבחר, הצ'קים האלה גם חוזרים אליך בכל מקרה?      

יורם מרציאנו: לא

יורם מרציאנו:  תלוי כמה קיבלת

יורם מרציאנו:  מנדט אנחנו נקבל

יורם מרציאנו:  אנחנו נקבל את הכסף הזה חזרה

איתן גינזבורג: אבל אם יש אחד שלא נבחר בכלל?      

יורם מרציאנו: יש תנאים

איתן גינזבורג: הוועדה צריכה להתייחס לזה, בקיצור

איתן גינזבורג: נכון

איתן גינזבורג:  אבל בסוף מה שאני אומר, אני לא מתייחס עכשיו אם נבחרת או לא

איתן גינזבורג:  חודש לפני הבחירות, כשייקבעו הבחירות על פי התאריך הקבוע, תחזיר לי

אליהו (אלי) רביבו: צודק לחלוטין

יעקב אשר: אז נחדש אותם

אליהו (אלי) רביבו: צודק לחלוטין, זה מתבקש

אליהו (אלי) רביבו:  חד-משמעית

יורם מרציאנו: זה מה שאני אומר

יורם מרציאנו:  תן לי את הכסף הזה

יורם מרציאנו:  בינתיים הוא שוכב במשרד, תן לי אותו להשתמש בו

יורם מרציאנו:  אני ארצה להתמודד, אני אפקיד שוב

יורם מרציאנו:       אני גם אומר דבר נוסף

יורם מרציאנו:  כמו שאמר פה גיא, חבר'ה, אלה קמפיינים אחרים, אלה יועצים אחרים, אלה משכורות אחרות

יורם מרציאנו:  אתה יודע, אני הייתי הולך לאדם, כל יום לוקח 5,000 שקל תרומה מהחבר הזה, 5,000 שקל

יורם מרציאנו:  היום אתה לא יכול לקחת תרומה מאף אחד, אתה לא יכול לדבר איתו על בחירות

יורם מרציאנו:  אני אומר לכם, חבר'ה, אני מסתכל על המועמדים, אנשים נוהגים פה בצורה מופתית יוצאת מן הכלל

יורם מרציאנו:  שמנו את הפוליטיקה בצד, כולם, כי כולנו סביב העניין הזה של צה"ל, של לנצח ולתת את הגיבוי בכל מקום

יורם מרציאנו:       אני גם מסתכל על עצמי

יורם מרציאנו:  ביום שישי האחרון הלכתי לראש עיריית לוד – אחיו יושב כאן – נכנסתי מתחת לאלונקה, אמרתי לו: בעת הזאת אני איתך

יורם מרציאנו:  פרסמתי שלטי חוצות שלו ושלי: אנחנו ביחד

יורם מרציאנו:  כרגע אין לנו משהו אחר

יורם מרציאנו:  אבל יחד עם זאת, חברים, יש לנו משפחות, יש לנו ילדים, ואנחנו לא רוצים לפשוט את הרגל

יורם מרציאנו:  תעזרו לנו

יורם מרציאנו:  תודה

יעקב אשר: תודה רבה

יעקב אשר:  אני אתחיל עם אלה שנמצאים כאן אצלנו

יעקב אשר:  אחר כך נעבור גם לזום

קטי קטרין שטרית: הצעת ייעול, אדוני היושב-ראש

קטי קטרין שטרית:  מרכז השלטון המקומי שהוא בעצם מתכלל את כל הנושא הזה של ראשי הערים, אני חושבת שכדאי לתת לו לדבר לפני שאנחנו נדבר

קטי קטרין שטרית:  אם חיים ביבס נמצא בזום זה מצוין

קטי קטרין שטרית:  אני חושבת שכדאי לשמוע אותו כי הוא מתכלל את כל הפניות

יעקב אשר: קודם כול, נתחיל עם זה

יעקב אשר:  מרכז השלטון המקומי מייצג כרגע את השלטון המקומי הקיים

יעקב אשר:  זאת אומרת, הוא לא תמיד מודע למועמדים העצמאיים

יעקב אשר:  יש פה מועמדים עצמאיים שהם לא במפלגות

יעקב אשר:  יש מועמדים של מפלגות שהם עוד לא בשלטון המקומי, זאת פעם ראשונה שהם ייכנסו לשלטון המקומי

חנוך דב מילביצקי: ולשחרר את המצב הקיים

יעקב אשר: לא רציתי להגיד את זה

יעקב אשר:  אני עצרתי על העניין הזה, ולכן אני כרגע לא מקבל את ההצעה הזאת

יעקב אשר:  אנחנו כמובן נשמע אותם בהמשך אבל לא בהתחלה

יעקב אשר:  הם לא יכולים לייצג את כולם

יעקב אשר:       עומרי שגב, שם ותפקיד

עומרי שגב: אני בא כוח מפלגת העבודה ועורך דין בתחום הרשויות המקומיות

עומרי שגב:  אדוני, אני לא אחזור על הדברים שנאמרו, וכמובן שכל מה שאנחנו מדברים כאן מתגמד לעומת האסון שפקד אותנו בשבת שעברה

עומרי שגב:  יחד עם זאת, יש מספר נושאים שחשוב להדגיש

עומרי שגב:  ראשית, נשלח מכתב מטעם מנכ"לי המפלגות לאדוני – חלקם גם יושבים כאן איתנו – שיתייחס למספר נושאים

עומרי שגב:  על כמה מהם אני ארצה להתמקד

יעקב אשר: מנכ"לי מפלגות? לא ראיתי מכתב

עומרי שגב: אני אעביר את זה לאדוני דרך מזכירות הוועדה

מאור חמו: זה לא מכתב שנשלח, זה היה רק אוסף של הערות להעלות

יעקב אשר: לא היה מכתב

יעקב אשר:  היו הרבה מכתבים אבל לא זה

עומרי שגב: בכל מקרה אני אדבר על הנושאים שבהם התמקד המכתב מבלי לחזור על הדברים הנכונים שגם אמר יורם מרציאנו

עומרי שגב:  בסוגיית המימון כמובן יש את שאלת הקדמת המימון, או לחילופין הסדרה חוקית של דחיית ההתחייבויות לספקים

עומרי שגב:  זה יכול להיות שני הדברים

עומרי שגב:  כמובן שהקדמת המימון היא התוצאה המועדפת כדי שלא נפגע חלילה בספקים עצמאיים, אבל זה בוודאי דבר שנדרש לתת עליו את הדעת כבר עכשיו, ואם לא עכשיו, שתצא מהוועדה הזאת קריאה או קריאת כיוון למשרד הפנים כדי שיתייחס לזה בתזכיר חוק חדש שיצא בימים הקרובים, כך אנחנו מציעים

תומר רוזנר: רגע

תומר רוזנר:  מר שגב, למה אתה מתכוון הקדמת המימון? מה אתם מציעים, מה אתם מבקשים?     

עומרי שגב: אני אסביר

עומרי שגב:  מימון הבחירות כידוע היה אמור להתקבל כשבועיים לאחר מועד הבחירות שנקבע

עומרי שגב:  עכשיו אם אנחנו מדברים על מועד הבחירות הנדחה, צריך לתת את הדעת מה קורה לגבי המימון שגם הוא נדחה

תומר רוזנר: מה אתם מבקשים?     

עומרי שגב: אני אומר, הקדמת המימון

תומר רוזנר: מה זה הקדמת המימון? המימון נגזר מהתוצאות של הבחירות

עומרי שגב: אני מבין

עומרי שגב:  ברור שהמימון נגזר מהתוצאות

עומרי שגב:  אנחנו יודעים שבדצמבר לא יהיו לנו תוצאות בחירות, ולכן צריך לתת את הדעת

תומר רוזנר: מה אתם מבקשים? הבנו

תומר רוזנר:  אנחנו עכשיו צריכים לכתוב את הצעת החוק

עומרי שגב: מה שאנחנו מבקשים דה-פקטו זה שנניח מקדמות ללא ערבויות שמתבקשות כרגע יינתנו כבר בחודש דצמבר באותו מועד שהיה אמור להינתן המימון לאחר הבחירות

יעקב אשר: כלומר, עבור החלק הבא

עומרי שגב: כן

תומר רוזנר: מקדמות אנשים יכולים לקחת כבר עכשיו

תומר רוזנר:  אנשים לקחו

עומרי שגב: ברור, אבל בתמורה לערבות בגובה 110%

יעקב אשר: אז אתה לא ממקד את מה שאתה אומר

יעקב אשר:  אם הבעיה היא ב-110% – זאת השאלה

אליהו (אלי) רביבו: או שתסביר מה הערבויות החלופיות

קריאה: אין אפשרות תיאורטית באמת לקבל ערבות כזאת

קריאה:  זה כתוב בחוק

קריאה:  אין אפשרות תיאורטית

קריאה:  זה לא קיים

אליהו (אלי) רביבו: אתה מתכוון אפשרות מעשית, לא תיאורטית

קריאה: מעשית

קריאה:  אין

קריאה:  לא קיים

קריאה:  לא משנה איפה, לא קיים

קריאה:  אי-אפשר

קריאה:  מי ייתן לי ערבות בנקאית?      

יובל צלנר: חבר'ה, אני לא בטוח שחברי הכנסת מבינים מה אתה אומר

יובל צלנר:  סליחה שאני מתפרץ

יובל צלנר:  חבר'ה, יש אפשרות לקבל מימון

יובל צלנר:  אני מועמד לראשות עיריית תל אביב, חבר כנסת לשעבר

יובל צלנר:  יש אפשרות חוקית לקבל מימון מהמדינה, מקדמות

יובל צלנר:  אבל רשימות עצמאיות בניגוד למפלגות על מנת לממש את הזכות הזאת צריך להפקיד ערבות בנקאית בגובה 110%

יעקב אשר: וגם ככה הבנקים לא - - -      

יובל צלנר: לא

יובל צלנר:  אדוני, זה עוד יותר מורכב

יובל צלנר:  מדוע? ערבות בנקאית, מאחוריה יש כסף

יובל צלנר:  כלומר, כשאני ניגש לבנק פלוני אלמוני ומבקש: תנו לי צ'ק בנקאי, ערבות בנקאית, על סך 100,000 שקלים, הם לוקחים 100,000 שקלים חי, כסף חי, ושמים אותו בפיקדון

יובל צלנר:  כלומר, על מנת לקבל מהמדינה 100,000 שקלים מקדמה אני צריך לקחת 110,000 שקלים שלי אישיים או שגייסתי, לשים בבנק, ותמורת זה לקבל ערבות בנקאית, לגשת למדינה ולקבל את אותם 100,000 שקלים

יובל צלנר:  עכשיו, אם כבר גייסתי 110,000 שקלים כסף חי, מדוע שאני אלך לבנק ואשים את זה בפיקדון? אני אשתמש בזה

אליהו (אלי) רביבו: חברים, אתם חוזרים על מה שאמר הדובר הקודם המועמד יורם מרציאנו

יובל צלנר: לא, לא

יובל צלנר:  יורם מרציאנו דיבר על דבר אחר

יובל צלנר:  יורם מרציאנו דיבר על כך שכאשר מועמד עצמאי מגיש מועמדות, הוא נדרש לשים ערבות לצורך ההגשה, כמו ערבות מכרז לצורך העניין

יובל צלנר:  אולי זה יותר קל להבין, כמו ערבות מכרז

יובל צלנר:  על זה יורם דיבר, ויורם צודק

יובל צלנר:  "ערבות המכרז" נמצאת כרגע בידי משרד הפנים

יעקב אשר: חברים, יורם דיבר על הערבויות של הרשימות, והוא העלה נקודה מצוינת שצריך לתת עליה את הדעת ואני חושב שזה די ברור

יעקב אשר:  לגבי העניין של המימון, גם זו סוגיה שאנחנו צריכים למצוא לה פתרון, אבל אנחנו רוצים להבין את הבקשה

יובל צלנר: הם מבקשים שלמעשה עבור מועמדים עצמאיים הדין שיחול יהיה כמו עבור מפלגות

יובל צלנר:  כלומר, על מנת לקבל את המימון לא נדרשת ערבות בנקאית

יעקב אשר: בכלל

יובל צלנר: בכלל

יובל צלנר:  כמו מפלגות דרך אגב

יעקב אשר: משרד האוצר ומבקר המדינה, אתם צריכים להיות קשובים כי אנחנו פה בנקודות – אם אני מבין נכון את הבקשה שלהם, ואני חושב שאני מבין נכון, הם מדברים על כך שכמו שמפלגות היום לא צריכות לתת ערבות על המימון – יש בזה גם היגיון בגלל שמפלגות ממומנות באופן רגיל, תמיד אפשר להיפרע מהם מה שנקרא

יעקב אשר:  אבל הוא אומר שבמקרה דנן, לאור מה שקרה עכשיו הם לא מגיעים דה פקטו למצב שהם יוכלו לקבל את המקדמות האלה עם הערבויות שהושטו עליהם, ובעצם הבקשה שלהם זה לקבל את המקדמה ללא ערבויות

יעקב אשר:  אפשר לחשוב על דרכים נוספות, אולי על הקטנת הערבות באופן דרמטי יותר או פחות דרמטי

יובל צלנר: אדוני צודק, זה בהחלט יכול להיות גם פתרון

יובל צלנר:  במקום 110% שיהיה 20%, משהו סמלי, זה גם משהו

יעקב אשר: אוקיי, אני אשאיר את זה לדיון

יעקב אשר:  בוא נחזור לרשות הדיבור

עומרי שגב: מה שאמר צלנר זה נכון ביחס למועמדים עצמאיים, כלומר כאלה שלא מתמודדים מטעם מפלגות או סיעות בכנסת

קטי קטרין שטרית: שזה הרבה

קטי קטרין שטרית:  זה הרוב ולכן צריך לתת לזה פתרון

עומרי שגב: נכון

עומרי שגב:  צריך כמובן גם להתייחס לשאלת המימון שמקבלות הסיעות מהכנסת, שגם הן, הן אומנם לא נדרשות להעמיד ערבויות אבל הן כן התקשרו עם ספקים שמצפים לקבל - - -      

יעקב אשר: אתה מדבר בעצם על המימון

יעקב אשר:  על זה אתה מדבר, לא על הערבויות

יעקב אשר:  הנגזרות אלה הדחייה של הבחירות ומשימוש בחלק מהכספים שהשתמשו

יעקב אשר:  אתה מדבר על זה

יעקב אשר:  לא הובנת מקודם

עומרי שגב: אני פשוט לא רציתי לגזול מהזמן

עומרי שגב:  כמובן שאם יש נושא שאני אתבקש להרחיב בו אני ארחיב, אבל אני מתייחס כי יש איזשהו בסיס לדיון

יעקב אשר: בואו נדבר על גובה המימון

תומר רוזנר: אני רוצה לדעת מה הוא מבקש, אני עוד לא שמעתי מה הוא מבקש

תומר רוזנר:  הוא רוצה לתת את הדעת, אנחנו מבינים שצריך לתת את הדעת

תומר רוזנר:  מה הבקשה?      

עומרי שגב: הבקשה היא שהמימון שהיה אמור להתקבל עבור הסיעות - - -      

תומר רוזנר: אבל אנחנו לא יודעים מהו

תומר רוזנר:  מה אתה מציע פרקטית?      

עומרי שגב: להגדיל את המקדמות כך שהמפלגות תוכלנה - - -      

יעקב אשר: אתה לא יכול להגדיל מקדמות כשאתה נשאר באותו סכום מימון

יעקב אשר:  אתה מדבר על המקדמות של המימון

עומרי שגב: מטעם המפלגות הועברה הצעה מפורטת, אני לא אעבור עליה

תומר רוזנר: לא הועברה שום הצעה

תומר רוזנר:  זה מה שאני מנסה להגיד עכשיו

עומרי שגב: בגלל זה אנחנו נמצאים פה

עומרי שגב:  אנחנו נעביר למזכירות הוועדה את ההצעה המפורטת עם התחשיבים של המפלגות בצורה מפורטת, שנעשו על ידי רואי החשבון שלהן, כי כרגע יש גם מפלגות בתוך הכנסת שהמצב התזרימי שלהן הוא לא כזה שמאפשר דחייה או הקדמה של התשלומים מבלי שהם קיבלו את המימון שעליו הם הסתמכו בחודש דצמבר

עומרי שגב:       ברשותך, נושא אחד נוסף לגבי כל מה שקשור ליציאה לחופשה או לחל"ת

עומרי שגב:  אנחנו מדברים פה על שלוש הוראות חוק שונות

עומרי שגב:  יש חובה של יציאה לחל"ת גם לפי חוק דרכי תעמולה, גם לפי חוק הבחירות לרשויות המקומיות וגם לפי חוק נוסף שמדבר על הזכות להיבחר

עומרי שגב:  שימו לב, יש לנו הרבה מאוד מועמדים, שהם גם עובדי מדינה, תאגידים עירוניים, רשויות מקומיות, ולפי ההסדר הנוכחי של החוק אמורים להישאר מעתה ועד מועד הבחירות הנדחה בחל"ת

עומרי שגב:  הדבר הזה כמובן לא מתקבל

חוה אתי עטייה: לא, דיברנו על זה

חוה אתי עטייה:  סליחה, רגע, אחד שמועמד לחבר מועצת העיר צריך לחכות עד 60 יום כדי לחזור למקום העבודה

חוה אתי עטייה:  אני מציעה מיום פרוץ המלחמה לתת לו רטרו, להחזיר אותו כבר

חוה אתי עטייה:  למה הוא צריך לחכות, השלמה ל-60 יום, וכשיכריזו על מועד נוסף חדש של בחירות הוא צריך עוד הפעם לצאת ל-60 יום? זה אבסורד

חוה אתי עטייה:  אלה שתי תקופות שהוא צריך לצאת

יעקב אשר: דקה

יעקב אשר:  אני רוצה רגע לעצור פה בנושא החל"ת, כי אנחנו לאט לאט מתכנסים לכמה נושאים שהם הנקודות שנצטרך לדון בהרחבה

יעקב אשר:  אני רוצה כרגע לגבי החל"ת, אני רוצה את זה ממשרד הפנים, מהייעוץ המשפטי וממשרד המשפטים

קטי קטרין שטרית: יש גם מושג של חופשה ותשלום

תומר רוזנר: אנחנו ביקשנו גם את עמדת משרד העבודה

יעקב אשר: גם את עמדת משרד העבודה

יעקב אשר:  אני רוצה לשמוע מכם איך אתם רואים

יעקב אשר:  זאת אומרת, על פי הצעת החוק שכרגע מונחת בלי שהתייחסנו לנקודות הללו איך אתם רואים – חברים, קשה לי ככה לנהל דיון – זאת אומרת, מישהו שיצא לחל"ת כי הוא מחויב על פי חוק לצאת לחל"ת או בגלל שהוא עובד מדינה - - -       

קטי קטרין שטרית: הוא גם אומר לך כמה זמן

קריאה: הינה, יש פה דוגמה חיה של מישהי שיצאה לחל"ת

יעקב אשר: בואו נדבר כרגע על עוד שלושה חודשים בחירות

חוה אתי עטייה: חבל, אפשר להחזיר אותם

יעקב אשר: אבל דקה, אני רוצה קודם כול לדעת איך הם מסתכלים כרגע, מה צריך לעשות מבחינתם

קטי קטרין שטרית: יעקב, אתה מתחיל לכעוס

יעקב אשר: יש לנו רשימה של עשרות נושאים, אני לא רציתי להקריא אותה

יעקב אשר:  אני מבקש שתהיה סבלנות לכולם כי אנחנו נבלה פה הרבה עד שנוציא הצעת חוק טובה

יעקב אשר:  אני הודעתי בהתחלה, אני לא אלך להוציא חוק שרק אומר שהבחירות נדחו ואללה אכבר מה שנקרא, סליחה שאני אומר את זה

קטי קטרין שטרית: אבל סוגיית החל"ת היא הכי הכי דחופה

קטי קטרין שטרית:  בוא נחזיר אותם לעבודה, שלפחות תהיה להם פרנסה

יעקב אשר: אבל דקה

יעקב אשר:  אגב, כולנו רוצים שתהיה פרנסה לכולם אבל אני רוצה שנבין על מה אנחנו מדברים

רחל הר-זהב: סליחה שאני מתפרצת

רחל הר-זהב:  אני רצה עם גיא כמס' 2 שלו

רחל הר-זהב:  הייתי מנהלת היכל התרבות במעלה אדומים, יצאתי לחל"ת כדי להתמודד בבחירות

רחל הר-זהב:  אני נמצאת בחל"ת כי הייתי צריכה 60 יום לפני הבחירות, כמעט 60 יום

רחל הר-זהב:  אנחנו נמצאים באי ודאות מאוד גדולה

רחל הר-זהב:  אני מייצגת פה הרבה מאוד אנשים כשהדרך לפתרון – אני מסכימה – היא בעיניי להחזיר אותנו מיידית לעבודה, ואז אפשר להסתכל ולראות איך לפתור את הבעיה

רחל הר-זהב:  ברור לי שאנחנו לא יכולים להיות בזמן שאנחנו מתמודדים בתוך העבודה שלנו אבל זה לא המצב כרגע

רחל הר-זהב:       דבר נוסף שזה משהו שהגשנו במכתב וחתמו עליו מעל 165 מועמדים לבחירות לפצות את האנשים באיזושהי צורה רטרואקטיבית על המצב הזה, אבל להישאר פה זה יפגע כל כך בהליך הדמוקרטי כי אנשים לא יוכלו, הם יישברו והם לא יוכלו, וחבל, יש מועמדים כל כך טובים

יעקב אשר: ברור

יעקב אשר:  זה יגרום לכך שאנשים יורידו מועמדויות

רחל הר-זהב: לגמרי

רחל הר-זהב:  והם כל כך טובים, אלה אנשים אחד-אחד

רחל הר-זהב:  חבל מאוד שהם לא יוכלו להיות בתהליך הזה

רחל הר-זהב:  זה לתושבים להם

יעקב אשר: אוקיי

יעקב אשר:  אז עכשיו אני מבקש שתתייחסו

קטי קטרין שטרית: אגב, היושב-ראש, הערה מאוד חשובה

קטי קטרין שטרית:  גם ככה בעזרת השם כל מי שייבחר בהתנדבות

קטי קטרין שטרית:  אתה מבין? הוא לא מקבל שכר

אליהו (אלי) רביבו: לא בהכרח

קטי קטרין שטרית: לא

קטי קטרין שטרית:  חוץ מזקנים

איתן גינזבורג: רוב המועמדים שמתמודדים, לא לראשי רשויות ולא לסגנים, בסוף יהיו חברי מועצה

איתן גינזבורג:  זאת פעילות התנדבותית

איתן גינזבורג:  הם יוצאים גם לחל"ת וגם לא מקבלים

קטי קטרין שטרית: אז היא גם בהתנדבות, גם משלמת, גם לא מקבלת שכר

אליהו (אלי) רביבו: בדרך כלל מי שנכנס לזירה הזאת או מתפרנס מזה או פחות זקוק

קטי קטרין שטרית: על מה אתה מדבר?     

איתן גינזבורג: אוי ואבוי למה שאתה אומר

איתן גינזבורג:  מה זה פחות זקוק?     

אליהו (אלי) רביבו: עצרו רגע

אליהו (אלי) רביבו:  קטי, זה דיון אחר לחלוטין

יעקב אשר: זה דיון מיותר

יעקב אשר:  אליהו וקטי, תעשו לי טובה

יעקב אשר:  את אמרת נקודה נכונה

אליהו (אלי) רביבו: בדרך כלל מי שמתמודד, טבעי שהוא שואף להיות סגן בשכר

אליהו (אלי) רביבו:  טבעי

אליהו (אלי) רביבו:  לא כולם יהיו, רובם לא יהיו

קטי קטרין שטרית: אבל הם בחל"ת

קטי קטרין שטרית:  לא רק שהם בחל"ת, גם לא משלמים להם שכר והם לא חוזרים כי החוק לא מאפשר להם לחזור

אליהו (אלי) רביבו: אין ספק שצריך לאפשר להם להמשיך את מסלול חייהם טרם התחילו את ההתמודדות

אליהו (אלי) רביבו:  אין ספק

קטי קטרין שטרית: מה שאני אומרת זה הדבר הכי חשוב

קטי קטרין שטרית:  הם יפרשו

קטי קטרין שטרית:  יש להם משפחות לפרנס

יעקב אשר: תודה רבה

יעקב אשר:  אני חושב שמה שקטי העירה זה דבר נכון, כי צריך לקחת בחשבון שאנשים נכנסים לפוליטיקה לא בשביל – יש כאלה שנכנסים לשירות הציבורי לשרת את הציבור וזה בלי שכר, וברור שאנחנו לא יכולים להביא עוד גיבנת על הגב שלהם

קטי קטרין שטרית: נכון

קטי קטרין שטרית:  אני וחבריי פה מצדיעים לכל מי שעובד

יעקב אשר: אבל בואו נפסיק להצדיע ונתחיל לטפל בדברים

קטי קטרין שטרית: כן, אין בעיה

יעקב אשר: לי יש בעיה

יעקב אשר:  אני אומנם פוליטיקאי, אני חבר כנסת, אבל אני חצי פקיד כי הייתי ראש עיר לשעבר והייתי פקיד הרבה שנים בעירייה

יעקב אשר:  אוקיי? פקיד קטן

אליהו (אלי) רביבו: בעיר קטנה

יעקב אשר: אני רוצה להתקדם עם תשובות

יעקב אשר:  אני חושב שהגדרנו את כל הבעיות – חלק מהבעיות

קריאה: מכובדי - - -      

יעקב אשר: דקה

יעקב אשר:  אני לא יכול

יעקב אשר:  יש הרבה דברי חוכמה שאפשר להוסיף, תרשמו לעצמכם, נוסיף אחר כך

יעקב אשר:  דווקא ההתפרצות שלה כשהיא דיברה הייתה חשובה לקטע הזה, כי זה מה שנקרא עדות אישית של עובדת רשות שנמצאת שם

יעקב אשר:  חשוב לי קודם כול לדעת את המבנה הבסיסי כרגע של ההסתכלות של משרדי הממשלה לעניין כדי שנוכל להגיע ביחד הלאה לפתרונות

יעקב אשר:  בבקשה, משרד הפנים ואחר כך משרד המשפטים

יורם מרציאנו: מישהו כתב לי עכשיו דבר מאוד נכון, ואתה יודע מה? בסופו של דבר הוועדה הזאת נותנת גם פתרונות

יורם מרציאנו:  אומר לי מישהו: סליחה, הם בכלל לא צריכים להחזיר לך את הכסף לחשבון

יורם מרציאנו:  הצ'קים שנתתם נמצאים בוועדות הבחירות האזוריות

יורם מרציאנו:  פשוט לקרוא למועמדים, להחזיר להם את הצ'קים

יעקב אשר: אבל אנחנו בנושא אחר

יורם מרציאנו: הצ'קים הופקדו?     

יעקב אשר: מרציאנו, אני מבקש ממך לתת לי לנהל את הדיון

יורם מרציאנו: סליחה

יעקב אשר: אנחנו לא נשכח שום דבר והדבר הזה הוא מצוין, אבל אני מדבר על דבר אחד ועכשיו אתה מזכיר לי משהו אחר שדיברנו עליו קודם ולא סיימנו, כי עוד לא סיימנו כלום

יורם מרציאנו: תודה

יעקב אשר: אני רוצה לעבור נושא-נושא

יעקב אשר:  אני מבקש שקט

יעקב אשר:  עורך דין רון

רון אלמוג: דובר כאן בדיון על שני פתרונות שאחד מהם זה מסלול של פיצוי למי שיצא לחל"ת ולא מקבל משכורת, וזה באמת עניין תקציבי

רון אלמוג:  אני אניח לדוברים האחרים להתייחס לזה

רון אלמוג:  לגבי האפשרות של חזרה לעבודה, יש לנו כמה הוראות חוק שבסוף כולן מתכנסות לזה שיש קושי לכך שמועמדים ומועמדים פעילים יהיו בתוך השירות הציבורי, בתוך שירות המדינה, בתוך שירות של הרשויות המקומיות

רון אלמוג:  הדרישה לחל"ת נועדה ליצור איזושהי הפרדה מרגע שמועמד כבר מודיע רשמית על המועמדות שלו, וחלק מהצעת החוק הזאת זה אומר שאנחנו לא מבטלים את המועמדים שכבר הוגשו, הם עדיין מועמדים, וחלק מזה זה אומר גם - - -     

יעקב אשר: לכן אתה אומר: הם סוחבים את המגבלה הזאת הלאה

רון אלמוג: לכן מבחינת התכליות של השירות שהציבורי, של תעמולת בחירות, של ניגודי עניינים, אני חושב שחשוב לשמור על הרצף של החופשה

איתן גינזבורג: מה אתה מציע?     

רון אלמוג: זה על המסלול הזה

רון אלמוג:  אני אומר, הוצע כאן גם את המסלול של פיצוי שהוא כבר לא בתוך דיני הבחירות אלא בעצם פיצוי כספי למועמדים, ועל זה צריך לשמוע את הגורמים הרלוונטיים

רון אלמוג:  אבל אני חושב שהפתרון החלופי שהוצע, של חזרה לעבודה, הוא פתרון שלא תואם את הרציונלים של דיני הבחירות בהינתן זה - - -       

איתן גינזבורג: מה הרציונל שאדם שעובד בראשות אחת ומתמודד בראשות אחרת, הכריחו אותו לצאת לחל"ת בעקבות פסיקה?      

יעקב אשר: מה שאתה אמרת זה נכון על אותה ראשות

איתן גינזבורג: לא, זה לא בחוק אדוני, זאת פסיקה

איתן גינזבורג:  זאת אפילו לא פסיקה, זאת החלטה של יושב-ראש ועדת בחירות, מלצר

איתן גינזבורג:  למה זה שהוא עובד בתל אביב לא יכול להתמודד בכפר סבא? תסביר לי

איתן גינזבורג:  הוא גם לא יכול - - -       

יעקב אשר: מה שאומר בעצם ידידנו – אני מקווה שאיתן יהיה גם חבר כנסת בקרוב באיזושהי צורה – גם אם אתה אומר שצריך ללכת על פיצוי, שאנחנו חושבים שאולי צריך ללכת על פיצוי, שזו הדרך היחידה, יכול להיות שאתה יכול לצמצם את כמות האנשים

יעקב אשר:  זאת אומרת, אם זו עובדת כמו העובדת שעובדת כאן באותה ראשות אני מבין שיש בעיה, כי בטח יש מתחים גם בתוכו, יש גם בעיה חוקית

יעקב אשר:  זה גם לא יהיה פרקטי גם אם נגיד תחליטו שאין בעיה - - -      

רון אלמוג: ואם זו ראשות סמוכה?      

איתן גינזבורג: אם זו ראשות סמוכה – זה לא כתוב בחוק

יעקב אשר: דקה אני אשמע אותך

יעקב אשר:  עמי, אני אשמע אותך

יעקב אשר:  עמי, אני ארצה לשמוע

יעקב אשר:  לכן היה חשוב לי שתגידו עכשיו שאני אדע את הבסיס

יעקב אשר:  אבל איתן מציע ואומר שיכול להיות שיש כמה החלטות שהן לא בחוק עצמו אלא החלטות שיפוטיות כאלה או אחרות, או של יושב-ראש ועדת בחירות או משהו, יכול להיות שאפשר לצמצם

יעקב אשר:  אם נגיע בסוף לפיצוי, ויצטרכו להגיע לאיזה מנגנון פיצוי כזה או אחר, אתה פשוט מקטין אותו, אתה יכול להקטין אותו אולי אפילו באחוזים קבועים כי יש עובדים בראשות אחת שמתמודדים לראשות אחרת

יעקב אשר:  דברים מהסוג הזה

חנוך דב מילביצקי: אדוני היושב-ראש, יש לי הצעת חוק שעשיתי בדיוק בנושא הזה והתעסקה גם בעובדי חינוך שצריכים לצאת וכו'

חנוך דב מילביצקי:  אני אומר לך כבר מהלך הרוח – זה היה כמובן לפני מצב מלחמה – שאם נלך בדרך הזאת של להתחיל כך יהיה לנו פה קושי עצום מצד כל היועצים המשפטיים במרבית האגפים

חנוך דב מילביצקי:  לכן נראה לי שאם אנחנו רוצים לעשות משהו קצר ומהיר, הדרך של לבוא ולקבוע פיצוי לכולם - - -     

יעקב אשר: היא הדרך הקלה והמהירה, אבל היא גם דרך קשה מבחינה תקציבית

יעקב אשר:  זה המון כסף

חנוך דב מילביצקי: בסדר

אליהו (אלי) רביבו: זה יעלה לך הון

אליהו (אלי) רביבו:  אדוני היושב-ראש, אומנם אני תכננתי להתייחס יותר מאוחר אבל רק בנקודה הזאת אני מניח שלא מדובר בכמות גדולה

אליהו (אלי) רביבו:  אם אנחנו רגע מזקקים בעובדים אשר מתמודדים ועובדים באותה ראשות, שלא מגויסים לצבא כך שהם גם לא מקבלים תשלום בתקופה הזאת, צריך לצמצם את זה לשם

אליהו (אלי) רביבו:  כל מי שעובד בעבודה שאין לה ממשק במעגל כזה או אחר עם המקום שבו הוא מתמודד, צריך לאפשר לו לחזור במהרה תוך כדי התחייבות שלו שהוא לא עוסק בפעילות ציבורית הקשורה להתמודדות שלו

חנוך דב מילביצקי: זה לא יעבוד, אלי

אליהו (אלי) רביבו: למה?     

חנוך דב מילביצקי: כי ניסיתי

רחל הר-זהב: אני רק אציין, אתם יכולים להיות רגועים שרובם של האנשים האלה לא מרוויחים משכורות כאלה גדולות

רחל הר-זהב:  לא מדובר פה על סכומים אדירים של כסף

יעקב אשר: סליחה

יעקב אשר:  אפשרתי פעם אחת, לא פעם שנייה

יעקב אשר:  אם יש נתונים במשרד הפנים או אפילו הערכות של כמה יצאו לחל"ת –      

עמי ברקוביץ: נציבות שירות המדינה נמצאים פה בזום ויכול להיות שלהם יש - - -      

קריאה: 	 אתה מדווח על זה כשאתה מגיש את המועמדות

יעקב אשר: אני מבקש לא לדבר באמצע

יעקב אשר:  חברי הכנסת הם בעיה אחרת

יעקב אשר:  מי שרוצה רשות דיבור שיצביע אם זה לאותה נקודה

יעקב אשר:  נציבות שירות המדינה נמצאת בזום, עורכת הדין עליזה אבן

קטי קטרין שטרית: בינתיים עד שמעלים אותה, היושב-ראש, יש מספר של מועמדים שיצאו לחל"ת - - -      

יעקב אשר: זה מה שאני מנסה עכשיו

יעקב אשר:  שלום, יש לך איזה נתון אפילו לא מדויק לחלוטין אבל הערכות?      

עליזה אבן: שלום, אני מהלשכה המשפטית של נציבות שירות המדינה

עליזה אבן:  אני מדברת רק על עובדי מדינה, אני לא יודעת לדבר על ראשי רשויות

תומר רוזנר: אבל כולל עובדי הוראה, כן?      

עליזה אבן: לא, לא כולל עובדי הוראה

תומר רוזנר: עובדי הוראה זה הרוב הגדול

יעקב אשר: אוקיי

יעקב אשר:  כמה עובדי מדינה יש?      

עליזה אבן: גם הנתון הזה זה רק מי שפנה אלינו

עליזה אבן:  מרבית עובדי המדינה, יועצים משפטיים בכל משרד יכולים להחליט אם הם צריכים להתפטר או לצאת לחל"ת

עליזה אבן:  המספרים שהגיעו אלינו הם מספרים מאוד מצומצמים אז צריך לקחת את זה בחשבון

עליזה אבן:  אנחנו יודעים על ארבעה שיצאו לחל"ת, על שישה נוספים שפנו להתייעצות איתנו ועוד שניים שהתפטרו

עליזה אבן:  זאת אומרת, אלה מספרים מאוד קטנים, רק 12

יעקב אשר: אוקיי, תודה רבה

יעקב אשר:  את רוצה להוסיף משהו?     

רחל הר-זהב: אני רוצה להוסיף שבהיבט של השאלה האם אפשר להחזיר אותם או אי-אפשר להחזיר אותם, שוב אני מדברת על עובדי מדינה שיש הוראה מפורשת שמחייבת את הפסקת העבודה שלהם מרגע שהגישו את רשימות המועמדים עד לבחירות

רחל הר-זהב:  אנחנו לא רואים איך אפשר להחזיר אותם לתפקיד מבלי שתהיה פגיעה בטוהר הבחירות, מבלי שיהיה כאן קושי של ניגוד עניינים, ולכן אנחנו סבורים יותר שצריך ללכת לכיוון של פיצוי כספי

אליהו (אלי) רביבו: גברתי, כשאת מתכוונת לפיצוי כספי את מתכוונת להגדלת ערך הכסף של כל מנדט?      

קטי קטרין שטרית: לא, היא מתכוונת שהמדינה תפצה את המועמדים

ארז מלול: כמו שהיה בקרונה

ארז מלול:  אותו מסלול של הקורונה את מתכוונת

עליזה אבן: נכון

יעקב אשר: אוקיי

יעקב אשר:  תודה רבה לך

תומר רוזנר: לגבי מסלול הפיצוי רציתי לציין שיש לנו לצערנו מקרה קודם שבו קורה מה שקרה כאן וזה החל"ת הכפוי שנכפה על עובדים

יעקב אשר: משרד האוצר, אני מבקש

טל ישראלי: לא, זה בעניין הזה

יעקב אשר: אני יודע שזה בעניין הזה, אבל היועץ המשפטי מדבר בעניין הזה

תומר רוזנר: במסגרת חקיקת הקורונה, חקיקה שהייתה אז ובמהלך התקופה כפי שכולנו זוכרים הייתה הוצאה כפויה לחל"ת של עובדים, נקבעו שני מנגנונים

תומר רוזנר:  המנגנון העיקרי היה פיצוי שניתן באמצעות הביטוח הלאומי אם אני זוכר נכון לתקופה מוגדרת שנקבעה

תומר רוזנר:  ניתן פיצוי של עד 70% מהמשכורת הקובעת

איתן גינזבורג: אדוני היושב-ראש, רוב היוצאים לחל"ת אלה עובדי עיריות, עובדי רשויות, עובדי הוראה בעיקר

איתן גינזבורג:  אלה המסות

איתן גינזבורג:  עכשיו תחשבו שנייה בהגיון, כי הרי אין מספרים

איתן גינזבורג:  משרד הפנים רק בחר - - -      

ארז מלול: משרד הפנים חייב לדעת

איתן גינזבורג: רגע, אבל אני באמצע

איתן גינזבורג:  ממשרד הפנים גם עד מחר לא תקבל תשובות

איתן גינזבורג:  בסוף בהיגיון כמה עובדים בכל רשות מקומית? כמה? כמה? חמישה בכל ראשות? אין

איתן גינזבורג:  נניח

איתן גינזבורג:  מה הבעיה שאותם אנשים לא יצאו לחל"ת, יצאו לחופשה רגילה? על חשבון ימי חופשה, בתשלום

איתן גינזבורג:  על מה מדובר פה?      

תומר רוזנר: למעשה אתה לא רוצה שינכו להם את זה מהחופשה

יעקב אשר: זה פיצוי במילים אחרות

איתן גינזבורג: בסדר

איתן גינזבורג:  בסוף מי שמשלם את זה זו הרשות המקומית, לא המדינה, זה מקום העבודה שלהם

איתן גינזבורג:  גם מורים שיצאו לחל"ת כי הם התמודדו, שיחזרו ללימודים ו-60 יום לפני הבחירות יצאו או לחל"ת או חודש לפני בחירות יצאו לחל"ת

איתן גינזבורג:  אנחנו עובדים פה בחוק, חקיקה ראשית

איתן גינזבורג:  אפשר ליצור מנגנונים למרות שהם לא קבועים היום בחוק, וגם אותם מועמדים שמתמודדים בראשות אחרת ולא בראשות שבה הם גרים ומתמודדים בה

איתן גינזבורג:  יש ראשויות שהיועץ המשפטי אמר לאותו מועמד: אתה לא צריך לצאת לחל"ת, למרות שאתה מתמודד בראשות אחרת, כי זאת פרשנות

איתן גינזבורג:  ויש יועצים משפטיים שאמרו: אתה חייב לצאת לחל"ת, כי כל אחד פירש את פסק הדין של מלצר אחרת, כי זו פסיקה של יושב-ראש ועדת בחירות מרכזית

איתן גינזבורג:  זה לא חוק

איתן גינזבורג:  מכיוון שעכשיו אנחנו עובדים בחקיקה ראשית, שאגב היא הוראת שעה וכו', צריך לשים גם פה את האמירה של המחוקק מה רוצים

איתן גינזבורג:  האם אדם שעובד בראשות אחת אבל מתמודד בראשות אחרת חייב לצאת לחל"ת? באיזה קטע? למה? תודה

יעקב אשר: אני אמרתי את זה תחת הכותרת

יעקב אשר:  בעצם כל הרעיון שלך הוא תחת הכותרת

יעקב אשר:  בואו בבחירות הללו נהיה יותר מדויקים, במיוחד אם אנחנו מדברים על זה ויש הבנה סביב השולחן שיצטרכו להגיע לאיזה מנגנון פיצוי כזה או אחר, כמו בקורונה או לא כמו בקורונה, לאותם אנשים לפחות, ויהיו גם דברים אחרים במשק

איתן גינזבורג: שום רשות מקומית לא תתמוטט אם היא תשלם לשניים-שלושה עובדים משכורת לעוד שלושה חודשים

איתן גינזבורג:  אני לא מכיר ראשות מקומית שתתמוטט בגלל הדבר הזה

יעקב אשר: אוקיי

יעקב אשר:  משרד המשפטים, אתה עוד לא השלמת, ובהתייחס גם למה שהוא אמר, אם יש אפשרות להכניס בתוך החקיקה איזשהן הנחיות לפחות לבחירות הללו שיהיו הגיוניות

יעקב אשר:  עובד בראשות מסוימת שמתמודד בראשות אחרת איפה יכולה להיות פה בעיית טוהר הבחירות? אני לא יודע

יעקב אשר:  קשה לי להבין את זה

עמי ברקוביץ: בסדר

עמי ברקוביץ:  צריך לחזור להחלטות של מלצר ולקרוא אותן

עמי ברקוביץ:  אין מניעה לעשות את זה באופן עקרוני בחוק, השאלה כמה מורכבות תהיה בזה, כמה זה יהיה ישים כמו שנאמר קודם

איתן גינזבורג: מה ישים? לא הבנתי מה ישים

עמי ברקוביץ: להתחיל לעשות - - - באותה ראשות, לא באותה ראשות

עמי ברקוביץ:  מישהו צריך לעשות את הבדיקה הזאת

איתן גינזבורג: למה צריך לבדוק את זה? אני לא מבין

איתן גינזבורג:  יש פה אמירה עקרונית

איתן גינזבורג:  כשהתקבלה הפסיקה היא הייתה פסיקה על אדם ספציפי בגין עתירה ספציפית, עכשיו יש יועצים משפטיים שפירשו את זה גורף

איתן גינזבורג:  אני אומר לך, אני פשוט עובד עם הרבה מאוד ראשויות בארץ

איתן גינזבורג:  יש יועצים משפטיים, אמרו: לא, זה היה רק עניין פרטני, אתה לא חייב לצאת לחל"ת

איתן גינזבורג:  מה אתה עושה? אין לך מידע על זה

איתן גינזבורג:  אני נותן לך את המידע הזה, פעם ראשונה שאתה שומע אותו

איתן גינזבורג:  בוא נקבע את הכללים מההתחלה

ארז מלול: לפני שנקבל החלטה, משרד הפנים חייב להביא לנו נתונים

יעקב אשר: אין להם

קריאה: יש

יעקב אשר: רגע, רגע

יעקב אשר:  אני שאלתי אתמול ואמרו לי שאין

ארז מלול: חייב להיות, כי בכתב ההסכמה של כל מועמד הוא חייב לצרף טופס של חל"ת

איתן גינזבורג: כן, יש כתב הסכמה

יעקב אשר: אוקיי

יעקב אשר:  רגע, עמי אני חוזר אליך עוד דקה

יעקב אשר:  משרד הפנים, אתם יודעים לתת לנו נתונים?      

רון אלמוג: אין לנו נתונים על מי יצא בפועל לחל"ת

רון אלמוג:  יש לנו נתונים על מי בכתב ההסכמה שלו הצהיר שהוא עובד ציבור

ארז מלול: זה גם טוב

רון אלמוג: מדובר בסביבות 1,000, קצת פחות

רון אלמוג:  אבל לא כל עובדי הציבור האלה הם באמת עובדי ציבור לפי הדין, הם לא תמיד יודעים בדיוק לסווג אבל יש לנו בערך 1,000 שהצהירו

יעקב אשר: זה כולל עובדי ראשויות? זה כולל עובדי מדינה? כולל עובדי הוראה?      

רון אלמוג: זה כולל את כל מי שהצהיר על כך בכתב ההסכמה

איתן גינזבורג: תאגידים?     

רון אלמוג: גם תאגידים, אבל כל מי שהצהיר על כך בכתב ההסכמה

קריאה: בדרך כלל מי שעובד הוא הצהיר

רון אלמוג: יש כאלה שאולי עובדים ולא הצהירו

יעקב אשר: זאת אומרת, זה אירוע של 1,000 בגדול, אולי יותר

רון אלמוג: יש לנו גם כאלה מתוך ה-1,000 שלא באמת עובדי ציבור, שהם הצהירו ואחר כך ביררנו

רון אלמוג:  הם לא הבינו בדיוק את ההגדרה, ולכן זה גם כולל אנשים שהם לא עובדי ציבור

רון אלמוג:  מתוכם זה גם כולל אנשים שהתפטרו ולא יצאו לחל"ת

תומר רוזנר: התפטרו זה לא רלוונטי אז תוריד אותם

רון אלמוג: בסדר, אבל מתוך ה-1,000 שהצהירו שהם עובדי ציבור יש גם כאלה שלא עובדי ציבור וגם - - -      

יעקב אשר: אוקיי

יעקב אשר:  עד 1,000

יעקב אשר:  בקיצור, כמה מאות עד 1,000

קריאה: אנחנו מדברים על חל"ת

רון אלמוג: כן, אין לנו את הפילוח בתוך זה

יעקב אשר: אוקיי

יעקב אשר:  משרד המשפטים

עמי ברקוביץ: ברמת העיקרון אנחנו מסכימים לגישה שבאה לידי ביטוי בעמדת משרד הפנים וגם בעמדת הייעוץ המשפטי, אם הבנתי אותה נכון, באשר לקושי שבהחזרת עובדים בגלל הרציונלים של הנטרליות של השירות הציבורי והעובדה שהם בעצם מתמודדים, נמצאים בקמפיין וכדומה

עמי ברקוביץ:  מצד שני, יש פה דילמה מאוד מורכבת לאור העובדה שאנשים יצאו לחל"ת לתקופה מוגדרת ומאריכים להם מאוד משמעותית את התקופה

עמי ברקוביץ:  לכן יש פה בהחלט מתח וצורך לאזן

יעקב אשר: מה הפתרון לדעתך?     

עמי ברקוביץ: אני חושב שהכיוון הכספי זה בהחלט פתרון שצריך לחשוב עליו, וגם ככל שניתן להקל מעבר לזה אפשר גם לחשוב לכיוון הזה

יעקב אשר: משרד העבודה

קטי קטרין שטרית: אני צריכה לצאת לוועדה נוספת

קטי קטרין שטרית:  זו הוועדה השלישית שלי ואני בדרך לוועדה הרביעית

קטי קטרין שטרית:  אני רוצה לפנות לכל מי שנמצא פה כפקיד, וחס וחלילה אני לא פוגעת באף פקיד, אני בעצמי גם הייתי

קטי קטרין שטרית:  אני מפנה אליכם, העובדים הנהדרים וכל המשרדים הממשלתיים

קטי קטרין שטרית:  אין לנו בעיה שאנחנו חוטפים את האש, אם זו הממשלה, אם זו הכנסת, שאנחנו לא עובדים כשאנחנו בעצם הקמנו את החמ"ל הראשון במדינת ישראל

קטי קטרין שטרית:  כנסת ישראל הקימה את החמ"ל הראשון

אליהו (אלי) רביבו: אני מצטער שפעם ראשונה אני מתקן אותך קטי, זה בסדר לתת קרדיט - - -      

קטי קטרין שטרית: רגע, אלי, אני יכולה להמשיך רגע בלי שתפריע?      

יעקב אשר: אל תתקן אם אתה רוצה לדבר

יעקב אשר:  תודה

קטי קטרין שטרית: אל תפריע

קטי קטרין שטרית:  תן לי לסיים את מה שאני רוצה להגיד

אליהו (אלי) רביבו: פשוט יש לך איזושהי התמכרות לנכס לעצמך הישגים של אחרים

אליהו (אלי) רביבו:  בדרך כלל אני לא מדבר על זה אבל יש גבול

קטי קטרין שטרית: מספיק עם האגו הנפוח שלך

קטי קטרין שטרית:  זה לא הזמן

קטי קטרין שטרית:  כל הקרדיט שלך, הכול שלך

קטי קטרין שטרית:  הכול שלך

אליהו (אלי) רביבו: טוב

אליהו (אלי) רביבו:  אל תיקחי דברים שאחרים עושים

קטי קטרין שטרית: רק אתה

קטי קטרין שטרית:  כל החוקים, השאילתות, הכול שלך

יעקב אשר: רגע, רגע

יעקב אשר:  קטי

אליהו (אלי) רביבו: ככה יהיה

אליהו (אלי) רביבו:  ככה יהיה

קטי קטרין שטרית: מספיק עם האגו הזה שלך

קטי קטרין שטרית:  לכל אורך הזמן שלך שאתה פה – רק אגו

קטי קטרין שטרית:  רק אגו

קטי קטרין שטרית:  זה מה שמעניין אותך

אליהו (אלי) רביבו: תפסיקי למכור לעצמך כתרים שהם לא שלך

אליהו (אלי) רביבו:  תפסיקי, קטי, זה בסדר

אליהו (אלי) רביבו:  לראשונה אני אומר לך את מה שכולם אומרים מאחורי הגב שלך

קטי קטרין שטרית: חצוף

קטי קטרין שטרית:  לא לזה אני מתכוונת

אליהו (אלי) רביבו: אני הראשון שאומר את מה שאומרים מאחורי הגב שלך

קטי קטרין שטרית: ביום ראשון התחילו כל חברי הכנסת לעבוד כדי לתת מענה ראשוני, בלי שהייתה לנו תוכנית מוגדרת

קטי קטרין שטרית:  עבדנו

קטי קטרין שטרית:  לא חשבנו הרבה

קטי קטרין שטרית:  מה שקורה זה דבר מאוד פשוט

קטי קטרין שטרית:  אני אתן לך דוגמה

קטי קטרין שטרית:  כשאנחנו רצינו להתעסק בנושא הזה של התרומות באנו לוועדת אתיקה, ביקשנו מייד אישור

קטי קטרין שטרית:  תוך שעתיים וחצי-שלוש היה לנו כבר אישור ביד, כשזה לכנס ועדה כדי לקבל את הנוהל, כדי לקבל את הכול

קטי קטרין שטרית:  באמת מדהים

קטי קטרין שטרית:  כי הייעוץ המשפטי שלנו פה בכנסת עובד באופן מהיר, אינטנסיבי, לא מחכה

קטי קטרין שטרית:       בכל ועדה שהייתי, אם זה בוועדת כספים, אם זה בבריאות, אם זה בכלכלה, אנחנו שומעים את ההיסוס: רגע נתכנס, רגע נשב ורגע נדבר

קטי קטרין שטרית:  אני באה לבקש מכם שתזדרזו

קטי קטרין שטרית:  אנחנו בזמנים אחרים לגמרי

קטי קטרין שטרית:  אנחנו באירוע אחר לגמרי שהמדינה הזו לא ידעה 75 שנה

קטי קטרין שטרית:  לפקידות יש תפקיד מאוד מאוד חשוב, מאוד חשוב

קטי קטרין שטרית:  לכן במושגים יש פה אנשים שיושבים ואין להם משכורות, אין להם איך להתקיים, הם לא יודעים מה קורה איתם, אז בבקשה תעשו את הכול באופן מהיר יותר ממה שבדרך כלל נעשה כי אין זמן

יעקב אשר: תודה רבה

יעקב אשר:  אני רוצה לומר דבר אחד, לפחות לצוות שיושב כאן

יעקב אשר:  אנחנו בשיחות כבר כמה ימים עם מהירות תגובה והכול בסדר, אבל לקריאה שלך מצטרפים כולם

יעקב אשר:        ידידיי חברי הכנסת, הדיון הזה הולך להיות ארוך

יעקב אשר:  ביקש ממני חבר הכנסת – אתה גם מפריע לי לתת לך רשות דיבור

יעקב אשר:  יש חברי כנסת שרוצים שאתן להם עכשיו רשות דיבור, ואחר כך ידברו מי שנשאר איתנו

יעקב אשר:  אנחנו הולכים לבלות פה היום עוד יום ארוך

יעקב אשר:  חבר הכנסת רביבו, בקצרה

אליהו (אלי) רביבו: שלוש נקודות ברשותכם

אליהו (אלי) רביבו:  אדוני היושב-ראש, תודה רבה על קיום הדיון המאוד-מאוד חשוב וההכרחי הזה

אליהו (אלי) רביבו:  הצעת המתמודד יורם מרציאנו לעניין השבת סכום הערבות מקובלת ומתבקשת לחלוטין לגישתי

אליהו (אלי) רביבו:  אני רק מבקש לתת איזושהי הסתייגות, הסכום המושב לגישתי – אדוני היושב-ראש, אני יודע שיש לך חלוקת קשב ועדיין

יעקב אשר: לא, לאה מקשיבה לך, אני מקשיב לך

אליהו (אלי) רביבו: מי יכול להחליף את לאה, שתהיה בריאה? חשוב רגע שניקח בחשבון שההתחייבויות הכספיות המדוברות לעת הזו אינן שייכות לסכום הערבות העתידי, שכן מדובר בהתחייבויות שהיו אמורות בין כה וכה כבר לרדת ואין הסתמכות של המועמדים לגבי אותם כספים

אליהו (אלי) רביבו:  אבל אין ספק שממועד הבחירות המקוריות שהיו אמורות להתקיים שאז היו אמורים להשתמש בכסף הזה נכון יהיה להחזיר את הכסף הזה בדיוק באותו רגע ולא לאחר לשנייה, כי אנשים פשוט בנו את התקציב שלהם בהתאם לזה

אליהו (אלי) רביבו:  לא הוגן, לא מוסרי ולא דמוקרטי להשהות ולעכב אותם

אליהו (אלי) רביבו:  יישר כוח למי שמבקש לעמוד בהתחייבויות שלו

יעקב אשר: אני רק רוצה להבהיר כי אנחנו אומרים מייד ועכשיו

אליהו (אלי) רביבו:  לא אמרתי מייד ועכשיו

יעקב אשר: רגע

יעקב אשר:  לא, זה בסדר

יעקב אשר:  תן לי רגע

אליהו (אלי) רביבו: בבקשה

יעקב אשר: חברים – דוד ברוך הבא

קטי קטרין שטרית: כמי שלא מחפשת - - -      

יעקב אשר: לא, לא

קטי קטרין שטרית: לא

קטי קטרין שטרית:  אני משאירה לכם את דוד ביטן – הכי טוב שבעולם

יעקב אשר: תודה רבה שאת משאירה לנו

יעקב אשר:  תארזי אותו באריזת מתנה

יעקב אשר:  נו, חבר'ה, מספיק

ארז מלול: קטי, את הולכת לחמ"ל?     

יעקב אשר: ארז, אתה מהליכוד

קטי קטרין שטרית: אני לא אחראית - - - אבל מי שמתפנה שילך לחמ"ל

יעקב אשר: תודה רבה, קטי

יעקב אשר:  אני אומר שהנושא שהעלה יורם לגבי הערבות של הרשימות, אנחנו עוד לא סיכמנו אותו אבל הוא יצטרך להיות מסוכם, כי אם כן הוא יצטרך לעבור בחוק, וזה לא משהו שאפשר לתת הנחיה

יעקב אשר:  אם היה אפשר לתת הנחיה כרגע - - -     

יורם מרציאנו: אנחנו לא דיברנו על הנחיה

יורם מרציאנו:  החוק לא הולך לבוא בעוד שלושה חודשים, הוא הולך לבוא מיידי

יעקב אשר: לא, אתה לא שומע מה אני עונה לו

יעקב אשר:  תנסו לשמוע ופחות להשמיע, אז יהיה יותר קל לכולנו

יעקב אשר:  אני עניתי לו כי אם זה היה אפשרי מיידית, אז היינו מבקשים ממשרד הפנים שיטפל בזה מיידית או ממבקר המדינה או ממי שצריך לעשות את זה, אבל זה יהיה צריך להיות חלק מהצעת החוק וזה יהיה חלק מהצעת החוק

יעקב אשר:  הלאה, בבקשה

אליהו (אלי) רביבו: אני רוצה רגע להבהיר את הנקודה ואת גישתי

יעקב אשר: על זה?     

אליהו (אלי) רביבו: כן, כן

אליהו (אלי) רביבו:  על זה

יעקב אשר: אבל זה סגור כבר

יעקב אשר:  הלאה

אליהו (אלי) רביבו: מתקבל הרושם שגישתי לא הובנה והצעתי לא הובנה

אליהו (אלי) רביבו:  אם היום אתה מתמודד והיום אתה אמור לשלם כסף לספק או לעובד שלך, אתה לא הסתמכת על אותו תשלום שהיית אמור לקבל בעקבות הבחירות

אליהו (אלי) רביבו:  היית אמור לדאוג לתקציב שלו

אליהו (אלי) רביבו:  אבל לצד זאת אני מניח שאתה כן בנית על אותו סכום שהפקדת להשתמש בו בעקבות הבחירות, ואני מבקש שיהיה מובן שבמועד שבו היו אמורות להתקיים הבחירות ולשחרר את אותן ערבויות, באותו רגע הסכום הזה ישוחרר ולא לעכב את אותם מתמודדים

אליהו (אלי) רביבו:  לכך כיוונתי, ואני יודע למה אתה מתכוון, אני מדייק את דבריי

אליהו (אלי) רביבו:  תומר הבין את דבריי

יעקב אשר: ואני לא הבנתי את דבריך? אותו דבר

אליהו (אלי) רביבו: אוקיי, בסדר

יעקב אשר: אתה רוצה לחזור על זה עוד פעם?     

אליהו (אלי) רביבו: אוקיי, בסדר

אליהו (אלי) רביבו:       הנקודה שנייה מדברת על עניין היציאה לחל"ת

אליהו (אלי) רביבו:  אני מבקש להציע שאנחנו נסכם שכל עובד מדינה שיצא לחל"ת - - -      

יעקב אשר: אנחנו עוד לא מסכמים עכשיו

אליהו (אלי) רביבו: אני רוצה להציע

אליהו (אלי) רביבו:  כל מי שיצא לחל"ת בשל ניגוד עניינים, ואין ניגוד עניינים בעצם התמודדותו במקום עבודתו, לאפשר לו לחזור לעבודה ובלבד שיתחייב שבכל אותה תקופה של הקפאה שהוחזר לעבודה, שהוא לא יעסוק בפעילות הקשורה בעצם התמודדותו

אליהו (אלי) רביבו:       הנקודה השלישית מבקשת לדבר על דחיית תאריך הבחירות ולמעשה היא מגלמת בתוכה, אדוני היושב-ראש, את כלל הנושאים המדוברים

יעקב אשר: אדוני לא היה בתחילת הדיון

אליהו (אלי) רביבו: נכון

יעקב אשר: בתחילת הדיון אני הצעתי, אז אני אעדכן אותך דקה ואולי כיוונתי לדעת גדולים

אליהו (אלי) רביבו: בבקשה

יעקב אשר: אני אמרתי את דעתי

יעקב אשר:  אמרתי שכמובן נדון בזה

יעקב אשר:  אני חושב שיש די הסכמה על העניין הזה שאנחנו הולכים על שלושה חודשים מיום הבחירות שהיה אמור להיות

יעקב אשר:  זאת אומרת, 30 בינואר

אליהו (אלי) רביבו: בדיוק על זה אני רוצה לדבר, אדוני, ואני חולק על דעתך

יעקב אשר: רגע, אבל איך אתה יכול לחלוק אם עוד לא שמעת אותי?      

חוה אתי עטייה: הגעת באיחור

יעקב אשר: זה המועד, מה שנקרא ברירת המחדל הראשונית

יעקב אשר:  אני ביקשתי, אנחנו נעבוד על זה, להטמיע בתוך החוק אופציה לעוד חודש אחד דחייה - - -     

אליהו (אלי) רביבו: צודק

יעקב אשר: אתה מכיר את ההצעה שלי?    

אליהו (אלי) רביבו: כן

יעקב אשר: עכשיו תתייחס

אליהו (אלי) רביבו: יופי

אליהו (אלי) רביבו:  ברשותך, זה לא קורה בדרך כלל כי אני תלמידך בהמון המון מובנים וכאן אני חולק על מורי ורבי

אליהו (אלי) רביבו:  הצעתי היא כזאת, כמו שאנחנו לא יודעים מה היעד הסופי של הדחייה, לא נכון יהיה שלא נדע מה המינימום, ולאור העובדה שאנשים כבר הגיעו לישורת האחרונה בהתמודדות שלהם ונמצאים באיזשהו דרייב מסוים, וברור שהישורת האחרונה של כ-28 יום זה מה שנותר מרגע פרוץ המלחמה עד לבחירות המקוריות נכון יהיה שנקבע שמרגע שהמדינה מכריזה במשק על סיום המלחמה, מאותו רגע 28 יום קדימה יתקיימו הבחירות

אליהו (אלי) רביבו:  נכון, הוגן, שוויוני, דמוקרטי, מתבקש ומקצר את משך זמן ההתמודדות וההמשכיות של אותו קמפיין עם כל ההוצאות הנלוות

אליהו (אלי) רביבו:  זוהי הצעתי

יעקב אשר: אוקיי

יעקב אשר:  דנו בהצעה הזאת

זאב אלקין: גם זה כבר הוצע

יעקב אשר: זה הוצע

יעקב אשר:  זאב הביא אותה

יעקב אשר:  אוקיי, אנחנו נצטרך להחליט

יובל צלנר: זה לא ריאלי, זה לא פרקטי

אליהו (אלי) רביבו: למה לא פרקטי?     

יובל צלנר: זה לא פרקטי כי איך אני מזמין עכשיו מדיה? מתי אני מזמין את שילוט החוצות? לאיזה תאריך? אני צריך להזמין כמה שבועות מראש, לאיזה תאריך אני מזמין?    

יעקב אשר: חברים, סליחה

זאב אלקין: יובל, אבל גם ככה לא תהיה לך ודאות

יובל צלנר: לכן צריך מחשבה אחרת לגמרי

יעקב אשר: סליחה, ידידי, ידידי - - -       

אליהו (אלי) רביבו: הבחירות לא בוטלו, הן הוקפאו

אליהו (אלי) רביבו:  הקפאה משמע לא בהכרח דחייה בלתי מוגבלת

יובל צלנר: הבנתי את ההצעה

יובל צלנר:  יש בה המון איכויות אבל היא לא באמת של החיים

יובל צלנר:  באמת של החיים זה לא עובד

יעקב אשר: סליחה, צלנר, קודם כול, שתהיה בריא וחזק

יעקב אשר:  אני גם משתתף באבלכם, אחד מבני משפחתיכם נהרג

יעקב אשר:  אני רק מבקש לא להפריע באמצע

יעקב אשר:  אני שוב אומר, אנחנו לא נקבל את ההחלטה הסופית היום, תהיה ישיבה נוספת, אבל בתחילת הדיון דיברנו על זה והציע את זה חבר הכנסת אלקין בצורה כזו או אחרת

יעקב אשר:  אנחנו יודעים איך זה הולך פה במדינה

יעקב אשר:  אתה צריך תאריכים

יעקב אשר:  אם אתה מדבר לא על תאריכים, יש כל כך הרבה אי ודאויות

יעקב אשר:  אל תשכח שאתה מדבר על אם זה יוקדם, אבל לפעמים לוקח זמן עד שמכריזים על כל מיני הכרזות בגלל בעיות כלכליות אחרות שלא קשורות בהכרח

זאב אלקין: לא, זה מצב מיוחד בעורף

יעקב אשר: רגע, רגע

יעקב אשר:  אני בוגר של מצבים מיוחדים

אליהו (אלי) רביבו: סליחה, זאב, אפשר? לא הבנתי

אליהו (אלי) רביבו:  תחזור אם אפשר

זאב אלקין: יש מדד לשאלה אם אנחנו נמצאים בפעילות מלחמתית או לא

אליהו (אלי) רביבו: בדיוק

אליהו (אלי) רביבו:  זאת הגדרה

זאב אלקין: רגע

זאב אלקין:  זה קורה בדרך כלל דרך הכרזה של המצב המיוחד בעורף, זה המדד, שאגב רק בגלל זה גם אי-אפשר לקיים בחירות, כי אם אין מצב מיוחד בעורף והכול פתוח - - -     

יעקב אשר: זאב, תודה רבה שהוא נתן לך רשות דיבור

יעקב אשר:  אליהו, אני מודה לך

אליהו (אלי) רביבו: רק רציתי להבין מה הוא אמר

יעקב אשר: אבל רגע, היית בישיבה אחרת, ניהלת ישיבה אחרת חשובה, אני מבין

יעקב אשר:  אני רק אומר, דנו בזה

יעקב אשר:  דעתי, ואני חושב שהייתה די תמימות דעים בעניין הזה, שעדיף ללכת בצורה הזאת

יעקב אשר:  אבל אנחנו עדיין נדון בזה ויש לנו את התהליכים שלנו

יעקב אשר:  אם תהיה פה בדיונים, נוכל לדבר על זה בהמשך, ואם לא אז אתה יודע להביע את דעתך

אליהו (אלי) רביבו: אוקיי, אני מודה לך

אליהו (אלי) רביבו:  נקודה אחרונה וקצרה, אני מבקש רגע לדבר על הגדלת ערך הסכום המשולם למדד, יחידת המימון

אליהו (אלי) רביבו:  מבדיקה שאני וצוות הלשכה שלי ערכנו כל אחוז בהגדלת יחידת מימון – באופן רוחבי אני מדבר, כלל ארצי – הוא כ-5 מיליון שקל

אליהו (אלי) רביבו:  אנחנו מבינים שכמה שמטות בחירות הקפיאו את הקמפיין שלהם והוציאו עובדים לחל"ת, עדיין יש הוצאות שממשיכות להיות משולמות כל זמן שלא מתקיימות הבחירות, כדוגמת עובדים קבועים, שכירת מטה וכן הלאה

אליהו (אלי) רביבו:  נכון יהיה בעיניי להגדיל את יחידת המימון באחוזים שנצטרך לדון לגביהם ולסכם אותם עם משרד האוצר כדי שניתן רשת ביטחון לכלל המועמדים בכל הארץ

אליהו (אלי) רביבו:  תודה רבה

אליהו (אלי) רביבו:  אני מתנצל מכבודך ומכבוד הנוכחים, אני חייב לרוץ ללוויה

יעקב אשר: תודה רבה

יעקב אשר:  חשוב מאוד להשתתף עם המשפחות כמה שאפשר

יעקב אשר:  באמת יש המון חברי כנסת שעושים את זה וזה חשוב מאוד

יעקב אשר:       אוקיי

יעקב אשר:  מאור חמו

מאור חמו: אני רואה חשבון מהליכוד

מאור חמו:  חלק מהמועמדים, בעיקר של הסיעות העצמאיות, דיברו על הדברים החשובים

מאור חמו:  אני אסכם את זה ואולי אתן לוועדה כמה אפשרויות או כמה פתרונות מוצעים

מאור חמו:  לעניין החל"ת דיברתם

מאור חמו:  כן, צריך להיות איזה מנגנון של פיצוי אבל נדון בזה אחר כך

מאור חמו:  אני חושב שצריך לעשות עוד כמה תיקונים - - -      

יעקב אשר: דוד, אתה מפריע לליכוד לדבר

מאור חמו: אני חושב שצריך לתת התייחסות גם לחוק מיסוי תשלומים בתקופת בחירות שכרגע עומד על 18,000 שקל 60 יום, וכיוון שמוארכת תקופת הבחירות וחלק מהתשלומים כבר התחלנו לשלם ושולמו, צריך לקבל עוד הארכה של עוד חודשיים לחודשיים האחרונים של הבחירות ולהוסיף עוד 18,000 שקל

מאור חמו:  זאת אומרת, צריך להיות 36,000 שקלים לדעתי

יעקב אשר: זאת אומרת, לפי חשבון של 9,000

מאור חמו: 9,000 שקל לחודש, כמו שעשינו את זה בעבר

מאור חמו:  לחודשיים האחרונים זה צריך להיעשות

מאור חמו:     לגבי הרשימות העצמאיות בעיקר שנטלו הלוואות

מאור חמו:  הן נטלו הלוואות והסתמכו על כספים שיקבלו באזור ה-15-10 בנובמבר, את ה-85%, כדי שיוכלו לשלם לספקים

מאור חמו:  ההלוואות האלה הן הלוואות בריבית, והיום הריבית בשוק היא ריבית רעה

מאור חמו:  אותם ספקים – לא יעזור כרגע העניין של המקדמה שצריך לתת ערבות

מאור חמו:  גם אם הערבות תרד ל-80% אני לא חושב שזה ישים, וזה גם חושף את המדינה פה להוצאות גדולות, בהנחה שהרבה גם לא ייכנסו או שלא יצליחו להביא את מה שהביאו פעם קודמת

מאור חמו:  לכן אני חושב שצריכה להיות פה כמו שבזמנו המפגלות קיבלו הלוואות מכנסת ישראל בריבית שהיא ריבית מופחתת

מאור חמו:  צריך לחשוב על איזשהו מנגנון כדי לתת להם הלוואה לשלושת החודשים האלה של הדחייה - - -     

יעקב אשר: אתה מדבר על העצמאים?     

מאור חמו: כן

מאור חמו:  בריבית שהיא ריבית שפויה, 2%, 3%

מאור חמו:  בזה הם יוכלו לעמוד

מאור חמו:  תכף אני אגע בעוד דברים שצריך לתת אבל הם יוכלו לשלם לספקים

יעקב אשר: הם רושמים את הדברים האלה

יעקב אשר:  אנחנו נבקש התייחסות – האוצר

ארז מלול: נגיד בנק ישראל צריך

מאור חמו: ככה הם יוכלו לשלם לספקים

יעקב אשר: בהלוואת מדינה, לא קשור

מאור חמו: בסוף זה גם מניע את המשק, הכול קפוא פה

מאור חמו:  אני לא יודע כמה מכם שמים לב, אין תשלומים במשק

מאור חמו:  כל דבר יכול לגרום גם להנעה של המשק

מאור חמו:       לגבי גובה סכום - - -      

תומר רוזנר: יחידת המימון

מאור חמו: כן

מאור חמו:  היו פה חברים שאמרו שצריך להכפיל

מאור חמו:  אני לא חושב שצריך להגיע למספרים האלה, אבל צריך לשים לב שיש פה מספר רב של הוצאות

מאור חמו:  הבטחתי לכבודו שאני אעשה על זה עבודה כללית לגבי בחירות 2018 כדי לראות כמה יחס ההוצאות של שכירות שצריך להעריך, של עובדים שצריך לשלם להם

יעקב אשר: האמת היא שהייתי שמח לו משרדי הממשלה היו יודעים להכין איזושהי טבלה כזאת, אבל מאחר שאני מבין שאין אינפורמציה מלאה בכל מקום אז נצטרך להשתמש בכם ולהעביר את זה למשרדים רלוונטיים כדי לראות על מה אנחנו מדברים

ארז מלול: איך הם יכולים - - -      

יעקב אשר: לא, הם יודעים

יעקב אשר:  אפשר להסתייע במשרד המבקר

מאור חמו: ברור

מאור חמו:  הדוחות מפורסמים

מאור חמו:  יש את זה, זה לא בעיה להגיע לזה

מאור חמו:  ההערכה היא שההוצאות שנכפו על כל המועמדים – לא רק מפלגות, אין קשר – הם לפחות של 25%, וזה עוד בלי להתייחס לקמפיין שלהערכתי האישית רובו ככולו הלך לפח ויהיה פה קמפיין חדש ואלה משמעויות הרבה יותר נרחבות, כלכליות

מאור חמו:  אנחנו מצידנו, אני אומר כנציגי מפלגות, נעשה עבודה זריזה היום כדי שנוכל להעביר לוועדה אפילו עד מחר לגבי היחסיות של ההוצאות שנכפו בעקבות הדחייה, ואז יהיה צריך להתייחס לעניין הקמפיינים והשעות של הקמפיינרים וכל יתר הדברים

מאור חמו:  זהו כרגע מבחינתי

מאור חמו:  על כל השאר החברים דיברו

יעקב אשר: יש עוד נושאים שנעלה אותם גם בהמשך

יעקב אשר:  נציגי מפלגות כרגע

יעקב אשר:  תכף נלך גם לעצמאים

יעקב אשר:  בבקשה

ירון סבאן: אני מתקווה חדשה, מנכ"ל המפלגה

ירון סבאן:  אני חושב שבכל החוק הזה צריכה להיות מידת גמישות

ירון סבאן:  אנחנו לא יודעים את המועד והכול נגזר מהמועד

יעקב אשר: לא

יעקב אשר:  לפי ההצעה שלנו אנחנו נדע את המועד, בהנחה שהכול יהיה בסדר

ירון סבאן: אז בכל הפתרונות שנותנים לחל"ת צריך להיות פיצוי גמיש, אם זה מודל קורונה – לא משנה מה

ירון סבאן:  זה לא יכול להיות: נשלם לכם משכורת על חודשיים ובזה זה ייגמר, כי הבחירות יכולות להידחות עוד

ירון סבאן:  אז הפיצוי צריך להיות גמיש

תומר רוזנר: מה זה גמיש?     

ירון סבאן: דבר נוסף, צריכים להיות כללים באילו ערים ניתן לעשות בחירות ובאיזה מצב

ירון סבאן:  נגיד בבארי כנראה בעוד שלושה חודשים לא ניתן יהיה לעשות בחירות

יעקב אשר: לא היית פה בהתחלה?      

ירון סבאן: הייתי

יעקב אשר: היום בחוק יש חקיקה קיימת שנותנת סמכות לשר הפנים לדחות בנסיבות מיוחדות

יעקב אשר:  יש תהליך שלם

יעקב אשר:  זה לא בחוק הכללי

ירון סבאן: אוקיי

ירון סבאן:  דבר שלישי, לדעתי צריכה לקום ועדת חריגים שמטפלת בבעיות ספציפיות של רשימות

ירון סבאן:  לצורך העניין, יש רשימה עכשיו שהמועמד נפטר, צריך לפתור את זה; יש בעיה שמועמד החליט שהוא לא רץ כי קרה משהו לילד שלו לא עלינו – ויש מקרים כאלו

ירון סבאן:  אצלנו במפלגה הבן של רפי בן שטרית מבית שאן נהרג בנחל עוז, אני לא יודע מה הוא יעשה עם העתיד הפוליטי שלו, יהיה בפוליטיקה או לא

ירון סבאן:  אז צריך ועדת חריגים

דוד ביטן: הוא רק נכנס מספר - - -      

ירון סבאן: הוא נכנס מס' 2 של ז'קי, אבל יכול להיות שהוא יחליט: זה לא בשבילי יותר

ירון סבאן:  צריך איזושהי ועדת חריגים שתדע לטפל במקרים הפרסונליים, אתה יודע "ברחל ביתך הקטנה", כי בסוף בסוף מדובר בדיני נפשות

ירון סבאן:  אם אדם כזה שרץ עצמאית החליט להסיר מועמדות, הוא נשאר עם בור תקציבי ויש לו גם לשלם לכל המשפחה שלו עכשיו מאות אלפי שקלים

ירון סבאן:  הגמישות היא החשובה בחוק הזה

יעקב אשר: הסוגיה שאתה מעלה היא סוגיה נכונה, רגישה מאוד

יעקב אשר:  היא הכי בולטת במקרה הטרגדי של ראש מועצת שער הנגב ששם - - -     

דוד ביטן: שם ברור שצריך לפתוח את - - -      

יעקב אשר: לא, לא

יעקב אשר:  אבל הוא מדבר כרגע על - - -   

ירון סבאן: על הרשימה עצמה

יעקב אשר: קשה לי אפילו לדבר – על חובות שנשארו לו מהעניין הזה

ירון סבאן: בסוף את ההלוואות שהוא לקח מישהו יצטרך להחזיר

יעקב אשר: לא, כי אם הוא התמודד לבד, לא בתוך רשימה - - -      

דוד ביטן: לא

דוד ביטן:  במועצות אזוריות זה שונה

יעקב אשר: אז זו מועמדות אישית

יעקב אשר:  אבל אני יכול להגיד לכם דבר אחד, אנחנו נדבר על הנושאים ההומניטריים הללו

יעקב אשר:  אני אומר לך שאפילו קשה לי להתבטא כאן כשאני מדבר על מישהו שגם היה איתנו בקשר

יעקב אשר:  האמת היא שהוא נפטר במילוי תפקידו גם כראש מועצה וגם כחייל במילואים, כיתת כוננות, הוא קפץ להגן על היישוב שלו, אז לא יכול להיות שהוא יישאר עם - - - מה שנקרא בפשיטת רגל

דוד ביטן: ברור שהוא לא יישאר, אנחנו נסדר את העניין הזה

ארז מלול: אבל זה לא חל בחוק

יעקב אשר: אבל אני אומר שלא נעשה את כאן

יעקב אשר:  אם זה יצטרך להיות בחקיקה, זה יהיה בחקיקה, אבל יכול להיות שנמצא דרכים אחרות למצוא את הפתרונות

ירון סבאן: דבר אחרון, יכול להיות שגם צריך לפתוח את ספר הבוחרים, לעשות עדכון נוסף לקראת מועד הבחירות

ירון סבאן:  תראה, דברים קורים

חוה אתי עטייה: ספר הבוחרים נסגר 47 יום ממועד הבחירות

יעקב אשר: רגע

יעקב אשר:  לגבי הנושא של עדכון של נפטרים או שנגיד נפלו במערכה או משהו כזה, אולי משרד הפנים יציג איך זה אמור להיות

יעקב אשר:  על הספר הקיים יש נספח שנקרא – איך קוראים לזה?     

ירון סבאן: ובני 17 שנכנסו - - -      

חוה אתי עטייה: ואלה שעברו דירה?     

יעקב אשר: רגע

יעקב אשר:  אם אנחנו נכנסים לעניין הזה, פתחת את הכול

ירון סבאן: לא

ירון סבאן:  למה?     

יעקב אשר: רגע, אבל תקשיב

ארז מלול: כי אחד שנהיה בן 21 ורוצה להגיש מועמדות, למה לזה אתה - - -     

יעקב אשר: אתה רוצה רגע להקשיב? אנחנו מדברים כרגע על חקיקה שאומרת: יש מצב חירום

יעקב אשר:  אנחנו לוקחים משהו שצריך להיות במקום מסוים ומעבירים אותו לזמן אחר אבל הוא זמן שעדיין סמוך, למה? עוד חצי שנה כל ההוויה, אפילו הפוליטית, משתנה בצורה כזו או אחרת

יעקב אשר:  אם אנחנו רוצים להגיד: בוא נבטל ונראה מתי כן, ונדבר על זה, הממשלה תדון והכול – סיפור אחר

יעקב אשר:  אם אנחנו מדברים על לקחת תהליכים שכבר עברו את רוב המשוכות – עכשיו אנחנו מטפלים בבעיות שנוצרות תוך כדי

יעקב אשר:  העמדה שלי, ולדעתי זו גם העמדה של רוב האנשים שדיברתי איתם, אם חלילה בתוך ארבעת-חמשת החודשים האלה זה לא יהיה, אז כבר נדבר על משהו אחר

יעקב אשר:  בבקשה, הלאה

יעקב אשר:  תסיים

ירון סבאן: ספר הבוחרים זה לא משחק סכום אפס, אפשר להכניס עוד מועד אחד של עדכון

דוד ביטן: אז יתווספו כמה מאות אנשים

ירון סבאן: לא משנה

יעקב אשר: בסדר, הוא יגיד את דעתו

דוד ביטן: אני שואל אותו מה זה נותן

ירון סבאן: ספר הבוחרים זה מהלך של משרד הפנים

ירון סבאן:  הוא עושה את זה מאחורה, מעדכן את הספר לפי העדכונים של הכתובות

ירון סבאן:  קרו פה הרבה שינויים, אני לא יודע כמה יהיו

ירון סבאן:  אני חושב שזה לא משהו שהוא מהותי, זה לא משנה את כל הרשימות ופותח את כל הספרים

ירון סבאן:  מעדכנים את הספר 47 יום לפני המועד שהוחלט ושולחים ספר חדש, ואז כאלה שהחליטו לעבור דירה, גילאי 17 – כולם נכנסו פנימה, זה נראה לי הרבה יותר דמוקרטי וזה לא מצריך הרבה עבודה מאף אחד

קריאה: זה עניין של עבודה

רחל הר-זהב: רק לקבל את ספר הבוחרים זה - - -       

יעקב אשר: רגע, רגע

יעקב אשר:  משרד הפנים, אתה רוצה לומר על מה שהוא העיר?       

רון אלמוג: זו לא שאלה של עבודה אלא שאלה של עיקרון

רון אלמוג:  ההקדמה של ספר הבוחרים היא שלב אחד מתוך התהליך והיא באה גם בכוונה לפני רשימת המועמדים כי היא גם קשורה לרשימת המועמדים

רון אלמוג:  גם המועמדים צריכים להיות בספר הבוחרים, גם להם יש מגבלת גיל, מקום מגורים, ולכן אנחנו לא יכולים לנתק את ספר הבוחרים מהגשת הרשימות

רון אלמוג:  העיקרון המסדר כאן בהצעת החוק הוא שיש הקפאת מצב אחורה

רון אלמוג:  אנחנו לא פותחים מחדש את הגשת הרשימות ולכן כרוך ביחד עם זה גם פנקס הבוחרים

רון אלמוג:  אלה שני דברים שקשה להפריד מבחינה מהותית, לא מבחינת הטכניקה

איתן גינזבורג: אדוני היושב-ראש, ב-1982 במלחמת לבנון הראשונה דחו את הבחירות בשנה, ואז באמת כל המשחק התחיל מההתחלה

איתן גינזבורג:  ב-1988 בגלל הבחירות הכלליות לכנסת דחו את הבחירות המקומיות בחצי שנה ואז גם הכול נפתח מחדש

איתן גינזבורג:  ביום כיפור דחו את זה רק בחודשיים ואז הקפיאו מצב

איתן גינזבורג:  פה אנחנו נמצאים במצב שאנחנו באמת בחוסר

איתן גינזבורג:  אני חושב שהסיפור שלושת החודשים צריך להיות המקסימום, כי אם הולכים על יותר ממקסימום אז זה אירוע חדש

איתן גינזבורג:  שלושה חודשים זה מאוד טריגי, זה באמת עולם אחר

איתן גינזבורג:  משרד הפנים הביא פה חוק כאילו נורא טכני, אבל יש בו כל כך הרבה דברים – זה קמפיין חדש, זה מימון חדש, אלה מועמדים חדשים - - - טרגדיה נוראית של אלפים שהלכו לנו

יעקב אשר: איתן, בדיוק מהסיבה הזאת אמרתי שאני לא רוצה לפתוח את ההצעה שהייתה של זאב, שהפעימה השנייה תהיה כבר לפי איזשהו צורך

יעקב אשר:  לא

יעקב אשר:  אני אומר שלושה עם אפשרות בתוך החוק הזה לארבעה וזהו

יעקב אשר:  בזה נגמר הטקס של העניין

יעקב אשר:       את רוצה לדבר? בבקשה

אינה זילברגרץ: אני מנכ"לית של ישראל ביתנו

אינה זילברגרץ:  יש שני דברים שאני רוצה שתשימו לב עליהם

אינה זילברגרץ:  1

אינה זילברגרץ:  אני מקבלת הרבה מאוד פניות מהרשימות שאנחנו מריצים מהרשויות שמנהלי בחירות בערים בעצם ממשיכים לפעול לפי הלו"ז של הבחירות – לדרוש אישור פתקים – לפי הלו"ז שהוא נבנה

אינה זילברגרץ:  אני חושבת שצריך להתייחס לזה וכרגע לפחות לשים על pause, כי שוב, אנשים קיבלו לו"ז והם עובדים לפיו, אז מתקשרים, דורשים אישור פתקים, הדפסת פתקים

יעקב אשר: שנייה

יעקב אשר:  יש מניעה שהמפקח על הבחירות יודיע? למרות שעדיין פורמלית עוד לא נדחו הבחירות ועוד לא נקבע מועד חדש, אבל זה מתחבר להצהרה שלי בהתחלה שיידעו כולם שזה מה שקורה

יעקב אשר:  השאלה אם אפשר להעביר הנחיה למנהלי הבחירות, להגיד לאנשים: תירגעו?       

רון אלמוג: אנחנו נבדוק את הדברים ונראה איך להעביר את הדברים בצורה נכונה

יעקב אשר: אם אתם יכולים, תעשו את זה

יעקב אשר:  אל תעדכנו אותי

איתן גינזבורג: הייתה הודעה של משרד הפנים על דחיית הבחירות בכפוף לתזכיר חוק, אבל לא קיבלו הודעות רשמיות

יעקב אשר: בואו תראו איך אתם יכולים לחסוך באמת את העבודה הכפולה של האנשים בדברים

יעקב אשר:  היא גם מיותרת כרגע

אינה זילברגרץ: גם רוב המועמדים מטפלים עכשיו בסיוע למפונים או לחיילים

אינה זילברגרץ:  זה דבר אחד

יעקב אשר: ברור

יעקב אשר:  הלאה

אינה זילברגרץ: דבר שני, אנחנו לא יודעים מתי יהיו בחירות ומה יקרה, אבל יש סבירות מאוד גבוהה שהרבה מאוד אנשים לא יהיו באותם מקומות איפה שהם רשומים היום במשרד הפנים בפנקס הבוחרים

אינה זילברגרץ:  לכן אני חושבת שצריך לתת את הדעת לכל מה שקורה בקלפיות נגישות ועל אפשרות להצביע לא במקום מגורים כפי שהוא מופיע

יעקב אשר: היא מדברת על משהו אחר, חוי

אינה זילברגרץ: הרבה אנשים לא יחזרו למקומות שפונו משם

יעקב אשר: בשיחות המוקדמות שלנו מול המשרד העלנו את הנקודה הזאת

יעקב אשר:  היא נקודה חשובה ותודה שהעלית אותה

יעקב אשר:  היא רשומה גם אצלי כאן

יעקב אשר:  אני אמרתי שאני אשלים אחר כך, ומה שאתם לא העליתם אני אעלה, אבל בכל מקרה ברור שאנחנו נצטרך לבנות איזה מנגנון שמסתמך על קלפיות נכים בשביל הצבעה, בלי לסתום אותם

יעקב אשר:  ברור, צריך לראות את הכול

יעקב אשר:  אבל ברור שהמפקח על הבחירות יצטרך להביא איזשהו פתרון לאנשים שנגיד שהבית שלהם בשיקום ועדיין לא גרים שם וגרים בעיר אחרת וכו'

יעקב אשר:  ודאי שזה חלק מהדברים

יעקב אשר:  אני לא יודע אם יצטרכו את זה בחקיקה או שהם יכולים להתמודד עם זה בדרכים אחרות

יעקב אשר:      לגבי שאר הדברים מטעמכם, מישהו רוצה עוד להתייחס?      

אינה זילברגרץ: יש לנו עוד שני נציגים

יעקב אשר: השאלה אם אנחנו צריכים את כולם?      

אינה זילברגרץ: כן, יש כספים ועורך דין

יעקב אשר: אוקיי

יעקב אשר:  נתחיל עם איש הכספים ונסיים בעורך הדין

משה קול: שלום, ברשותך כבוד היושב-ראש, אני אומר דברים קצרים

משה קול:  אני רואה חשבון, מנהל כספים של ישראל ביתנו

משה קול:  מאור למעשה די הרחיב בנושא אז אני לא איכנס לפרטים האלו

משה קול:  אני אומר דבר אחד שלא קשור לעולם הכספי אלא בהמשך לדברים של אינה, אני מניח שגם אחרי שנסיים את תקופת החירום יהיו לא מעט חיילים שימשיכו לתת שירות, אז גם שם צריך לתת להם מענה להצביע במקום שבו הם ישרתו

משה קול:       דבר נוסף, היום כולם מגויסים אז כולם מבינים את הצורך - - -      

יעקב אשר: זה שקיימת היום הצבעת חיילים זה ברור, אבל יצטרכו להיערך יותר כי הכמויות יהיו יותר גדולות

יעקב אשר:  זה מה שהוא אומר

משה קול: לגבי העניין של מה עושים עם השימוש במשאבים של מטות הבחירות

משה קול:  למעשה ברגע שהתחילה המערכה המטות הפסיקו לתפקד כמטות בחירות והפכו להיות מטות סיוע

משה קול:  נכון להיום כולם מגויסים וכולם מבינים את זה

משה קול:  כשאנחנו נגיע להגשת הדוחות הכספיים למבקר המדינה, בעזרת השם אני מקווה ששם כבר השקט יחזור ויתרכך להם עניין הגיוס

יעקב אשר: אני חושב שאולי צריכה לצאת הודעה למפלגות

יעקב אשר:  זאת אומרת, עוד פעם, התנדבות זה דבר חשוב אבל פה זה כספים אחרים שצריך מאוד להיזהר מזה

יעקב אשר:  אולי משרד מבקר המדינה צריך לחשוב על דרך להעביר את ההבהרה הזאת

משה קול: לכן אני רוצה שהדבר יבוא לידי ביטוי היום ולא כשאנחנו מתמודדים מול משרד מבקר המדינה

יעקב אשר: במה יבוא לידי ביטוי?      

משה קול: שיש אפשרות שברגע שהתחילה המערכה – אני אתן דוגמה מאוד פשוטה

משה קול:  שכרנו את המטה, הוא משולם כבר עד 31 באוקטובר

משה קול:  אני לא יודע מה נעשה עוד אחר כך, זו סוגיה בפני עצמה ועוד נדבר על זה

משה קול:  עד 31 באוקטובר הוא משולם

משה קול:  בחירות, אין מה לעשות, הכסף ירד לטמיון

משה קול:  זאת אומרת, מבחינתנו אנחנו כבר שילמנו את זה

משה קול:  מה עושים עם המטה? דבקים בכללים שהמשאבים האלה לא ישמשו לשום דבר חוץ מבחירות? אוקיי, אז אני סוגר את המטה וזהו, הכסף הגיע לבעל הנכס ונגמר הסיפור

משה קול:  או שאנשים עושים התנדבות – וזה מה שעושים בכל הארץ, יש התנדבות מדהימה בכל הארץ

משה קול:  אז לפחות לאפשר שההתנדבות הזאת לא תשמש כמשהו חריג

משה קול:  אבל להגדיר את זה היום ולא כשאנחנו מתמודדים בדיונים מול משרד מבקר המדינה ולא כל כך יכולים לענות על זה

קריאה: כדוגמה חיה לדבר הזה זה חשוב

יעקב אשר: נציג מבקר המדינה, אתה לא חייב לתת תשובה, אבל אני מבקש שתבחנו את העניין הזה ודחוף, כי זו לא חקיקה כרגע לכאורה אלא זו יותר הנחיה שלכם לאור המצב

יעקב אשר:  צריך לתת פתרון לעניין הזה

יעקב אשר:  יש פה משהו נכון, מצד שני צריך מאוד להיזהר שמשאבים לא יהיו - - - ואם צריך חקיקה אז תאמרו לנו, וכמובן בניסוח שנעשה ביחד נכניס את זה לתוך החקיקה

משה קול: אני אוסיף שרשמת העמותות אישרה לעמותות שיש להם סעיף 46 לתחום מסוים לפעול גם לנושאים שקשורים למלחמה

יעקב אשר: גם פה יש היבטים אחרים, נאמר על השולחן

יעקב אשר:  יש פה גם היבט שצריך להיזהר ממנו מאוד, שזה לא יהפוך לך לפעילות תחת משהו מסוים ותעמולת בחירות

משה קול: נכון

משה קול:  אבל אני לא רוצה להיסחף עם העניין ולומר שיוציאו כספים נוספים

יעקב אשר: לא, בלי כספים נוספים

משה קול: אני אומר על סמך כספים שכבר יצאו

יעקב אשר: אבל אני אומר שגם לפעמים על הכותרת – הרי כשאתה הופך את זה לחמ"ל אתה משאיר את כל השלטים למה להצביע ולמי להצביע

משה קול: נכון, יש עם זה בעיה ולכן אני חושב שצריך להסדיר את זה היום

יעקב אשר: לכן אני מבקש שמשרד מבקר המדינה ייתן דעתו על זה, ומה שהם יקבלו ויאמרו אנחנו נשמע בעניין הזה

אינה זילברגרץ: אני רוצה להוסיף בהמשך למה שמשה העלה

יעקב אשר: אתם מסיימים את הדקות של ישראל ביתנו תכף

אינה זילברגרץ: אנחנו נשאיר כמה דקות לעורך הדין

אינה זילברגרץ:  ברגע שקובעים את מועד הבחירות החדש צריך לקבוע מתי תקופת הבחירות, כלומר מתי מתחיל לפעול חוק תעמולה, כי יש לזה הרבה השלכות כולל מטות, כולל חומר פרסומי

אינה זילברגרץ:  חייבים לתת לזה את הדעת

יעקב אשר: אולי משרד הפנים יענה

אינה זילברגרץ: סליחה, אני אגיד את דעתי האישית

אינה זילברגרץ:  אני חושבת שתקופת הבחירות צריכה להיות מאוד קצרה, שבועיים-חודש גג, כי אנחנו נהיה אחרי מלחמה

יעקב אשר: רון, אולי תגיד מה אנחנו חושבים – אנחנו קופצים מעניין לעניין אבל אין ברירה, ככה זה יתנהל עד שנגיע לכל הנקודות

רון אלמוג: לגבי התקופות, יש בחקיקה כל מיני תקופות שכבר התחילו, גם התקופה לפי חוק התעמולה, התקופה לפי חוק המיסוי, התקופה לפי חוק המימון

רון אלמוג:  יש לנו תקופות שנגזרות ממועד מסוים לפני הבחירות וממשיכות עד הבחירות או עד שבועיים אחרי הבחירות

רון אלמוג:  הרעיון, בדומה לעיקרון של ההקפאה, שתקופות שכבר התחילו לפני החוק ימשיכו לחול ברצף עד החוק

יעקב אשר: עד המועד החדש

רון אלמוג: כן

רון אלמוג:  ומגבלות שכבר היו ופקעו לא יקומו מחדש

רון אלמוג:  למשל, בתעמולה איסור על שימוש באותיות שכבר היה ונגמר, לא יקום עכשיו מחדש לתחייה

רון אלמוג:  אבל התקופות עצמן, מה שהתחיל וכבר קיים ביום של אישור החוק ימשיך לחול

יעקב אשר: זאת אומרת, שזה יהיה רצף אחד בעצם

רון אלמוג: רצף אחד של התקופות מהמועד שהם התחילו במקור ועד ליום הבחירות החדש

דוד ביטן: למה שעבר המועד, עבר

יעקב אשר: אוקיי

יעקב אשר:  זה נראה לי הכיוון הנכון למעט אותם דברים שעבר

ארז מלול: ושעדיין לא התחיל המועד שלהם

יעקב אשר: כן

יעקב אשר:  רצית לומר משהו?      

ארז מלול: נקודה

ארז מלול:  יש נקודה אחת לגבי תאריך מועד סיום הקדנציה

יעקב אשר: אנחנו נצטרך לדון בזה, זה רשום

יעקב אשר:  בוא רגע נסיים

ארז מלול: לדעתי צריך לסיים במועד הקודם, לא חמש שנים מיום הבחירות

יעקב אשר: יש דעות לכאן ולכאן

ארז מלול: אני אסביר למה, אני אסביר מה הרציונל

ארז מלול:  הרי למה נקבע התאריך הזה? 70 שנה זה נקבע, לא יודע ממתי, מאז בן גוריון זיכרונו לברכה נקבע התאריך הזה, כיוון שלדעתי ומה שהבנתי זה סוף סיום שנה הכנת תקציב

ארז מלול:  במקרה שראש עיר לא ייבחר או פורש, שלא יסנדל בתקציב עם אג'נדה מסוימת לראש העיר הבא

ארז מלול:  לראש העיר שאמור להיבחר בעוד שבועיים יש זמן להכין תקציב לשנה הבאה

ארז מלול:  ברגע שאתה עושה את זה ארבעה חודשים – ינואר – חודש עד שהוא ייכנס וירכיב קואליציה התקציב כבר קיים, הוא נעול

איתן גינזבורג: הוא לא נעול

איתן גינזבורג:  מועצה יכולה לשנות תקציב

ארז מלול: בסדר, זה סיפור

איתן גינזבורג: זה לא סיפור, כי יש מועצה חדשה

יעקב אשר: לא

יעקב אשר:  יש הנחיות שמשרד הפנים נותן אפשרות

איתן גינזבורג: גם הכנסת, אני לא זוכר - - -    

ארז מלול: לא משנים תקציב

ארז מלול:  אנחנו לא שינינו עד מועד התקציב הזה

איתן גינזבורג: אדוני, לא היה תקציב

ארז מלול: היה תקציב

יעקב אשר: אני אגיד לך, ארז ידידי – אבל תקשיבו עד הסוף

יעקב אשר:  העיקרון צריך להיות חמש שנים מלאות, אף אחד לא צריך להפסיד בגלל מה שקרה

יעקב אשר:  איפה יותר הבעיה שלי? שזה אחר כך גורר ואני עכשיו צריך להתחיל לעשות את החישובים על אילו תאריכים זה נופל

איתן גינזבורג: מה גורר?     

יעקב אשר: זה גורר את הבחירות הבאות אחר כך

דוד ביטן: לא

דוד ביטן:  אז אנשים יתכנסו לארבע שנים ו-11 חודש, מה הבעיה?      

ארז מלול: בדיוק, מה הבעיה?     

יעקב אשר: זו ההצעה שלו

יעקב אשר:  אבל אומר איתן למשל – הפוך, נכון? אם אני הבנתי – שהקדנציה חמש שנים

דוד ביטן: למה?      

ארז מלול: יש תאריך שהיה קיים

דוד ביטן: אז שהבחירות הבאות יהיו פחות זמן

דוד ביטן:  זה הכול

איתן גינזבורג: אבל למה?     

ארז מלול: כי יש תאריך

דוד ביטן: מה זה נותן לך, עוד חודש, עוד חודשיים?       

איתן גינזבורג: ואם זה יהיה חצי שנה?      

דוד ביטן: עזוב

דוד ביטן:  אם זה יהיה חצי שנה - - -      

איתן גינזבורג: מה זה "עזוב"? זה שלושה חודשים

יעקב אשר: חצי שנה אנחנו באירוע אחר

יעקב אשר:  אנחנו בחוק אחר

איתן גינזבורג: אבל זה שלושה חודשים, נכון?      

יעקב אשר: שלושה או ארבעה

איתן גינזבורג: בסדר, זה כבר כמעט חצי שנה

ארז מלול: אז שלושה חודשים – להשאיר את המצב

יעקב אשר: אני לא מרגיש נוח עם זה שקדנציה מקוצצת

ארז מלול: אני לא מרגיש נוח עם קדנציה שמוארכת

ארז מלול:  ראשי ערים עכשיו לא יקבלו משכורת? קיבלו בונוס, הם לא נבחרו

יעקב אשר: אבל זה רק הוסיף לכמה שלא הרגשתי טוב על המוארכת

ארז מלול: לכן זו הוראת שעה

יעקב אשר: רגע

יעקב אשר:  ארז, שנייה

יעקב אשר:  העלית נושא, הוא נמצא פה בתוך הדף הזה מתחילת הבוקר או קצת קודם

יעקב אשר:  אבל אני אומר עוד פעם, אני גם חשבתי במושכל הראשון שלי – אני חושף את דעתי, כיושב-ראש אין לי הצבעה כפולה, אני רק יכול לומר את דעתי

יעקב אשר:  אני גם חשבתי כמו איתן ואני חושב שיש בזה חשיבות גדולה, קדנציה בכל זאת צריכה להיות מלאה והכול

יעקב אשר:  אני רק חושב שאם ניכנס לדבר הזה אנחנו צריכים להתחיל לחשבן עכשיו, כי אתה מנציח גם תקופות של חורף, על אילו חגים זה ייפול או לא, חורף יכול להיות גם ימי שלג או דברים מהסוג הזה שתמיד היה שיקול בתוכו

יעקב אשר:  לכן אני אשמח לשמוע עוד דעות בעניין, אבל אולי לא נבצע את הדיון עכשיו

איתן גינזבורג: לכל מועד יש את הבעיות שלו - - -     

ארז מלול: למועד - - -      

יעקב אשר: ארז, תן לו לדבר

איתן גינזבורג: מי שהגיש עכשיו מועמדות – המפקח על הבחירות לא פה, אבל אחד הסיוטים הכי גדולים שלהם אלה מועדים שהולכים על החגים, כי הם מנהלים בחירות בתקופות חגים, והקמפיין לא טוב, והמועדים של הגשת המועמדויות תמיד נופל על חול המועד או לפני חול המועד או יום כיפור

איתן גינזבורג:  אין מועד שתגיד: ואללה, זה מועד קלאסי

איתן גינזבורג:  לכן צריך לדבר פה על עקרונות דמוקרטיים בהקשר הזה ולא על מה נוח או לא נוח

ארז מלול: לא

ארז מלול:  דיברתי מקצועי, הכנת תקציב

יעקב אשר: לא

יעקב אשר:  זה גם חלק מהעניין כי הוא אומר שבתקציב אתה בעצם מסנדל ראשי ערים

איתן גינזבורג: ראש עיר שנבחר בחודש דצמבר תוך שנייה צריך להכין תקציב

יעקב אשר:   אוקיי

יעקב אשר:  כדי למצות, אם עוד מישהו רוצה שיאמר, אבל הייתי רוצה לשמוע את דעתכם, משרד הפנים והמשפטים

רון אלמוג: אני רק אזכיר שבמסגרת הדיון בהצעת החוק הקודמת עלתה גם הסוגיה הזאת

יעקב אשר: הקודמת זה מה שאושר פה לפני כמה חודשים

רון אלמוג: כן, התזכיר לקראת הבחירות שהיו אמורות להיות בסוף החודש

רון אלמוג:  הנושא הזה עלה והתחיל איזשהו דיון ראשוני כאן בוועדה, ואנחנו הבנו שזה נושא שצריך לדון עליו

רון אלמוג:  אני חושב שהוא פשוט פחות רלוונטי כרגע לתחילת הבחירות האלה ולמצב המלחמה, הוא בא על רקע מצב המלחמה

רון אלמוג:  השאלה האם נכון לקיים את מועד הבחירות באוקטובר או בינואר או ביוני היא שאלה שבאמת יש לה הרבה משמעויות מבחינת ההתנהלות הכללית של הרשויות המקומיות לאורך השנה

רון אלמוג:  אני חושב שנכון לדון בזה בנפרד באמת גם לטווח ארוך ולא אגב הצעת החוק הזאת שהיא באמת על רקע מצב מלחמה

איתן גינזבורג: אדוני, אתה מביא הצעת חוק שהיא לא טכנית

איתן גינזבורג:  הצעת החוק שאתה מביא היא לא טכנית

איתן גינזבורג:  כמו שאתה רואה, סביב השולחן הזה יש הרבה סוגיות שלצערי משרד הפנים לא נתן עליהן את הדעת, הוא השאיר את כל הסוגיות הבוערות והקשות לוועדה הזאת

איתן גינזבורג:  גם לסוגיה הזאת היה אולי צריך להיות פתרון ממשרד הפנים, אבל אם לא נתתם את הדעת על זה, תנו לוועדה לדון בזה

רון אלמוג: אני דווקא אומר שהיא מהותית

דוד ביטן: לא, לא מדויק מה שאתה אומר

דוד ביטן:  אדם שנבחר, אחרי הבחירות תהיה לך בעיה לשנות את זה

דוד ביטן:  היום אתה יכול לקבוע מראש שזה לתקופה של פחות מחמש שנים

דוד ביטן:  אחרי הבחירות מי ייתן לך לעשות את זה?      

רון אלמוג: אנחנו לא מדברים רק על הקדנציה הזאת

דוד ביטן: לא משנה

דוד ביטן:  ברגע שאתה מתקן את זה לקדנציה הבאה נגמר הסיפור

רון אלמוג: אנחנו מדברים באופן עקרוני על מה המועד הנכון של - - -      

ארז מלול: ידידי, עוד סיטואציה שלא חשבתם עליה

ארז מלול:  ראש עיר צריך להרכיב קואליציה, וזו הדמוקרטיה שלא יאבד - - -

ארז מלול:  ברגע שיש תקציב הוא שנה יכול להיות בלי קואליציה, לעבוד לבד ולא להרכיב קואליציה, ואלו שנבחרו מסכנים, רוצים לדרוש את הדברים שהתחייבו עליהם – הוא שם עליהם פס

ארז מלול:  ברגע שיש לך את התקציב אתה צריך להרכיב קואליציה

ארז מלול:  הבנת, כבוד היושב-ראש?      

יעקב אשר: הבנתי את הצד הזה כמו שהבנתי את הצד השני

ארז מלול: אבל חיזקתי

ארז מלול:  אתה נותן לראש העיר סמכות, זה לא דמוקרטי

יעקב אשר: אבל מאוד יכול להיות שאפשר גם לעכב אישורי תקציב

ארז מלול: לא, אבל הוא כבר - - -      

איתן גינזבורג: לא, לא

איתן גינזבורג:  אפשר

יעקב אשר: תקשיב, רשויות עצמאיות יכולות לעשות את זה

יעקב אשר:  הן גם עושות את זה, הן לא מחכות לינואר בכל מקרה

יעקב אשר:  הן עושות את זה כבר קודם

ארז מלול: רשויות חזקות עוד לא הרכיבו בגלל הבחירות

ארז מלול:  לא התחילו לעבוד

איתן גינזבורג: אבל זה נכון תמיד

יעקב אשר: וולונטרית הם עשו את זה, אבל הם יכולים

איתן גינזבורג: מלול, יש רשויות שלא העבירו תקציב, השנה הנוכחית, עד חודש יולי, ומשרד הפנים לא עשה עם זה כלום

יעקב אשר: יש עוד מישהו שרוצה בעניין הזה, או משרד המשפטים, נשמע את דעתכם? האם יש עניין בקדנציה מלאה או לא? האם אתם רואים איזה משהו או שאין לכם דעה כאן?      

עמי ברקוביץ: אין לנו דעה מפורשת

דוד ביטן: אבל אם אתם רוצים זה לפני הבחירות, לא אחרי הבחירות

יעקב אשר: ברור, זה ברור

דוד ביטן: לא, כי הוא אמר אחרי זה

יעקב אשר: לא, לא

יעקב אשר:  רגע, לא הבנתם

רון אלמוג: אני מדבר על המועד הקבוע - - -       

דוד ביטן: לא, זה מה שהוא אמר - - -     

יעקב אשר: לא, לא

יעקב אשר:  תן לי רגע

יעקב אשר:  היה כאן דיון בחוק הקודם, שאגב גם פיצלנו אותו בנושאים מסוימים ולכן אמרנו שגם נחזור לעניין הזה

יעקב אשר:  הוא לא סתם אמר, וזה עלה גם בדיון ההוא, כי הגיעו בקשות בעניין הזה בגלל שזה נופל בין כסה לעשור, בהגשת הרשימות

יעקב אשר:  יש דעות לכאן ולכאן

יעקב אשר:  יש כאלה שחושבים שככה זה טוב, כאלה שלא

יעקב אשר:  דיברנו אולי לעשות איזו עבודה, שוב אמרנו: אחרי הבחירות נשב ונחשוב קדימה ונתחיל לראות אופציות

יעקב אשר:  זה מה שהוא אמר

יעקב אשר:  כאן השאלה העקרונית לדעתי היא האם כשאתה דוחה בחירות בגלל מהלך מלחמה או דבר חירום, האם בגלל המהלך המלחמתי הזה הקדנציה צריכה להיות פגומה בכמה חודשים, כן או לא? יש צדדים לכאן ולכאן

דוד ביטן: יש רק בעיה אחת באמת שצריך – הוא כבר העלה את זה – הרי לפי החוק אתה חייב עד סוף דצמבר לאשר תקציב

יעקב אשר: אז פה אפשר הנחיות

דוד ביטן: אתה אומר שהבחירות יהיו ב-30 בינואר, אז את הנושא של אישור תקציב 2023 אתה צריך לדחות

תומר רוזנר: לא, לא, זה מסודר

תומר רוזנר:  2023?      

דוד ביטן: 2024

דוד ביטן:  אתה דוחה אותו נגיד - - -      

יעקב אשר: רגע

יעקב אשר:  בזה יש פתרון, אבל זה פתרון רק לערים שלא עצמאיות

דוד ביטן: למה? צריך לעשות את זה בחוק

דוד ביטן:  מה זה רק פתרון? אתה עושה את זה בחוק, זה הכול

יעקב אשר: רגע

יעקב אשר:  היועץ המשפטי רוצה לדבר

תומר רוזנר: בשנה שלאחר שנת הבחירות החוק כבר כיום קובע שיש להם חצי שנה אחרי תחילת הכהונה

דוד ביטן: כן, אבל עדיין הוא חייב

תומר רוזנר: חצי שנה יש לו

דוד ביטן: אתה אומר אחרי הבחירות

תומר רוזנר: כן

איתן גינזבורג: לראש העיר שנבחר יש חצי שנה להעביר תקציב

דוד ביטן: אבל פה הוא לא נבחר

דוד ביטן:  הוא צריך עד ה-31 בדצמבר להעביר תקציב, לפי החוק היום

איתן גינזבורג: לא

דוד ביטן: בטח שכן

איתן גינזבורג: לא

איתן גינזבורג:  זה כמו בכנסת

דוד ביטן: אבל למה מראש להיות עבריין?     

איתן גינזבורג: תקשיב רגע

איתן גינזבורג:  הוא לא עבריין

איתן גינזבורג:  כמו בכנסת - - -      

דוד ביטן: תקבע מראש שבמרץ - - -     

איתן גינזבורג: אבל דוד, כמו בכנסת, אם הוא לא העביר את ה-31 בדצמבר, יש לו זמן עד ה-31 במרץ

איתן גינזבורג:  הוא לא עבריין

דוד ביטן: אבל אז הוא צריך אישור של משרד הפנים

איתן גינזבורג: לא צריך אישור משרד הפנים

איתן גינזבורג:  לא

תומר רוזנר: יש בעיה אחרת שאנחנו נטפל בה והיא לגבי תקציב 2023

תומר רוזנר:  תקציב 2023 היה צריך להיות חצי שנה אחרי אישור תקציב הכנסת, זאת אומרת עד נובמבר 2023, ואם לא - - -     

דוד ביטן: וזה אתה אומר: נדחה

תומר רוזנר: לא

תומר רוזנר:  אנחנו נבטל את ההוראה האת כי אין בה שום טעם

ארז מלול: נכון

איתן גינזבורג: כי עבר הזמן

דוד ביטן: הבנתי

דוד ביטן:  בסדר, אוקיי

תומר רוזנר: אנחנו נבטל את ההוראה הזאת, לגבי השנה הזאת כמובן

יעקב אשר: טוב, אני אשמח לקבל התייחסויות בעניין הזה

יעקב אשר:  עורך דין הברמן, בבקשה

איתן הברמן: תודה רבה

איתן הברמן:  אני עורך דין של ישראל בתינו

איתן הברמן:  אני רוצה לומר הערה אחת כללית וכמה הערות ממש קטנות

איתן הברמן:  אני אגיד את הדברים ממש בקיצור

איתן הברמן:  אני חושב ששלושה חודשים זו תקופת זמן ארוכה מדיי

איתן הברמן:  כלומר, בשום אופן לא הייתי הולך על ארבעה חודשים בהתחשב בעובדה שכל מחזור בחירות שלם הוא 150 יום

איתן הברמן:  אם הייתם לוקחים חצי תקופה, ניחא

איתן הברמן:  אתם עוברים מעבר לחצי תקופה, שלושה חודשים זה כבר יותר מדיי, ארבעה חודשים זה ממש בלתי נסבל, ומבחינה חוקתית יש פה פגיעה באנשים – יש אנשים שהגיל שלהם בתוך התקופה הזאת מאפשר הצבעה וזה בעצם יישלל מהם, החוק הזה ישלול מהם

איתן הברמן:  הדבר השני, יש מועמדים בגיל 21

יעקב אשר: לא, שלוש ואפשרות לארבע

איתן הברמן: תודה רבה, אני סיימתי

איתן הברמן:  אי-אפשר ככה

יעקב אשר: אין מה לעשות, תתרגל, גם אני התרגלתי

איתן הברמן: אני לא מצליח להתרגל לצורת ההתנהגות הזאת

יעקב אשר: לא, לחברי הכנסת יש את ה - - -     

איתן הברמן: צריך להקשיב להם, אבל הם לא מוכנים להקשיב

יעקב אשר: בוא נעצור כאן

איתן הברמן: זה דבר חדש

איתן הברמן:  פעם בוועדות היו מקשיבים לכולם, עכשיו יש שיטה חדשה

איתן הברמן:  אוקיי, אני אסיים מיד

יעקב אשר: לא, אל תסיים מיד, תסיים כשתסיים

איתן הברמן: תודה

איתן הברמן:  הפגיעה

איתן הברמן:  שלושה חודשים זה ממש נראה לי מקסימום שבמקסימום שיעמוד במבחן חוקתי מפני שיש פה פגיעה באנשים שהם מגיעים לגיל 17 והם לא יכולים להצביע, יש פה פגיעה במועמדים שהיו יכולים להציג את המועמדות כי הם בני 21 והם לא יכולים להציג

איתן הברמן:       יש פה גישה כוללת שהמלחמה הזאת תשנה בכל המקומות, בכל ההיבטים, גם בתכנים של תעמולת הבחירות, גם בתצורות, גם בשותפויות, גם ברשימות המשותפות, תהיה היערכות שלמה ולכן לדעתי, אני לא איש של מערכות ביטחוניות, אבל אני חושב שצריכים לחשוב גם על האפשרות שתהיינה בחירות ויידחה לתקופה ארוכה יותר ויצטרכו לעשות בחירות נוספות

איתן הברמן:  זאת נראית בעיניי הלא מקצועיות כאפשרות היותר סבירה

תומר רוזנר: וזה לא פגיעה חוקתית שהנבחרים הנוכחיים ימשיכו לכהן?      

איתן הברמן: זה בוודאי פגיעה, אבל היא פגיעה שאתה לא יכול להתמודד איתה כי היא חיצונית לנו

יעקב אשר: עורך דין הברמן, עדיין לא שמעתי ממך מה אתה מציע

איתן הברמן: אני מציע לא לדבר על ארבעה אלא להסתפק בשלושה ולראות בזה את המקסימום שבמקסימום ואם יהיה צורך לגלוש מעבר אני חושב שבלי שום פטנטים הפרלמנט, הכנסת, צריך להתיישב ולחשוב עוד פעם אם כן לדחות, לא לדחות, מה לעשות, איך לעשות ולא לעשות שום פטנטים אוטומטיים כי רק צרות יצמחו מפטנט אוטומטי כזה

איתן הברמן:  זו ההערה הכללית

יעקב אשר: לפני שאני נותן לך את ההמשך, אני מבקש, לא עכשיו, אבל אנחנו קיבלנו בתחילת הדיון את העמדה של משרד המשפטים בעניין הזה, אני מבקש שתתייחס גם לדברים הללו ולחשוב עליהם ולתת לנו את התשובות בעניין הזה

יעקב אשר:  אני אגיד לך מה הרציונל שעומד מאחורי העניין, עו"ד הברמן

עמי ברקוביץ: זה הולך באותו קו שאני חושב שאנחנו דיברנו

עמי ברקוביץ:  אמנם דיברנו על ארבעה, אבל מבחינת ה - - -     

יעקב אשר: כן, כי הוא עושה הבדל בין השלושה לארבעה

יעקב אשר:  אני אגיד לך מה הרציונל ואני אשמח לשמוע את דעתך, אתה אחד מעורכי הדין המנוסים והוותיקים בנושא בחירות, כל אחד יודע, מי שנמצא בתחום

יעקב אשר:  הרציונל היה שיש שתי תקופות, יש תקופה שבה אנחנו יכולים ללכת עם ההליך הקיים, על יתרונותיו וחסרונותיו, יש תקופה אחרת ששם הסיפור כבר אחר לגמרי, הכול צריך להיפתח

יעקב אשר:       כשבאה הממשלה והחליטה על שלושה, הרי לא עברו חודשיים וחצי כי מישהו ישב וידע בדיוק, אמרו שלושה

יעקב אשר:  כשבאה הממשלה וקבעה שלושה הם יכלו לקבוע גם חודשיים, אני מתייחס וגם בעקבות שיחות שהיו לנו לפני הוועדה, עם משרד המשפטים, עם משרד הפנים וכו', וכמו שאמר עכשיו עו"ד עמי ברקוביץ, זה עדיין נמצא תחת אותה תקופה שהיא התקופה שאתה עוד יכול למשוך

יעקב אשר:  זה מה שאנחנו חשבנו

יעקב אשר:       זה לא טריק או פטנט של התוספת של החודש זה פשוט למנוע חקיקה חדשה, כי אם פספסנו בשבוע-שבועיים שבאמת היה אפשר לעשות ובגלל זה דחית בחירות שלמות, תחשוב על ההשלכות שלהם, בגלל שהלכנו רק על שלושה ולא נתנו עוד איזה – השאלה אם הצר שווה בנזק המלך, כי אני לא רואה את ההבדל

יעקב אשר:  מה שאתה אמרת, הדברים שיכולים להשתנות ועל ילדים שנהיים בני 17, זה קורה גם בתוך שלושה חודשים

יעקב אשר:  לכן הרציונל היה בוא נחליט בערך מה גבול הביטחון של משהו שאתה יכול להמשיך איתו את הבחירות הקודמות, אז אמרנו בין שלושה לארבעה, משרד המשפטים דיבר על ארבעה, היו דעות לכאן ולכאן

יעקב אשר:       זאת אומרת נקרא לזה שלב א' ואחר כך שלב ב' הוא השלב שבו הכול נפתח, הגשת רשימות, הכול נפתח וזה מתי שזה יהיה

יעקב אשר:  יכול להיות שזה יהיה מהר ויכול להיות שזה יהיה לאט

יעקב אשר:  זה היה הרציונל

יעקב אשר:  אני מסביר, אולי זה ישנה את דעתך בעניין או שאולי ניתן לה זווית אחרת

יעקב אשר:  אתה יכול להתייחס ואתה יכול להמשיך גם הלאה

איתן הברמן: כשלעצמי אני חושב ששלושה חודשים זה יותר מדי, אבל אני מבין שמצטבר איזה מין קונצנזוס סביב שלושה חודשים וזה לא סביר מפני שזה בדיוק סוף הגשת הרשימות והאישורים של הרשימות

איתן הברמן:  כאילו זו נקודת זמן שאפשר לעצור את המהלך, אבל גם על פי תפיסת עולם משפטית וגם על פי תפיסת עולם של הגינות ציבורית זה צריך להיות מינימום שבמינימום

איתן הברמן:  בסדר, שלושה חודשים, נניח שאפשר לחיות עם הדבר הזה, ארבעה נראה לי מוגזם כי כל מחזור הבחירות הוא חמישה חודשים, זאת אומרת אתה ממש מתקרב למצב של כל מחזור הבחירות

איתן הברמן:  שלושה חודשים, אפשר לחיות עם זה, אבל תדעו שזה כבר בקצה

איתן הברמן:  עזבו את כל מה שאחרי

יעקב אשר: אצלך זה בקצה

יעקב אשר:  להחליט איפה הקצה בהפרש של חודש זה צריך להיות שען מה שנקרא מאוד - - -     

איתן הברמן: בסדר, אתה שומע את הגמגום שלי

איתן הברמן:  אני, אם היית שואל אותי לפני הייתי אומר שתלכו על חודש, חודשיים, אל תלכו על יותר, חודשיים וחצי גג

איתן הברמן:  הלכתם על שלושה

יעקב אשר: אבל אני גם קורא עיתונים, אז אחרי חודש אני - - -     

איתן הברמן: בסדר, אז בשביל זה אמרתי ששלושה עובר אצלי בגרון, ארבעה פחות

יעקב אשר: אוקיי

יעקב אשר:  הנושאים הנוספים שרצית לדבר

איתן הברמן: השאלה של מועד בחירות זו שאלה חוקתית ממדרגה ראשונה לכן אני חושב שצריכה הכנסת לדון ולהחליט

איתן הברמן:  אם מחליטים עוד הארכה או משהו כזה זה עניין של חקיקה של הכנסת

איתן הברמן:  אל תסתכלו על החוק הזה שהוא חוק - - -     

יעקב אשר: אתה מדבר על המדרגה הנוספת?      

איתן הברמן: נכון

תומר רוזנר: אדוני ער להוראות חוק-יסוד: הכנסת שמאפשרות לדחות את הבחירות לכנסת ללא חקיקה

איתן הברמן: כן, אבל עדיין, זה נסיבות מיוחדות, מינימום הזמן וכל זה

תומר רוזנר: כן, לכאורה גם במקרה הזה מדובר בנסיבות מיוחדות

דוד ביטן: בכל מקרה צריך מועד, אתה אומר שלושה ואולי יהיה עוד חודש

יעקב אשר: לא, לא אולי

יעקב אשר:  לא היית פה בתחילת הדיון, אני אחזור שוב פעם על האופציה הזאת, כי אחר כך נצטער עליה, כי יכול להיות שהיה חסר לנו בדיוק שבוע בשביל לגמור את העניינים ולהחזיר מצב לקדמותו

יעקב אשר:  אני אומר עוד פעם, הבחירות נקבעות עכשיו ל-30 בינואר, יש אפשרות לממשלה, שר הפנים, ממשלה, סלש לא יודע, איך שנחליט, מה שיגידו המשפטנים מבחינתי, להודיע, לקבל החלטה פורמלית, עד תאריך מסוים, עד נגיד 45 יום לפני הזה

דוד ביטן: אבל יש תאריך להחלטה הזו?      

יעקב אשר: ברור

דוד ביטן: אז אין בעיה

יעקב אשר: בבקשה, עורך דין הברמן, יש לך עוד נושאים?      

איתן הברמן: כן, ממש קצר

איתן הברמן:  חוק הבחירות הוא לא חוק יסוד, אבל הוא חוק בעל אופי חוקתי, אז באמת צריך להתייחס לעניין הזה

איתן הברמן:       נושא שני, לגבי המימון

איתן הברמן:  אני לא אדבר, דובר פה מספיק

איתן הברמן:  מבחינת ההגינות ממשלת ישראל שהגישה את הצעת החוק הייתה צריכה לכלול גם פתרון מסוים בענייני מימון

איתן הברמן:  להגיש את זה בלי זה חוסר הגינות ממש

דוד ביטן: הם רוצים שאנחנו - - -     

איתן הברמן: כן, אבל זה בדיוק חלוקת התפקידים בין הכנסת לבין הממשלה

איתן הברמן:  ההערה הבאה, יש הוראה בחוק, סעיף 42ב, שחיילי קבע משוחררים אוטומט

איתן הברמן:  אני חושב שאם מזיזים את התקופה אז לשחרר את החיילים מהעניין, אני חושב שגם הצבא צריך אותם וגם הם רוצים ללכת, הם בעצם לא יכולים להשתחרר

יעקב אשר: לא הבנו, לא אני ולא היועץ המשפטי

איתן הברמן: סעיף 42ב לחוק אומר שמי שנכלל ברשימת מועמדים והוא איש צבא קבע הוא משתחרר, הוא יוצא לסוג של חל"ת

עמי ברקוביץ: זה הסעיף של החל"ת

איתן הברמן: זה על חיילים, זה לא חל"ת

איתן הברמן:  זה אנשים שמשרתים בקבע, אותם צריך לשחרר

איתן הברמן:  את האנשים האלה צריך לשחרר מאימת הסעיף הזה, חבל, אין בו צורך

יעקב אשר: זה דבר שצריך בחקיקה? אני רוצה להיות פרקטי

איתן הברמן: כן, בחקיקה

יעקב אשר: חברים, נא לרשום לכם את העניין או שאתה יודע להגיד לי מה עמדתכם

איתן גינזבורג: אבל זה גם משטרה לדעתי

תומר רוזנר: לא, כבר הופסק שירותם, אין מה לעשות

תומר רוזנר:  אי אפשר להחזיר אותם עכשיו לשירות

איתן הברמן: למה אי אפשר להחזיר אותם לשירות?      

קריאה: זה אותו עניין של עובדי מדינה, זה באותו סעיף

יעקב אשר: הוא אומר מאותו עניין של טוהר הבחירות

יעקב אשר:  זה גם קשור לטוהר

איתן הברמן: הערה נוספת זה תקופה שנוגעת לתעמולת הבחירות

איתן הברמן:  אם מפסיקים את כל העסק אני חושב שצריך לומר שבתקופת הביניים הזאת אין תעמולת בחירות, נקודה, מכל סוג שהוא

תומר רוזנר: לא, אין תקופת ביניים

איתן גינזבורג: אי אפשר

איתן גינזבורג:  מה, תוריד שלטים עכשיו? מה תעשה?      

יעקב אשר: תנו ליועץ המשפטי לענות

תומר רוזנר: התפיסה העקרונית שעומדת ביסוד הצעת החוק, ככל שאנחנו מבינים אותה, מדברת על כך שמערכת הבחירות מוארכת, בגלל שהמועד נדחה מערכת הבחירות מוארכת, כך שכל המועמדים הם עדיין מועמדים, הם לא מפסיקים להיות מועמדים

תומר רוזנר:  מגבלות התעמולה ימשיכו להיות מגבלות התעמולה

תומר רוזנר:  אנחנו מניחים ומקווים שיושב ראש ו עדת הבחירות המרכזית, בבואו לקבל החלטות בענייני מהי תעמולה מותרת ומהי תעמולה אסורה בהקשר של מצב החירום המיוחד יביא זאת בחשבון

תומר רוזנר:       במסגרת החלטות שונות שניתנו על ידי יושב ראש ועדת הבחירות המרכזית הוא התייחס למצבים כאלה ואמר שיש עניינים שברגיל הם תעמולה, אבל בנסיבות מיוחדות וחריגות הם לא ייחשבו תעמולה

תומר רוזנר:  אני לא אכנס לפרטים, אבל יש כאלה החלטות שניתנו

תומר רוזנר:  לכן אנחנו מניחים ומקווים שגם במצב הזה שאנחנו נמצאים בו היום, אגב נושא למשל מטרות הבחירות ודברים אחרים, יובא בחשבון המצב המיוחד על ידי יושב ראש הוועדה המרכזית בבואו לפרש את החוק

איתן הברמן: תודה רבה

יעקב אשר: היינו באמצע לקבל תשובה ממשרד העבודה לגבי הנושא של החל"תים, התייחסות שלכם

יעקב אשר:  בבקשה, דקלה

דקלה חורש: אני אשמח להתייחס

דקלה חורש:  כמו שאמרו החברים שלי מהמשרדים האחרים, ממשרד המשפטים ומשרד הפנים וגם של הנציבות, בשל תכלית ההגבלות של דיני הבחירות יש קושי להחזיר את העובדים למקום העבודה

דקלה חורש:  בנסיבות האלה שלא היו צפויות, גם מבחינת המדינה בכובע שלה כמעסיק וגם מבחינת העובדים, צריך לחשוב על מנגנון של שיפוי

דקלה חורש:  אני לא בטוחה שהמנגנון של שיפוי קורונה הוא המנגנון המתאים, אבל חשוב מאוד לשמוע את נציג משרד האוצר, שכבר היום יש עבודת חשיבה על מנגנון שיפוי באופן כללי על כל העסקים שלא יכולים לעבוד, עובדים שלא יכולים להגיע, אני חושבת שצריך לשמוע את העמדה שלהם בעניין הזה

תומר רוזנר: לא, גברתי

תומר רוזנר:  אנחנו מדברים על המעסיקים הציבוריים

תומר רוזנר:  אנשים שצריכים לצאת לחל"ת הם עובדים של המעסיקים הציבוריים, המדינה, רשויות מקומיות, תאגידים עירוניים וכו'

תומר רוזנר:  אין פה שאלה שקשורה למעסיקים

תומר רוזנר:  דבר שני, השאלה היא שאלה עקרונית לגבי עמדתכם המקצועית

תומר רוזנר:  נכפה פה תקופת חל"ת - - -     

יעקב אשר: היא אמרה ש - - -     

תומר רוזנר: שצריך מנגנון שיפוי, ולכן אנחנו רוצים לקבל את עמדתכם המקצועית מה מנגנון השיפוי הנכון

דקלה חורש: שמעתי ואני חושבת שהתייחסתי למה שהיועץ המשפטי לוועדה כיוון

דקלה חורש:  המצב הזה הוא בלתי צפוי, גם מבחינת המדינה בכובע שלה כמעסיק וגם מבחינת העובדים שלא לקחו בחשבון כשהם יצאו לתקופה הזאת את התקופה הנדחית שהיא כמעט כפולה וצריך להביא את זה בחשבון ולחשוב על מנגנון שיפוי

דקלה חורש:  אני חושבת שמי שצריך להיות בשיח הזה על איך לעשות את מנגנון השיפוי, איך לעשות אותו נכון, בשים לב לשני האילוצים, שיש גם את המדינה בכובע שלה כמעסיק וגם את העובדים שזה נכפה עליהם, צריך לחשוב איך עושים את זה נכון

דקלה חורש:       אמרתי שאני לא בטוחה שהמנגנון של הקורונה נכון כי במנגנון של קורונה זה היה בידוד ולקחו חלק מימי החופשה והמחלה של העובדים, אני לא בטוחה שזה המקום הנכון

דקלה חורש:  אולי המקום הנכון הוא ללכת באמת על איזה שהוא מנגנון שיפוי כמו שעושים למעסיקים ועסקים לפי תקנות מס רכוש, אבל באמת צריך פה את האוצר שיגידו

יעקב אשר: האוצר, בבקשה, לעניין הזה

טל ישראלי: לעניין הזה, צריך לפנות לאגף שכר, שפניתי אליהם ואנחנו כרגע איתם בקשר כדי שהם - - -     

יעקב אשר: זאת אומרת אתם מגבשים משהו? מגבשים עמדה?      

טל ישראלי: נכון

יעקב אשר: אני חושב שסביב כל השולחן מובן שזה דבר שצריך לתת לו את השיפוי, צריך להחליט באיזה גובה, איך ומי מממן בסופו של דבר

יעקב אשר:  אני מבקש שכשתבואו תבואו עם כל התשובות לעניין הזה או כמה אופציות להחלטה של הוועדה

יעקב אשר:       מבחינתי יש לנו עוד נושאים ויש גם נושאים שלא שמענו אתכם ויש עוד חלק בזום, אני מציע שנעשה הפסקה

יובל צלנר: אדוני היושב ראש, אני חייב לצאת, אני פה כבר שלוש שעות, באתי במיוחד, אתה מבין באיזה תנאים, אני מבקש את רשות הדיבור

יעקב אשר: אוקיי

יעקב אשר:  דיברת חלק, אני אתן לך לסיים

יעקב אשר:  בבקשה, שם ותפקיד

יובל צלנר: יובל צלנר, חבר כנסת לשעבר, מועמד לראשות עיריית תל אביב היום

יובל צלנר:  אדוני היושב ראש, אני רוצה להתחיל בלהגיד לך מילה טובה, ולכולכם חברי הכנסת, כמי שהיה חבר הבית הזה בשתי כנסות

יובל צלנר:  ראיתי את הצעת החוק של משרד הפנים, שטחית לחלוטין, ואני רואה את עומק הדיון ואני מעריך אתכם מאוד ושאפו גדול על עומק הדיון ועל היכולת לרדת פה לדברים

יובל צלנר:       אני רוצה לפתוח סוגריים לפני שאני צולל לנושא העצמאים, כי אמר נכון עורך דין איתן הברמן, התחושה פה בחדר שההחלטה המהותית ביותר התקבלה ולדעתי ההחלטה הטכנית שמביא משרד הפנים, ואמר נכון חבר הכנסת גינזבורג, זה ממש לא עניינים טכניים, חברים, אנחנו בזמן מלחמה, לקיים בחירות לרשות מקומית לא לוקח שבועיים ושלושה

יובל צלנר:  על מנת להתניע קמפיין איכותי אמיתי כדי לאפשר לבוחר את היום שלו, על מנת לאפשר לבוחר להביא לנו, המועמדים, להביא אליו את המסר, את הדעה, את הדברים הנכונים, לא לוקח לא שבועיים ולא שלושה, לוקח חודשיים ושלושה

יובל צלנר:       כאשר אנחנו מדברים על דחייה של שלושה חודשים, כלומר הבחירות תתקיימנה בעוד שלושה חודשים ושבועיים יש פה הנחה סמויה שמצב הלחימה יסתיים בטווח של חודש ימים

יובל צלנר:  אומרים חברים בקבינט, אומר דובר צה"ל, אומר ראש הממשלה שזו תהיה מערכה ארוכה, זה אומר שההנחה הסמויה שהאירוע הביטחוני הזה עומד להסתיים בתוך גג חודש, שמשתקפת בהצעת החוק הזאת, סותרת את החיים המהותיים

יובל צלנר:  אם המצב הביטחוני לא מסתיים בטווח של חודש, וזה לא משנה אם המועמד הוא מטעם מפלגה, מטעם רשימה יוצאת או מטעם עצמאי, אין יכולת לקיים קמפיין מהותי שבו אנחנו יכולים להביא לציבור את עצמנו

יעקב אשר: ולכן מה?      

יובל צלנר: ולכן הדבר הנכון היה לקבוע שלאור המצב החד פעמי, פעם ב-50 שנה קורה אירוע כזה, לקבוע מועד ודאי, בעוד חצי שנה בחירות חדשות עם כל המשתמע מכך, ולא בגלל שלמשרד הפנים לא נוח לעשות את כל התהליכים מהתחלה אז עכשיו לכפות עלינו קמפיין שהוא לא איכותי והוא לא פרקטי

יעקב אשר: זה לא רק למשרד הפנים לא נוח

דוד ביטן: אתה בתוך קמפיין

יובל צלנר: חבר הכנסת ביטן, אנחנו לא בתוך קמפיין, הקמפיינים נעצרו לחלוטין, הם יתחילו מהתחלה

יובל צלנר:  אמר פה נציג המפלגה שלך שכל מה שהוא עשה ירד לטמיון

יעקב אשר: תעבור לנושאים, מה רצית עוד?      

יובל צלנר: שלוש נקודות שרלוונטיות לעצמאים

יובל צלנר:  אני לא רוצה לחזור על נקודות שכבר עלו

יובל צלנר:  הנקודה הראשונה, על מנת לאפשר לעצמאים וגם למפלגות לממן, כי הסיפור פה הולך להיות מימון, אנחנו נזדקק להמון כסף לקיים את הקמפיין הזה מהתחלה, אז הדבר הראשון והפשוט שאין לו עלות תקציבית הוא להכפיל את התרומה המותרת על פי חוק

יובל צלנר:  להכפיל

יובל צלנר:  במקום 2,500 למפלגה ל-5,000, במקום 5,000 למועמד עצמאי ל-10,000

יובל צלנר:  אין לזה נפקות לקופת המדינה וזה נכון וזה צודק בתנאים שנוצרו

יובל צלנר:  זה פעם אחת

יובל צלנר:       הנקודה השנייה

יובל צלנר:  לא רוצה משרד הפנים לפתוח את כל ההליך מחדש, כן לאפשר חבירות לרשימות שכבר הוגשו

יובל צלנר:  כלומר רשימה הוגשה, החליטה שהיא רוצה לחבור לרשימה אחרת, כי אנחנו חייבים לאגם משאבים, לא יהיה לנו את המשאבים הכספיים, הנפשיים, האיכותיים, כוח האדם, לנהל עוד קמפיין מהתחלה

יובל צלנר:  לכן על מנת לא לייצר עלות תקציבית ולאפשר בחירות אמיתיות שבהן הציבור יוכל להביא את דעתו האמיתית לקלפי, לאפשר לרשימות לחבור

יעקב אשר: מה זה לחבור, בהתמודדות?      

יובל צלנר: נכון

יעקב אשר: אז אתה פותח הגשת מועמדויות

יובל צלנר: לא פותח, רק הקבוצה שהגישה

איתן גינזבורג: הוא אומר שהשחקנים הקיימים יישארו, אבל תנו להם לעשות פריש-מיש בתוך

יעקב אשר: זאת אומרת שחקן קיים שהיה מקום שני עובר למקום חמישי והוא קיים כאילו

יובל צלנר: נכון, אבל בהסכמה

יובל צלנר:  אם הוא רוצה

יעקב אשר: בהסכמה של כולם

יובל צלנר: לא, לא, אדוני היושב ראש

איתן גינזבורג: הוא אומר, מי שהגיש מועמדות

איתן גינזבורג:  המועמדים הם המועמדים, אבל אם יש מבין המועמדים עכשיו שרצו לעשות שינויים וחבירה של רשימות לרשימה אחת צריך לאפשר

יובל צלנר: אין לזה שום עלות תקציבית, אבל זה מאפשר לנו

יעקב אשר: שמענו, נדון בזה

יעקב אשר:  הלאה

יובל צלנר: והדבר השלישי, פה זה מתייחס אך ורק לרשימות עצמאיות

יובל צלנר:  רשימות עצמאיות, כידוע, לא יכולות לקיים שיתוף פעולה עם מפלגות ועם סיעות בכנסת הקיימת, בניגוד לסיעות במועצה היוצאת

יובל צלנר:  אני רוצה שאת הסעיף הזה נפתח וכן נאפשר מימון של המפלגות

יובל צלנר:  עוד פעם, זה חלק מהחבירה וסדר היום משתנה והמציאות משתנה, אנחנו רואים שכבר הקואליציה השתנתה ולכן כן לאפשר למפלגות הקיימות שמיוצגות בכנסת לחבור לסיעות עצמאיות

יובל צלנר:  זה גם יעזור לנו מבחינה מימונית, זה גם יותר נכון לעשות את זה מבחינה ציבורית וזה גם משדר את אותה אחדות בעם שאנחנו כל כך זקוקים לה

יעקב אשר: תודה רבה

יעקב אשר:  כן, בבקשה

מתן גוטמן: ד"ר מתן גוטמן, אני עוסק הרבה בתחום הבחירות ומלווה הרבה רשימות עצמאיות

יעקב אשר: כן, ראיתי גם את המכתב שלך

מתן גוטמן: כן, כתבתי את הדברים, אני אגיד אותם באמת בקצרה

מתן גוטמן:  אחת, תקרת ההוצאות

מתן גוטמן:  יש מגבלה בחוק של תקרת ההוצאות, קמפיין נבנה בסופו של דבר לתקופה של 12 חודשים, תשעה חודשים, הגענו כמעט ל-90%, אין שאלה בכלל שרשימות רבות יחרגו מתקרת ההוצאות

איתן גינזבורג: מבקר המדינה צריך

איתן גינזבורג:  איפה מבקר המדינה?      

מתן גוטמן: כן, אבל זה קבוע בחוק

מתן גוטמן:  אין לו שיקול דעת

מתן גוטמן:  תקרת ההוצאות, צריך להגדיל אותה

מתן גוטמן:  זה אחת

יעקב אשר: אבל זו נגזרת של המימון

מתן גוטמן: נכון

יעקב אשר: אתה פשוט בוחר בשם יותר אסתטי להגיד את זה? בסוף אתה עורך דין אתה אומר

מתן גוטמן: לא

מתן גוטמן:  יש בחוק - - -     

איתן גינזבורג: לא, יש לך גם מקסימום

יעקב אשר: ברור שזה עובד ביחד

מתן גוטמן: נכון

מתן גוטמן:  שתיים, הגדלת יחידת המימון, שכבר נאמר פה שאין דרך אחרת אלא לעזור

מתן גוטמן:  הדבר השלישי, הסיעות העצמאיות, צריך לזכור, הן חיות בסופו של דבר על הלוואות למימון ביניים

תומר רוזנר: אתה דיברת על 1

תומר רוזנר: 25, 25% או 50%, אם אני מבין נכון

מתן גוטמן: צריך להגדיל, אני חושב, ל-300%

תומר רוזנר: על מה שכתבת במכתב אני שואל

תומר רוזנר:  אתה כתבת בין 25% ל-50%

מתן גוטמן: כן, כמה הקמפיין יעלה יותר, אכן, זה יעלה בין 25% ל-50% יותר

יעקב אשר: יש תחשיב שאתם בניתם אותו?      

מתן גוטמן: לא, אין לנו, אבל אנחנו נוכל ל - - -     

יובל צלנר: אבל זה קל, אם הקמפיין היה חמישה חודשים קודם ועכשיו הוא מתארך בשלושה חודשים זה אומר שהוא יהיה לפחות 50% יותר

יעקב אשר: לא בדיוק

מתן גוטמן: נקודה חשובה, הסיעות העצמאיות חיות על הלוואות למימון ביניים, זו הדרך שלהם

מתן גוטמן:  יש המון אנשים טובים שפשוט נתנו כסף ויש חוזים שכתוב, יש מועמדים שנתנו צ'קים, אני מדבר על הלוואות מימון לא רק לספקים, אלא לאנשים פרטיים, נתנו צ'קים לדצמבר, לינואר, הצ'קים האלה ייפרעו, הם הרי לא יעזבו את הצ'קים, הצ'קים הללו יירדו ולא יהיה כסף בחשבון כי אין בחירות

מתן גוטמן:  אין שום דרך לדחות את הבחירות האלה אם הממשלה ומשרד האוצר לא ייתנו מענה תזרימי

מתן גוטמן:  אין שום דרך כי המועמדים יקרסו

מתן גוטמן:  הדרך לעשות את זה היא אחת משתיים, עלה פה רעיון מעניין מצד חשב הליכוד, שמי שייתן את ההלוואות זה הכנסת, המדינה תיתן איזה שהיא הלוואה בריבית מאוד נמוכה

יעקב אשר: לא הכנסת, המדינה

מתן גוטמן: בסדר, האוצר ייתן

מתן גוטמן:  או דרך שנייה, לתת את המקדמות, אבל להוריד את הסוגיה של הערבות הבנקאית

מתן גוטמן:  המצב היום, כפי שמבקר המדינה כתב בכל הדוחות שלו, זה אות מתה בחוק, אין שום יכולת לקחת ערבות בנקאית ולכן אתם חייבים פה, הוועדה הזאת, לתת תשובה לתזרים המזומנים עד למועד הנדחה

מתן גוטמן:       אני מודה לכם על הדיון המעמיק, אכן אנחנו נמצאים בתקופה קשה וזה באמת אולי לדבר כביכול בדברים של זוטות אבל זו המהות של הדמוקרטיה ובסוף זה אנשים טובים שרוצים לתרום לציבור ולקחו על עצמם מחויבויות אדירות שהם פשוט יקרסו כי הצ'קים ירדו

יעקב אשר: נכון, חד משמעי

מתן גוטמן: זה החיים האמיתיים, הצ'קים יירדו ואף אחד לא יוותר בסוף על הצ'ק, אלה החיים

יעקב אשר: תודה רבה

יעקב אשר:  משרד האוצר

יעקב אשר:  את הנושאים האלה של הערבות, תצטרכו גם לקבל תשובות על העניין הזה

טל ישראלי: רשמתי לפניי את כל הנושאים שעלו

יעקב אשר: חברים, אנחנו נצא להפסקה, ניפגש פה ב-15:15

יעקב אשר:  מי שבזום, אנחנו נשתדל להעלות את כולם, אנחנו נמצה היום את הנקודות ואחר כך נראה הלאה

יעקב אשר: אנחנו מתחילים

יעקב אשר:  אני מחדש את הישיבה, על סדר היום הצעת חוק לדחיית הבחירות הכלליות לרשויות המקומיות ולמועצות האזוריות

יעקב אשר:  לפני שנמשיך הלאה, מהאנשים שנמצאים כאן, לא משרדי ממשלה, דין, אולי יש לך משהו להוסיף לנו, להאיר לנו נקודות נוספות שאולי עוד לא דיברנו? כי תיכף אני אשלים עוד נקודות שלא עלו כאן

דין ליבנה אנצויג: ככלל אנחנו לא מביעים עמדה באשר להצעה עצמה, יש לנו בקשה שנוגעת לדיני התעמולה, בקשה טכנית קטנה, מי שנותן החלטות בסוגיות של דיני תעמולה זה יושבי ראש ועדות הבחירות האזוריות, שהם שופטים מחוזיים מכהנים

דין ליבנה אנצויג:  היום לפי החוק רק יו"ר ועדת בחירות מכהן שהוא שופט מחוזי אחד בכל מחוז שיפוט יכול לדון בתיקים

דין ליבנה אנצויג:  נוכח הדחייה אנחנו מבקשים שאפשר יהיה לחלק את התיקים בין כל יו"ר לממלא מקומו שהוא גם שופט מחוזי מכהן

יעקב אשר: סוכם וטופל או שצריך את זה לחוק?      

תומר רוזנר: אני רק רוצה להבין, אם יש ממלא מקום תפקידו למלא את המקום כשהשופט לא יכול למלא

דין ליבנה אנצויג: לפי החוק, זה כתוב במפורש, רק כאשר יו"ר ועדת הבחירות המרכזית קבע שנבצר מאותו שופט לדון

דין ליבנה אנצויג:  לכן כל החלטה צריך להעביר לסולברג שייתן החלטה שאותו שופט נבצר ממנו, ולתת החלטה שנבצר ממנו בגלל עומס זה מורכב ואני לא בטוח משפטית שזה עומד

דין ליבנה אנצויג:  אנחנו לא צריכים להידרש לזה ואנחנו פשוט רוצים לחלק בין שני שופטים מחוזיים באותו מחוז שיפוט במקום אחד

תומר רוזנר: אני לא רואה בעיה עם זה

יעקב אשר: זה צריך בחקיקה?      

תומר רוזנר: כן, יש לנו כבר נוסח

דין ליבנה אנצויג: זה בהוראת שעה

יעקב אשר: אז יש נוסח שהוא מוסכם?      

דין ליבנה אנצויג: כן, אני העברתי לגלעד נוסח אתמול

יעקב אשר: אוקיי

יעקב אשר:  העלית מקודם נושא, לגבי החלטות של שופטים, בגלל שאין עדיין החלטה על ה - - -      

דין ליבנה אנצויג: זו לא סוגיה שנוגעת אליי

יעקב אשר: לא אליך, אתה יועץ שיושב פה כשלושת רבעי יועץ, גם מהחוק הקודם

יעקב אשר:  ללא תשלום כמובן, מיוחד לעניין הזה

דין ליבנה אנצויג: משכורת אני מקבל

דין ליבנה אנצויג:  בשלב זה איני בחל"ת עדיין

יעקב אשר: לא, אמרתי מיוחד

דין ליבנה אנצויג: בחוק הבחירות לרשויות המקומיות יש מועדים מסוימים להגשת עתירות על סוגיות מסוימות שהם נגזרים ממועד הבחירות

דין ליבנה אנצויג:  חלק מהמועדים חלף לאחר פתיחת המבצע, אנשים גויסו למילואים, לא היו יכולים להגיש עתירה בזמן, או הגישו באיחור מאוד מאוד קצר נוכח המילואים כאשר לשופטים אין סמכות להאריך להם מועד כי המועד נקבע בחוק

דין ליבנה אנצויג:  נדמה לי שכדאי לאפשר חלון זמנים להגשת עתירות

תומר רוזנר: אכן

תומר רוזנר:  הסוגיה הזאת עלתה ואנחנו שוקלים שני פתרונות אפשריים, או לתת חלון זמן נוסף להגשת עתירות או אפשרות לתת סמכות להארכת מועד אם יראו נסיבות שבשלן לא יכלו להגיש במועד

יעקב אשר: שוב, זה בחקיקה?     

תומר רוזנר: כן, בהחלט

עמי ברקוביץ: נתבקשתי לשקול אפשרות לתת את האפשרות הזאת גם לגבי בקשות רשות ערעור שהדיון בהן, שהאפשרות היא להגיש תוך יומיים כשפסקי הדין ניתנים היום

עמי ברקוביץ:  נדבר על זה במסגרת ה – זה באותה רוח

יעקב אשר: בעצם זו תהיה חקיקה לאחור

עמי ברקוביץ: גם לגבי הערעורים אתה באותו מצב

עמי ברקוביץ:  זה איזה שהיא בקשה להרחיב שאני התבקשתי

יעקב אשר: לפני שנמשיך הלאה את הדיון אני אקריא מי שמופיע אצלנו שנמצא על הזום, מי ששרד על הזום, בוא נקרא לזה ככה, ומי שנמצא שיעלה

יעקב אשר:  הדס שקד, מתמודדת למועצה אזורית גלבוע, שלום, בבקשה

הדס שקד: קודם כל תודה, אני אנסה לא לחזור על דברים שנאמרו

הדס שקד:  אני רוצה להתייחס לכמה נושאים שקשורים לעניין המימון כמועמדת ומזווית הראייה הזאת

הדס שקד:  קודם כל ברור לכולנו שמדובר עכשיו בקמפיינים שיעלו לפחות 50% יותר ממה שתכננו כולנו בעקבות ההארכה הזאת

הדס שקד:       אמרו כאן כבר קודם, שזה כמעט התחלה מחדש של הקמפיין, הקמה של מסרים, של מטות וכו', הכול בעצם מחדש

הדס שקד:  אני יכולה להעריך שגם הנושא של גיוס מתנדבים וגם הנושא של קבלת תרומות יהיו קשים יותר נוכח הסיטואציה שנקלענו אליה כולנו

הדס שקד:  לכן אנחנו כמועמדים מוצאים את עצמנו היום בסיטואציה שהוצאנו כבר מאות אלפי שקלים, לרובנו תזרים המזומנים, כמו שנאמר כאן, כבר כמעט איננו, רובנו לא עובדים כבר כמה חודשים, מי שמכיר את הסיטואציה יודע שאי אפשר להתמודד בקמפיין לראשות רשות תוך כדי עבודה במשרה כזו או אחרת

הדס שקד:       לכן אני חושבת שלמרות מה שנאמר כאן קודם צריך כן לתת התייחסות גם למועמדים לראש רשות שהתפטרו מעבודתם ולא רק לכאלה שיצאו לחל"ת

הדס שקד:  זה נכון שלקחנו סיכון, וזה בסדר, אבל אנחנו לקחנו סיכון ל-X חודשים ולא ל-X כפול שתיים או יותר מזה

הדס שקד:  זה דבר אחד שחשוב לי להגיד

הדס שקד:      דבר נוסף, אני מועמדת במועצה אזורית, לא כל כך הייתה כאן התייחסות למועצות האזוריות

הדס שקד:  במועצות האזוריות אנחנו מתמודדים בבחירה אישית, אין לנו מפלגות שעומדות מאחורינו, אין לנו רשימות או מנדטים או הסכמי עודפים או כל מה שקשור בזה

הדס שקד:  בעצם כל אחד לעצמו ורובנו מביאים את הכסף מהבית לקמפיינים האלה

הדס שקד:       לכן יש פה שני דברים במועצות אזוריות ספציפית שצריך בעיניי להתייחס אליהם, אחת, דובר על יחידות מימון למנדטים בערים ובמועצות מקומיות, אצלנו זה יחידת מימון לפי בעל זכות בחירה

הדס שקד:  בעצם בגלל שאנחנו לא עובדים בשיטה של מנדטים או רשימות וכו' מספיק שיהיו חסרים לי אחד או שניים ל-20% ואני לא זכאית בכלל למימון

הדס שקד:  אז צריך להתייחס גם לנושא של יחידת המימון עצמה ולהגדיל אותה בהתאמה למה שיעשו בערים ובמועצות מקומיות

הדס שקד:       ודבר נוסף, הנושא הזה של אחוז המינימום, שרק ממנו והלאה אנחנו יכולים לקבל את המימון

הדס שקד:  בעיניי צריכה גם לזה להיות התייחסות, יכול להיות שצריך לעשות את זה מדורג, למשל שעד 10% תמיכה נקבל 50%, עד 20% 75%, אבל צריך למצוא לזה פתרון, כי אם אין לי שום דרך לדעת אם יהיה חסר לי את הקול האחד הזה של 20% ואני עכשיו מגדילה את הסיכון הכספי שלי פי כמה, אני חושבת שרבים מאיתנו לא יוכלו להמשיך בהתמודדות וזה, כמו שאמרתם בתחילת השיחה לפני שלוש שעות, פגיעה בהליך הדמוקרטי

הדס שקד:  לכן חשוב לפחות במועצות האזוריות שתהיה התייחסות גם לדבר הזה

יעקב אשר: למה זה דווקא במועצות אזוריות?      

תומר רוזנר: אני אחדד את מה שאמרה גב' שקד

תומר רוזנר:  שיטת המימון במועצות האזוריות היא שונה מהשיטה ברשויות המקומיות האחרות, שם תוצאות הבחירות מנותחות לעניין המימון לפי המנדטים שבהם זכתה כל רשימה, לעומת זאת במועצות האזוריות, מכיוון שאין רשימות מועמדים ואין מנדטים - - -     

יעקב אשר: אבל מנדטים זה גם נגזרת של מספר קולות, אם יהיו חסרים קולות אז ייפול מנדט

יעקב אשר:  זה אותו דבר

תומר רוזנר: נכון, אבל המנדטים מחושבים, הסיכון הוא לכאורה, אני מנסה לחדד את דבריה, לכאורה יותר גדול כי די בכך שחסר קול אחד שהם צריכים לקבל מינימום 20% מקולות הבוחרים כדי לזכות במימון כלשהו

תומר רוזנר:  אבל זו בעיה שקיימת בכל בחירות

תומר רוזנר:  לא בעיה, זאת השיטה שנקבעה

תומר רוזנר:  אם היא טובה או לא טובה זו שאלה אחרת

הדס שקד: זה נכון, פשוט עכשיו אנחנו צריכים לסכן הרבה יותר כסף ולכן אם נגיד, לצורך העניין, אני יכולה להגיד על עצמי, שתקצבתי קמפיין במשהו כמו 300,000 שקל - - -     

תומר רוזנר: לא, תקרת ההוצאות לא השתנתה

הדס שקד: נכון, אבל התקציב שלי מוצה עד תום, עכשיו אני צריכה להוציא עליו

יעקב אשר: זה התייחסת בחלק של יחידת המימון

תומר רוזנר: שזה כמובן גוזר גם את תקרת ההוצאות

יעקב אשר: הדבר הראשון שדיברת עליו הוא כמובן נמצא על השולחן, העלינו את זה מכל הכיוונים

יעקב אשר:  כמו שאמרנו, אנחנו מחכים להצעות של האוצר בעניין הזה ואנחנו נקיים על זה כמובן את השיח ונמצא את הפתרון

יעקב אשר:  לגבי הדבר השני, אני חושב שזה נוגע בשיטה עצמה, בשיטת המימון עצמה

יעקב אשר:  אני לא אגיד שזה מופרך לגמרי מה שאמרת, אני אבקש מאנשי המקצוע לחשוב על זה

הדס שקד: מה שאני אומרת, אם יורשה לי עוד משפט אחד, כשיצאנו לדרך תכננו את הקמפיין שלנו על בסיס הערכה מסוימת לתקציב וידענו שאם לא נגיע למספר הקולות הנדרש זה כסף שאנחנו מסכנים וזה בסדר, זאת הייתה הבחירה של כל אחד מאיתנו, אבל היום - - -      

יעקב אשר: הבנתי, את אומרת ברגע שהגדילו לך את הסכום אז גם הגודל של הסיכון שלך גדל

הדס שקד: בדיוק, ולהבדיל מעיר או מועצה מקומית אין לי אפשרות לעשות הסכם עודפים או לוודא שאני מקבלת מנדט כזה או אחר

הדס שקד:  גם היכולת להעריך מנדטים היא הרבה יותר גבוהה מאשר היכולת להעריך קולות בודדים

יעקב אשר: אוקיי, תודה רבה לך

יעקב אשר:  אני אומר לאנשי משרד הפנים, תחשבו, אל תיתנו לי תשובה עכשיו, אם יש אפשרות לגעת בדבר כזה או שזה ממש בסיס החישוב של הדברים

יעקב אשר:  אני לא יודע

יעקב אשר:  אני מבקש שתחשבו ובהמשך נדבר על זה

יעקב אשר:       מר יאיר רביבו, ראש עיריית לוד, בבקשה

יאיר רביבו: אני הייתי ברוב הזום בשעות האחרונות, עכשיו נכנסנו לזום של השלטון המקומי, אבל באופן כללי אני מבין שהדיון התמקד בשלושה פרקים, האחד זה הנושא של מועד הבחירות, השני זה הנושא של סדרי הבחירות והשלישי זה הנושא הכספי והמימון

יאיר רביבו:       אני רוצה להתמקד בנקודה הראשונה, כי לדעתי בסוף אני מכיר את עמדתך ושמעתי גם את אחי ואחרים וגם את חבר הכנסת אלקין, אני באמת חושב שזה המפתח להכול

יאיר רביבו:  ברגע שיוגדר מה משך הקמפיין החדש ייגזרו גם היכולת והצורך לעזור למועמדים גם בהיבט הכספי

יאיר רביבו:  נכון לעכשיו לכאורה, אם זה 30 בינואר, יש לנו קרוב ל-100 ימים של קמפיין גם אם לא תגדיר שהוא קמפיין, שאנשים צריכים לשמר מטות ועובדים ושלטי חוצות כן להוריד, לא להוריד

יאיר רביבו:  יש פה מערך שכביכול הקמפיין רק נדחה בתאריך שלו

יאיר רביבו:       אני כן חושב שצריך כרגע לעצור את מערכת הבחירות הזאת, להגיד שהסתיימה, לצערנו באי מימוש יום הבוחר, אבל סך הכול הסתיימה, לנסות להגיע לסיכום הכספי מה משלמים לכל אחד ואז כן לקבוע תאריך שהוא תאריך שהוא נגזרת של יום מסיום המלחמה

יאיר רביבו:       אני יודע, אני שמעתי את ההערות שלכם, אבל בעיקר בעיקר כולנו מבינים שאם מחר ביידן יבוא ויגיד שהמלחמה חייבת להסתיים בצורה כזו או אחרת אז יש לנו סתם שלושה חודשים ארוכים של קמפיין מיותר

יאיר רביבו:  אם המלחמה לצערנו תיארך ותסתיים למשל ב-15 בינואר אז ממילא תצטרכו להתכנס כי אפשר יהיה לעשות בחירות תוך שבועיים, שלא לדבר מה יקרה אם המלחמה תסתיים בפברואר או במרץ

יאיר רביבו:       נשארו 23 ימים ממועד פרוץ המלחמה לבחירות, את רוב הדברים הפרוצדורליים עברנו, נשארו רק הסכם עודפים, שזה משהו טכני, ויום הבחירות עצמו

יאיר רביבו:  יום הבחירות עצמו, למעשה המדינה סיימה את כל המשימה והעיריות שאחראיות על הצד הלוגיסטי סיימו את כל ההכנות, נבחרו המזכירים, ראיינו את כולם, נקנה הציוד, כלומר אנחנו בשלב שבו הצד הפיזי הוא רק ברגע שכולם חוזרים מהחזית, כל מזכירי הקלפיות וכו', ואפשר לעשות את הבחירות

יאיר רביבו:       אני כן מציע שהקמפיין יהיה קצר מאוד

יאיר רביבו:  לדעתי זה גם יעזור בין היריבים

יאיר רביבו:  כשבן אדם יודע שגם היריב שלו קיפל את הבסטה ויודע שיהיה קמפיין קצר של 28 או 35 ימים או 40 ימים

יאיר רביבו:  התאריך הכי מאוחר שאני מציע הוא 40 יום, שזה היום שבו מגישים מחדש את הרשימות

יאיר רביבו:  אפשר להגיד מיום המלחמה X ימים, נותנים כמה ימים - - -      

יעקב אשר: זאת אומרת אתה מדבר על הגשת רשימות חדשות?      

יאיר רביבו: אני חושב שלא

יעקב אשר: אבל זה מה שאמרת

יאיר רביבו: אני חושב שצריך לקבוע ועדת חריגים במשרד הפנים שבה רק אם יהיו נסיבות מיוחדות, כמו חלילה מועמד שנפטר או קרוב מקרבה ראשונה

יעקב אשר: כן, זה יטופל, החלק ההומניטרי הזה שהוא ברור

יאיר רביבו: אני מסתכל בעיר שלי, כולם בריאים, כולם שלמים, ברוך ה', אז אי אפשר להגיד: תשמע, נראה לי שאני רוצה להחליף את מקום 3 ברשימה זו וזו

יעקב אשר: זה ברור

יעקב אשר:  היה נשמע מדבריך כאילו אתה אומר - - -      

יאיר רביבו: לא, רק במקרים חריגים שבהם לצערנו אנחנו יודעים שיש מועמדים שנרצחו או מקרבה ראשונה אפשר לאפשר החלפה, אבל לא לעשות את זה גורף

יאיר רביבו:  לעשות ועדה בכל מחוז, מחוז מרכז, מחוז דרום, אני מניח שיש הרבה במחוז דרום שלצערנו – אבל אני כן חושב, אני עוד פעם שם את הדגש, אני רואה שאתם כבר נכנסתם לרזולוציה של חל"ת וכאלה, זה לא השלב הזה, בשלב הזה צריך לקבוע את הנוסחה של מתי יהיו הבחירות

יאיר רביבו:  ברגע שאתם תדעו מתי יהיו הבחירות אז יהיה אפשר לדון על הכסף, לסגור את המערכה הראשונה

יאיר רביבו:       אין מנוס מלהגדיר את זה כשתי מערכות בחירות

יאיר רביבו:  מערכת בחירות שאמורה הייתה להיות בעוד שבועיים, לסגור אותה, להחליט מה מפצים את מי שהוציא כסף

יאיר רביבו:  אני יכול להגיד שבאופן כללי רוב המועמדים הוציאו 70% או 75% מהתקציב שהם תכננו לעצמם והשאירו כמו כל מערכת בחירות 25% ליום הבחירות עצמו

יאיר רביבו:  זה פחות או יותר סדרי הגודל

יאיר רביבו:  צריך להחליט מה עושים עם הפיצוי, מה שהיה בעבר, ואז את הקמפיין הבא, אם קובעים שהוא מאוד קצר, אפשר לתת סכום מסוים ומוגדר שהוא למעשה 25% שהיה צריך להוציא ממילא ועוד איזה שהיא תוספת קטנה, כי כמו שאתם אומרים המערכת בכל זאת קצת נכנסת פה לאיזה שהוא ארגון מחדש, מסרים חדשים, שלטים חדשים וכו'

יאיר רביבו:       ואז לדעתי גם למדינה זה לא יעלה הרבה

יאיר רביבו:  ברגע שאנחנו מאריכים את זה לשלושה חודשים, הרי בינינו שלושה חודשים זה קמפיין חדש מהתחלה, לכן אני חושב שצריך להגיד שאנחנו משלימים את משך הזמן פחות או יותר שבו הופסקה מערכת הבחירות ולדעתי במצב כזה זה יפתור לך את כל השאלות ואז גם הפיצוי שהמדינה תצטרך לשלם יהיה יחסית מאוד סביר מאשר לקבוע תאריך

יאיר רביבו:      אגב, יש דעה של השלטון המקומי, שאני לא שותף לה, לדחות את הבחירות בשנה

יאיר רביבו:  אני לא שותף לזה, כי זה אז מכניס אותנו לקמפיין שלם, שנת בחירות עם כל ההגבלות של ועדות הקצאות ומינויים לעירייה

יאיר רביבו:  אני מזכיר לכולם שיש פה נושא שלא דיברנו עליו, שיש הגבלות מאוד קשות שאנחנו נמצאים תחתם

יעקב אשר: ברור לחלוטין

יאיר רביבו: אז אני הייתי מצפה משר הפנים להודיע מיידית שכל ההגבלות של שנת בחירות בטלות

יאיר רביבו:  אנחנו צריכים לקלוט עובדים עכשיו, אנחנו צריכים עכשיו לתת הקצאות שאנשים ילמדו במקומות זמניים

יאיר רביבו:  צריך פשוט להגיד, חבר'ה, מלחמה מבטלת הגבלות

יאיר רביבו:  יותר מזה, לכאורה כל אחד מראשי הערים עובר על חוק התעמולה כי הוא מפרסם בקולו עכשיו להרגיע את התושבים שלו ואת התמונה שלו

יאיר רביבו:  צריך להודיע, בלי קשר לדיון הזה, שההגבלות של שנת בחירות כרגע שמים אותן בצד

יאיר רביבו:  אין פוליטיקה, אין תעמולה, אין כלום, יש עבודה מסביב לשעון

יאיר רביבו:       אז אני רק מסכם את הנקודה הזאת

יאיר רביבו:  אני יודע שכסף זה חשוב ואני יודע שסדרי בחירות זה חשוב, מועד הבחירות הוא הדבר שאתם צריכים להקדיש לו קצת יותר מחשבה

יאיר רביבו:  אני כן חושב, ככה הסימנים מראים, ששבוע מהיום נהיה יותר חכמים, עם הכניסה הקרקעית ועם הלחץ האמריקאי, צריכים להתכנס בעוד שבוע ולהבין לאן זה הולך

יאיר רביבו:  אם זה הולך למשהו ארוך או קצר, אנחנו נדע לדעתי בעוד כמה ימים ואז תחשבו

יאיר רביבו:       המלצתי, אני מסכם את המלצתי, לקבוע מספר ימים שהוא נע בין 28 ל-35 ימים שממנו מתחיל הקמפיין

יאיר רביבו:  אני אומר לכם, אם אתם עושים את זה כל הקמפיינים נסגרים, מפזרים את העובדים, סוגרים את כל השכירויות היקרות של המטות השונות, אומרים חבר'ה, אין בחירות, לא לי ולא ליריב שלי, אז כולם נרגעים

יאיר רביבו:  סוגרים את הקמפיין ואז מתחילים לדון בשאר הסוגיות

יאיר רביבו:  תודה

יעקב אשר: תודה רבה

יעקב אשר:  תמר קידר, מתמודדת לראשות עיריית אשקלון

תמר קידר: שלום לכולכם

תמר קידר:  אני מודה לכם שקיבלתם אותי בזום כי אנחנו באשקלון עכשיו עם הילדים

יעקב אשר: כן, מחזקים את ידיכם

תמר קידר: הייתה לנו פה אזעקה, אני מאחלת כמובן לכל הפצועים שלנו שיבריאו ואני משתתפת בצער כל המשפחות והלוואי הלוואי נחזיר את כל החטופים שלנו בשלום

יעקב אשר: אמן

תמר קידר: אני מודה לך, כבוד היושב ראש

תמר קידר:  אני אתן כמה עצות מעשיות

תמר קידר:  לגבי הנושא של מועד הבחירות, יש אפשרות לקבוע מנגנון, בהמשך לדברים של הדובר הקודם, אולי לחשוב על חודש וחצי-חודשיים מיום סיום המלחמה

תמר קידר:  שזה יהיה מועד הבחירות, כי אתה חייב לנהל איזה שהוא קמפיין כלשהו, בוודאי לראשות העיר, שלא לדבר על המועצה, וגם יש פה הרבה חברי מועצה שהם בבעיה דומה לשלי ושל כולנו

תמר קידר:  אני מדברת בתור מועמדת חדשה וגם מועמדת חדשה למועצה

תמר קידר:       חוץ מהנושא של יום הבחירות, שהוא לא ודאי, כי אתם אמרתם שאתם אולי תיתנו לעצמכם גם גרייס של חודש, אז או שתקבעו אותו כמועד קשיח וגם אם נקיים בחירות תחת מלחמה, לא נראה לי שזה כדאי, אז לחשוב על איזה שהוא מנגנון של הכרזה שאומר שמועד הבחירות יידחה תוך 60 יום מיום סיום המלחמה כפי שיוכרז על ידי הממשלה, כמו שמכריזים על יציאה למלחמה ככה יסיימו את זה, אז יתקיימו הבחירות

תמר קידר:  ואז יש לנו 60 יום, זה מספיק זמן להתארגן והכול

תמר קידר:       אני רוצה שתבינו, אנחנו כבר הוצאנו הוצאות, מנהל קמפיין, מטה, הוצאות בעיתונים, הוצאות בשלטי חוצות, הוצאות בלתי נגמרות, במאות אלפי שקלים

תמר קידר:  אצלנו למשל ראש העיר קיבל 2

תמר קידר: 5 מיליון שקל ממפלגת הליכוד, לדעתי הוא הוציא את הכול כמעט, אולי הוא השאיר קצת ליום הבחירות, אבל באמת כמו שאמר הדובר הקודם, הוא בטח מן הסתם עושה המון תעמולה ומקבל זמן מסך חופשי, מה שאנחנו לא מקבלים

תמר קידר:  אבל זאת לא הטענה, הטענה היא שבאמת כדי לנהל תעמולה אפקטיבית גם צריך זמן וגם צריך כסף

תמר קידר:  אנחנו היום באי ודאות מאוד מאוד גדולה, אז אנחנו צריכים לחשוב על מנגנון של יום בחירות שהוא ייתן לנו ודאות ויאפשר לנו להספיק לעשות קמפיין מספיק זמן

תמר קידר:  זה אחת

תמר קידר:      שתיים, לגבי הנושא של ההוצאות

תמר קידר:  יש כבר הוצאות שהוצאנו, צריך לחשוב על מנגנון של להחזיר לנו כבר עכשיו, כבר, לחשוב על זה, אנחנו נגיש את הקבלות, נגיש את ההוצאות, תחילת נובמבר תשפו אותנו כבר על מה שהוצאנו, בלי קשר כן נבחרנו, לא נבחרנו

תמר קידר:  אני הרי שמה ערבות כדי לראות אם נבחרתי, אם עברתי איזה שהוא רף של 60%-65% מהקולות - - -     

יעקב אשר: כן, אנחנו דיברנו על הערבות, בנושא הזה של להוריד את זה

תמר קידר: אז אני אומרת, מבחינתי יש דרך מהר מאוד לשפות אותי, זה קודם כל להחזיר לי את הערבות ולא לבקש ממני לשים אותה מחדש כשאני אהיה מועמדת מתי שזה יהיה

יעקב אשר: דיברנו על זה

תמר קידר: זה משהו שמאוד יכול להקל עלינו

יעקב אשר: איזה עוד נושא לסיום?      

תמר קידר: נושא נוסף לסיום, אני חושבת שזה גם הוגן, וגם דיברתי על זה לפני הבחירות וגם עכשיו אני מדברת וגם בכלל באופן כללי, אם יש רשימה חדשה שהגישה 200 קולות של בוחרים ואני כראש עיר רוצה להתמודד ומביאה 750, אני באופן אישי הבאתי יותר מ-800 קולות תומכים, בבקשה תנו לנו לפחות את המודד בלי לשים ערבות

תמר קידר:  תנו לנו לפחות מנדט אחד מימון

תמר קידר:  אנחנו לא יכולים להביא את הכסף הזה מהבית

תמר קידר:  זה נותן יתרון לכל המפלגות, לכל הסיעות הקיימות, משהו שאין

תמר קידר:  אם כבר עמדנו בתנאים של החוק בואו תעזרו לנו, אל תגידו לנו להביא כסף מהבית ועוד ערבויות ועוד הוצאות ועוד בכלל

תמר קידר:       יש לכם מנגנון מאוד פשוט, הרשימות כבר קיימות, הן הוגשו, הן אושרו, כבר עברנו את הרף הזה, בואו תעזרו לנו, תנו לנו לפחות, אתה יודע מה? חצי מודד

תמר קידר:  תנו לנו חצי מנדט, סכום מסוים, במקום 300,000 שקל תנו לנו 150,000 שקל, נוכל לעשות איזה שהוא קמפיין צנוע

תמר קידר:  אני לא מדברת על משהו ראוותני, צנוע

תמר קידר:  ואז זה מאוד יקל עלינו

תמר קידר:  תנו לנו את הוודאות הכלכלית הזאת במצב של אי ודאות טוטאלי

תמר קידר:  אנחנו הרי רוצים שאנחנו נהיה מדינה דמוקרטית, שאנשים שבאמת יש להם תמיכה מהציבור יוכלו להיבחר ולהתמודד בתנאים שוויוניים

תמר קידר:  אני מאוד מודה לכם, תודה לכם, לכל חברי הוועדה

יעקב אשר: תודה רבה ושיהיה אצלכם שקט בעזרת ה'

תמר קידר: תודה רבה

יעקב אשר: ראדי נג'ם, ראש הרשות

יעקב אשר:  הוא יצא

יעקב אשר:  רחל הר-זהב

יעקב אשר:  דיברה

יעקב אשר:  לביא גוטקינד

לביא גוטקינד: אני במועצת העיר באר שבע, אני גם בחל"ת מתוקף תפקידי בתור רפרנט שימור מבנים וגם רץ בראש רשימה שנקראת מפלגת 'עיר האבות' בבאר שבע

לביא גוטקינד:  יש לי שני דברים

לביא גוטקינד:  קודם כל כל הכבוד על הרזולוציה, לא ציפיתי שיהיו כל כך הרבה אנשים בחל"ת, חשבתי שאני בין המקרים הבודדים, אבל באמת אתם נכנסים לרזולוציות ורואים שאתם קשובים

יעקב אשר: ככה זה אצלנו בוועדה

לביא גוטקינד: יישר כוח

לביא גוטקינד:  לגבי החל"ת, אני חושב שהסיפור הזה של המקום התקציבי, צריך להבין שבתכלס אף אחד לא החליף אותנו, אז זה סוג של חסכנו למדינה ולרשויות המקומיות

לביא גוטקינד:  אז זה פשוט לשחרר את הנצרה ולתת לנו את הכסף שלא משולם לנו כרגע

לביא גוטקינד:  או לפחות מה שהיה בקורונה, שייתנו לנו אופציה ל - - -     

יעקב אשר: האוצר, אולי לא הקשבתם פה, אבל הוא אמר טיעון מעניין

יעקב אשר:  הוא לא טיעון גורף, אבל הוא אומר שבדרך כלל מי שיוצא לחל"ת – אתה צריך לדעת את זה, חבר הכנסת לשעבר גינזבורג, לצערי

איתן גינזבורג: מישהו אמר שחכ"ל זה חבר כנסת לעתיד

יעקב אשר: שמי שיצא לחל"ת בדרך כלל מעובדי רשויות לא מינו מישהו במקומו, זאת אומרת אותו גוף לא הפסיד כסף בהליך הזה

איתן גינזבורג: חד משמעית, בגלל זה אמרתי ששום רשות מקומית, והיא משלמת את כספים האלה, לא תיפגע מזה, וגם אם היא תשלם עוד שלושה חודשים משכורת לבן אדם שכאילו לא עובד לא יקרה שום דבר

יעקב אשר: תיכף נשמע את השלטון המקומי בעניין

לביא גוטקינד: אני אומר לעניין החל"ת, לפחות שתהיה האופציה, אם זה מסובך, לחתום בלשכה כמו בקורונה, שנקבל דמי אבטלה מופחתים

יעקב אשר: זה על השולחן

לביא גוטקינד: מעולה

לביא גוטקינד:  ורציתי קודם כל להגיד מהצד, אני מדבר בתור תושב, אני מרגיש שיש פה חוסר סולידריות, על המכתב הזה שמבקש הכפלה של המימון

לביא גוטקינד:  אני מתנגד לזה בכל תוקף

יעקב אשר: אני לא ראיתי מכתב על הכפלה

לביא גוטקינד: אני ראיתי מכתב שהגיע אליי

יעקב אשר: וגם אם יש, אני מודיע כבר עכשיו, לא תהיה הכפלה, גם מי שמבקש הכפלה הגזים

יעקב אשר:  אנחנו נעשה את הדיון

לביא גוטקינד: אני מתנגד לזה בכל תוקף, אנחנו - - -      

יעקב אשר: אז קודם כל אני מצטרף להתנגדותך

יעקב אשר:  אחרי שהתנגדת מה אתה חושב שכן צריך להיות?      

לביא גוטקינד: אני חושב לגבי המימון שאנחנו צריכים מה שנקרא להיכנס מתחת לאלונקה, שיהיה מצב שיכריזו על – מה-7

לביא גוטקינד: 10 אף אחד לא המשיך בתעמולה, כולם זזו הצידה

לביא גוטקינד:  אז אני אומר שיש פה 23 יום שאף אחד פה לא התעסק בתעמולה, למרות שלצערי כמה בהתחלה כן המשיכו, אבל כרגע כולם מיישרים קו, אף אחד לא עם תעמולה, 23 יום יכריזו על תעמולה, כולם יכבדו את זה שעד 23 יום לפני מועד הבחירות אף אחד לא יתלה שלטים ואף אחד לא ייצא בהצהרות ופה נגמר הסיפור

לביא גוטקינד:  אני לא מבין למה צריך עוד כסף למימון

לביא גוטקינד:  אנחנו גם צריכים להיכנס מתחת לאלונקה

קריאה: הוא אומר תקפיא את הזמן

קריאה:  שהבחירות הבאות יתחילו 23 יום לפני הבחירות

יעקב אשר: האמת היא, בלי קשר ליחידת המימון, בלי קשר לדיון שלנו על יחידת המימון, אני חושב שאולי באמת, אני לא יודע אם זה אפשרי - - -     

ירון סבאן: זה לא באמת ישים, כי יש לך פרסומי חוצות ומטה שאתה מחזיק ועובדים שעובדים לך על הפיירול

ירון סבאן:  זה לא באמת אחד לאחד

יעקב אשר: לא, הוא מדבר על הקמפיין החיצוני, נקרא לזה ככה, לא על ההחזקה של משרד או טלפון

ירון סבאן: צריכים להסתכל על כל ההוצאות, ההוצאות עולות

ירון סבאן:  בכמה? על זה צריך לנהל דיון

לביא גוטקינד: איזה מין צורה זאת שלאנשים בעוטף עזה אין שלוש ארוחות ביום לשלם להם בים המלח ואנחנו מבקשים הכפלה של מימון הבחירות?     

יעקב אשר: לא, אין הכפלה, תפסיק לחזור על זה

יעקב אשר:  בגלל שאדם אחד כתב את זה, ואני לא יודע אפילו מי זה כרגע, אתה לא צריך לחזור על זה מאה פעמים

לביא גוטקינד: 165 אנשים חתומים על זה, כולל ראשי רשויות

לביא גוטקינד:  זה פשוט ביזיון

יעקב אשר: אני בטוח שמה-165 האלה לא יהיה מניין שיישארו במספר כזה

יעקב אשר:  בישראל אתה יודע מה עושים כשרוצים לתבוע משהו צודק? מתחילים לתבוע משהו לא צודק ואז מגיעים בסוף לצודק, לצערי הרב

יעקב אשר:  אבל אני אומר במפורש, זה לא על השולחן, לא הכפלה ולא קרוב להכפלה, נקודה

יעקב אשר:  תודה רבה לך

לביא גוטקינד: אנחנו בתור נציגי ציבור לעתיד, בעזרת ה', אלוהים יודע מה המצב שלי, אבל צריך להיכנס מתחת לאלונקה ולא צריך לחלוב את קופת המדינה עוד

יעקב אשר: תודה רבה

יעקב אשר:  אני חושב שבאמת צריך להעריך את מה שאתה אומר, תודה רבה לך

יעקב אשר:       עורך דין עדי סדינסקי

יעקב אשר:  בזום, שלום

יעקב אשר:  מה תפקידך, מה אתה מייצג, את מי אתה מייצג?      

עדי סדינסקי: אני עורך בתחום המוניציפלי, בתחום הבחירות

יעקב אשר: אתה מייצג מישהו, מפלגות או עצמאים?      

עדי סדינסקי: אני מייצג 27 מועמדים בכל רחבי הארץ, גם עצמאים וגם עובדים מטעם מפלגות

יעקב אשר: גם וגם, מצוין, אז יש לך פרספקטיבה רחבה על כל העניין

יעקב אשר:  בבקשה

עדי סדינסקי: כן, בדומה לעורך דין הברמן ועורך דין גוטמן שדיברו לפניי ואמרו דברי טעם רבים

עדי סדינסקי:  אני, ברשותך, אתייחס בקצרה ואני אשתדל מאוד לא לחזור על דברים שנאמרו לפני כן

עדי סדינסקי:  ראשית כל לעניין מועד תחולת החוק

עדי סדינסקי:  יש במסגרת החוק הגדרה של הקפאת לוחות הזמנים ומה שכתוב זה לגבי מועדים שקדמו למועד תחילת החוק

עדי סדינסקי:  מועד תחילת החוק יהיה מועד החקיקה בפועל

עדי סדינסקי:  בתחילת הדיון אתה הבהרת שהדיון הזה יימשך לשבוע הבא, כלומר מועד תחילת החוק יהיה רק בשבוע הבא

עדי סדינסקי:       המשמעות האופרטיבית זה שכל מועד שהיה מאז פרוץ המלחמה הארורה הזאת ביום שבת שעבר ועד למועד חקיקת החוק, כל המועדים שהיו באמצע עברו

עדי סדינסקי:  בתוך המועדים האלה יש מועד אישור רשימות, ביום ראשון ה-8 לחודש ויש מועד ערעור

יעקב אשר: אני אעצור אותך

יעקב אשר:  אני לא יודע אם הצלחת להחזיק מעמד בכל הדיון פה, כמו שאני הצלחתי לפחות עד עכשיו, דיברנו על זה בהתחלה ואנחנו מדברים לא על המועד שמופיע בהצעת החוק

יעקב אשר:  אולי היועץ המשפטי יגדיר את זה עוד פעם כדי שתדע

יעקב אשר:  אם יהיו לך עדיין הערות תגיד אותן

תומר רוזנר: המועד שעליו דיברנו, אני לא חושב שזה עלה כאן בוועדה, אבל אנחנו אמרנו שמועד ההקפאה יהיה ה-16 באוקטובר, בפרק הזמן שבין ה-7 באוקטובר ל-16 באוקטובר יש את העניין של העתירות המנהליות

תומר רוזנר:  לגבי זה, כפי שאמרתי בחלק קודם של הדיון, אנחנו שוקלים שתי אפשרויות, אנחנו נציע לוועדה לשקול שתי אפשרויות, או הארכת מועד באישור בית המשפט, אם העותר יראה שנבצר ממנו להגיש במועד מסיבה שקשורה למערכה, או לקבוע חלון זמנים חדש שבמסגרתו אפשר יהיה להגיש עתירות

עדי סדינסקי: אז ברשותך אני רק אמליץ ליצור הקפאת מועד ליום שבו היה זה, זה יוצא לך היום ה-24 לפני הבחירות, בגלל שהיו גם מועמדים שלא קיבלו את האישורים כי מנהלי הבחירות התעכבו

תומר רוזנר: לפי המידע שאנחנו קיבלנו ממשרד הפנים מנהלי הבחירות השלימו את התהליך שהם היו צריכים להשלים

תומר רוזנר:  אם אתה אומר שזה לא נכון זה חשוב לדעת

עדי סדינסקי: אני יודע שיש רשות אחת שקיבלה ביום איחור

עדי סדינסקי:  אני לא מעודכן מכל המועמדים שאני עובד איתם

יעקב אשר: נשמע את משרד הפנים

רון אלמוג: אם היה פגם מסוים זה ייבחן לפי הכללים הרגילים של בטלות יחסית

רון אלמוג:  אין כאן מה להתייחס בחוק למועדים שחלפו ואם נפל פגם

רון אלמוג:  גם אם זה היה במועד ונפל פגם אז זה ייבחן לפי זה, אבל הרעיון הוא שבאמת ההליך הזה כבר הסתיים ואנחנו לא רוצים לחזור מחדש

רון אלמוג:  אם אנחנו חוזרים מחדש ליום של האישור זה פותח מול מנהלי הבחירות שוב בחינה של האישור, של הפסילה, לבחון את כל הדברים ולכן הרעיון הוא - - -     

תומר רוזנר: לא, קודם כל זה לא מדויק מה שאדוני אומר

תומר רוזנר:  החוק אומר שעליהם לקבל החלטה עד היום ה-24 לפני הבחירות, מי שיחשוב שהוא קיבל הוא קיבל, הוא לא חייב לחזור ולדון בעניין

רון אלמוג: לא, אם עדיין לא חלף המועד אז אני חושב ש - - -      

תומר רוזנר: לא, המועד הוא עד היום ה-24

תומר רוזנר:  המועד האחרון

תומר רוזנר:  אם יש לנו מנהל בחירות חרוץ שקיבל את זה ביום ה-26, הוא מאוד חרוץ, הוא השלים את העבודה יומיים לפני הזמן, זו לא פעולה שלא כדין

רון אלמוג: ואם הגיעה אליו פנייה או מידע אחרי זה ולפני המועד האחרון הוא צריך לבחון את זה מחדש

תומר רוזנר: מה זאת אומרת הגיע אליו מידע?      

רון אלמוג: הגיע אליו מידע לגבי מועמד שטוענים שהוא כן כשיר, שהוא לא כשיר, הוא צריך לבחון את הדברים, הוא צריך להתייעץ עם ועדת הבחירות, זה הליך שלם

רון אלמוג:  זה שהוא הקדים את המועד זה לא בהכרח סוף פסוק, הוא יכול לחזור ולבחון עד המועד האחרון

תומר רוזנר: הוא יכול, לא חייב

רון אלמוג: הוא יכול ובמקרים מסוימים הוא חייב, תלוי לפי הפניות והמידע שמתקבלים אצלו

רון אלמוג:  לכן אני אומר לפתוח דווקא את המועד הזה מחדש זה יוצר, שוב, עוד הליך ועוד חוסר יציבות וחוסר ודאות בתהליך

תומר רוזנר: בוא נגיד כך, השאלה היא שאלה עובדתית, אומר עורך הדין המכובד - - -     

רון אלמוג: לפי מה שאנחנו יודעים ניתנו כל האישורים והפסילות ואם הוא אומר שברשות אחת היה באיחור של יום, גם בלי המלחמה יכול להיות איחור וזה צריך להיבחן

איתן גינזבורג: אתה יודע שניתן באיחור של יום? אתה מכיר את הפגם הזה?      

עדי סדינסקי: אפשר להציע הצעה אופרטיבית בהקשר הזה? אולי אם הבעיה שלנו זה ה-8 לחודש, היום שבו מאושרות המועמדויות, תקפיא את המצב ב-9 לחודש כדי שלא יהיה את הסיפור של לבוא לבקש הארכות, כדי שלא יהיה את לחץ הזמנים בהקשר של הערעור ולא נידרש להגיש בקשות לגבי מועמדים שנפסלו

עדי סדינסקי:  אני לא חושב שהיה קשב ציבורי וקשב של המועמדים לקבלת האישור

עדי סדינסקי:  אני יכול להגיד לכם שבסוף השבוע אני קיבלתי הודעות ממועמדים שקיבלו את זה בתחילת השבוע כי הם לא ראו את זה אפילו

איתן גינזבורג: בסדר, זה לא מעלה ולא מוריד, מה הבעיה עם זה?      

עדי סדינסקי: אוקיי, אני מציע הצעה

איתן גינזבורג: תומר, יש עם זה בעיה?      

תומר רוזנר: לא, זה מה שאנחנו הצענו

איתן גינזבורג: משרד הפנים, יש בעיה עם זה?      

רון אלמוג: מה, לפתוח מחדש את כל הדברים?      

איתן גינזבורג: זה לא פותח מחדש, זה לקבוע שמה-9 ולא מה-7

רון אלמוג: לפתוח מה-9 זה אומר שיש עכשיו זמן של עוד חודשיים-שלושה שאפשר להגיש עתירות גם נגד מועמדים שאושרו, גם נגד מועמדים שנפסלו, בלי שום מגבלה

רון אלמוג:  זה יוצר עוד לכל המועמדים פרק זמן ארוך של סימן שאלה

יעקב אשר: אני אגיד לכם את נטיית ליבי

רון אלמוג: תומר הציע שתי אפשרויות יותר מרוככות, אבל ההצעה כאן של לפתוח לחלוטין זה אומר פרק זמן מאוד ארוך שכולם בסימן שאלה, כל מי שנפסל וכל מי שמאושר יודע שאפשר עוד להגיש עליו עתירה ואפשר לדון וכל הרשימות פתוחות

רון אלמוג:  אני חושב שזה מצב לא נכון

איתן גינזבורג: אבל אי אפשר להגיש עוד מועמדים

איתן גינזבורג:  במקרה הכי טוב על פגם אפשר להסיר, אבל אי אפשר להוסיף

איתן גינזבורג:  ממילא גם אם תמצא עכשיו פגם, גם אם עבר המועד אתה יכול לעשות את זה

רון אלמוג: זה משאיר את כולם באוויר, בגלל זה הוצעו כאן שתי הצעות מצומצמות יותר

יעקב אשר: היו שתי הצעות שהוצעו על ידי הייעוץ המשפטי, אנחנו צריכים לבחור ביניהן

עמי ברקוביץ: מבחינת שתי ההצעות, לפי הבירור שאני עשיתי גם מבחינת הנהלת בתי המשפט וגם התייעצות פנימית שעשיתי אצלנו במשרד ההעדפה היא בצורה ברורה לאפשרות של חלון זמן שמאפשר לכולם מבלי הדרישה להארכת מועד, כי זה עלול להביא למצב של סרבול ויותר דיון בעצם הזכאות מאשר בדבר עצמו, וגם מבחינה זו שבכל זאת היה מצב כאוטי במדינה ולכן נכון לא לבוא חשבון עם אנשים ספציפיים אלא לאפשר את הפתיחה הזאת באופן כללי לזמן - - - זאת העמדה שלנו

יעקב אשר: אבל אני אומר סתם, כהנחיה, אתה אמרת, רון, שגם בימים כתיקונם אם יש ערעור או בקשה על תהליך פגום או משהו כזה, פה צריך לקחת בחשבון שיכול להיות שבאמת נפלו בין הכיסאות עקב צוק העיתים הזה כמה, למרות שאתם לא יודעים על זה כרגע

תומר רוזנר: יש להניח שלא מעטים

יעקב אשר: יש להם נתונים

תומר רוזנר: לא, אלה שנקראו למילואים ב-7 לחודש והם עד היום בשירות מילואים אז הם אפילו לא ראו את ההודעה, יש להניח

תומר רוזנר:  הם לא יודעים באמת

רון אלמוג: עם מקרים חריגים אפשר להתמודד

רון אלמוג:  התנהלו כמה עשרות עתירות ביניים, בערך 70-60 עתירות, כך שגם לפתוח מחדש את הכול - - -     

תומר רוזנר: כמה היו ב-2018, כמות העתירות?      

רון אלמוג: 80

רון אלמוג:  אז יש פחות, אבל לא בצורה דרמטית, וגם אני חושב שאולי חלק בעקבות התיקון שנעשה כאן לקראת הבחירות שהסדיר קצת את עניין הליקויים, ולכן צריך לחשוב על המשמעויות של המסלולים השונים, גם מבחינת מי שכבר הגיש ומי שעוד לא הגיש

רון אלמוג:  זו סוגיה שצריך לחשוב עליה

עדי סדינסקי: ברשותך, יש לי מספר נקודות קטנות

עדי סדינסקי:  הדבר השני, פנקס הבוחרים

עדי סדינסקי:  כן דיברתם עליו, אני רוצה בשתי מילים להגיד איפה הבעיה בלא לפתוח את פנקס הבוחרים

עדי סדינסקי:  פעם אחת הבעיה היא שיש לנו סיכון לגבי מעל 1,300 איש נכון לעכשיו שכרגע נמצאים בפנקס הבוחרים ואינם בין החיים

עדי סדינסקי:  המשמעות זה שיש כאן חשש לזיופים

יעקב אשר: יש פתרון לזה

תומר רוזנר: אנחנו שוקלים פתרון לעניין הזה בדומה להסדר שנהוג בבחירות הכלליות

יעקב אשר: משרד הפנים יצטרך להציג לנו פתרון בעניין הזה

עדי סדינסקי: האם בנספח רק ייגרעו אנשים או שגם יתווספו מאות ואלפי בעלי זכות בחירה בני 17?      

יעקב אשר: רק ייגרעו

עדי סדינסקי: לו תישמע עצתי, לאפשר לאנשים לבחור כי עדיין זכות הבחירה היא זכות יסוד, ואנחנו לא מאפשרים לאנשים אפילו שדחינו את המועד?      

יעקב אשר: דיברנו, העלו את זה כאן, הנושא מוצה

יעקב אשר:  לא מוצה עד הסוף, נקבל את ההחלטות שלנו

עדי סדינסקי: החלפת מועמדים שנפגעו

עדי סדינסקי:  יש במסגרת הוראות החוק התייחסות אך ורק למועמדים לרשות שנפטרו, אין התייחסות למועמדים ברשימות ואין התייחסות לפגיעה שהיא לא פתירה

עדי סדינסקי:  אני מציע לפתוח את האפשרות בבקשה של מועמד מטעם עצמו שאם הוא מבקש להיגרע כן אפשרות להחליף אותו, במקרה כזה גם להחזיר את הערבונות

עדי סדינסקי:  אתם דיברתם על החזרת הערבונות מקודם

יעקב אשר: משרדי הממשלה, רשמתם את זה? כי אני רוצה התייחסות לזה אחר כך בהמשך הדיונים

עדי סדינסקי: דיברתם על הנושא של עובדי ציבור שיצאו לחל"ת, עובדי מדינה ועובדי ציבור שהתפטרו

עדי סדינסקי:  אני חושב שמנגנון השיפוי הוא מנגנון מאוד נכון לגבי העובדים שהתפטרו

תומר רוזנר: הפוך, המנגנון שהוצע הוא לגבי עובדים בחל"ת, לא מוצע מנגנון שיפוי לעובדים שהתפטרו

עדי סדינסקי: אז אני אחדד

עדי סדינסקי:  אני חושב שצריך גם לבחון אפשרות לגבי עובדים שהתפטרו, אני מכיר לפחות חמישה מועמדים כאלה שהתפטרו ועכשיו יש להם עוד שלושה חודשים שהם צריכים לממן את עצמם

עדי סדינסקי:  כמו שנציגי מבקר המדינה בחדר יודעים, המועמד לא יכול לשלם לעצמו מכספי הקמפיין אז הוא מובטל כרגע

עדי סדינסקי:       לגבי מימון, דיברתם, אני אנסה לגעת רק בנקודות

עדי סדינסקי:  הסוגיה של מגבלת הוצאות, זה לא יפגע במדינה להגדיל את מגבלת ההוצאות אם זה בסוף נופל על המועמדים עצמם

עדי סדינסקי:  כן דיברתם גם על הגדלת יחידת המימון

עדי סדינסקי:  הקלה על מקדמות, להקטין את הערבויות שנדרשות למקדמות ודיברתם על חזרת עירבון, זה בסוגיית המימון

עדי סדינסקי:       והדבר האחרון שאני רוצה לדבר עליו, ברשותך, אדוני היושב ראש, זה יישובי העוטף, עוטף ישראל

עדי סדינסקי:  אני חושב שעוד במסגרת החוק ולא להמתין, לא לעשות את זה בנפרד, לא להמתין לסמכות שר הפנים, אלא להגדיר יישובים שהם צמודי הגדר, אותן מועצות אזוריות שהבחירות בהן יידחו במסגרת החוק, יידחו לתקופה הרבה יותר ארוכה

עדי סדינסקי:  אנחנו מדברים ברשויות האלה גם על ראש המועצה האזורית שער הנגב אופיר ליבשטיין ז"ל

יעקב אשר: אני אעצור אותך, חברי

יעקב אשר:  אני חושב שלבוא ולהגיד מראש שבאזור מסוים לא יהיו בחירות בכלל, ואתה לא יכול לנקוב גם מתי יהיה, לדעתי זה לא נכון לעשות את זה

יעקב אשר:  כל דבר וכל יישוב לגופו

יעקב אשר:  אני חושב שהחוק הקיים היום, סעיף 5 לחוק הבחירות, בדיוק מדבר על דברים כאלה

יעקב אשר:  אז יכול להיות שבימים כתיקונם היו משתמשים בזה אולי לרשות אחת או שתיים ויכול להיות שיצטרכו לעשרה או 12 או 50, אני לא יודע

יעקב אשר:  אני חושב שזה יותר נכון, זו גם פגיעה מורלית, הרי יש גם יישובים שפיזית יכולים אולי לחזור, ויש כאלה - - -      

תומר רוזנר: שרוצים להראות שהם חוזרים

יעקב אשר: אם אתה לוקח חבל ארץ מסוים וצובע אותו בזה, אני אומר לך שההרגשה, גם המורלית, היא בעייתית ולכן אני לא אוהב את זה

יעקב אשר:  ברגע שיש לי את הכלי הזה, שהכלי הזה נותן שיקול דעת ויש לו מסננות איך זה צריך לעבוד ועם כללים וכו', ואני בטוח שבימים כאלה, כך בכל מקום הם יעברו את ההלם, יחזרו חלק, יגבשו לעצמם, ירצו יצטרפו, לא ירצו הם יחליטו

יעקב אשר:  לא יחליטו בשבילם שאצלם לא יהיו בחירות

יעקב אשר:       אני יכול להחליט החלטה כמדינה, כמערכת שצריכה לעשות את הבחירות, אני יודע להחליט מתי אני יכול לעשות ומתי לא, ספציפית לקבוע מי הולך לדיכאון ומי הולך לזה, אני לא אעשה את זה

יעקב אשר:  זה ההבדל בין המקצוע שלך למקצוע שלי

עדי סדינסקי: למרות שכבודו היה ראש עיר אז הוא מכיר גם מכיוון אחר

יעקב אשר: נכון

עדי סדינסקי: שתי נקודות אחרונות בהקשר הזה של העוטף

עדי סדינסקי:  אחת, זכות הצבעה מרחוק, אני חושב שחייבת להיסגר כבר במסגרת התיקון הזה

תומר רוזנר: זה לכתוב את החוק מחדש

יעקב אשר: לא, אנחנו דיברנו על זה שאנשים גם אם הם לא יהיו במקומותיהם, קודם כל אם לא יהיו בכלל אז לא יהיו בחירות, אבל גם אם עדיין יהיו כאלה שיגורו באופן זמני מחוץ לאזורים שלהם, מאותם אזורים אנחנו נצטרך למפות את זה, תהיה אפשרות לעשות הצבעה במעטפות כפולות ואנחנו נצטרך לתגבר את המערך הזה של הקלפיות המיוחדות

עדי סדינסקי: לא רק לתגבר, זה יצטרך להיות בתיקון החוק הזה כי כרגע למיטב הבנתי אין בחוק אפשרות כזאת בכלל להצביע מחוץ לרשות

תומר רוזנר: נכון

יעקב אשר: זו בדיוק כוונתנו ובזה עסוק הצוות המקצועי שיעבוד גם על הניסוח בימים הקרובים

עדי סדינסקי: והדבר האחרון, דיברת על זה בעצמך, אדוני היושב ראש, לנושא של מקרים ייחודיים של אופיר ליבשטיין ותמר קדם זיכרונם לברכה שצריך לבדוק איך אפשר לשפות אותם בהוצאות שלהם, המשפחות שלהם לא צריכות לספוג את זה

יעקב אשר:  דיברנו על זה ונצטרך למצוא לזה פתרון

עדי סדינסקי: חשוב למצוא לעניין זה פתרון, המשפחות שלהם לא צריכות לשאת בזה

יעקב אשר: חד משמעית

יעקב אשר:  אני מודה לך

יעקב אשר:  גומיד סלים, בבקשה

יעקב אשר:  שלום לך, אדוני

יעקב אשר:  תפקידך בכוח

סלים גומיד: אני רל"ש עיריית נצרת ויושב ראש ועד הבחירות בנצרת

סלים גומיד:  קודם כל ערב טוב לכולם בתקווה שכל המלחמה הזאת תעבור וישכון שלום בתוכנו ואיך אומרים? עברנו את פרעה, נעבור גם את זה

סלים גומיד:  מה לעשות, אנחנו במלחמה, אבל יחד עם זאת חובה לדבר בנושא הבחירות

סלים גומיד:       החבר'ה לפניי, ואני שותף לכל מה שאמרו, מאז שהתחיל הזום אני איתכם, אבל יש כמה סוגיות שאני רציתי להעלות, אני לא רוצה לקחת את זמנכם, הרבה חבר'ה העלו אותן אז אני לא אחזור על עצמי, אבל אני כעובד עירייה בעיר הכי גדולה בסקטור הערבי, 100,000 תושבים, ואני אישית באתי ויזמתי לצאת לחל"ת

סלים גומיד:  עצם העובדה שאני עובד במשרת אמון ויצאתי מ-17 באוגוסט, מלאו לי חודשיים עכשיו

יעקב אשר: אתה מתמודד?      

סלים גומיד: אני לא מתמודד, חלילה

יעקב אשר: אז למה יצאת לחל"ת?      

סלים גומיד: אני במשרת אמון ואני יצאתי לבחירות לא כמועמד, כבן אדם ש - - -     

יעקב אשר: אתה רוצה לעזור לאחד המתמודדים

סלים גומיד: ודאי, עבודה בבחירות ולכן יזמתי אני ועוד חבר לצאת לחל"ת, כמו שהחוק אומר

סלים גומיד:  נעתרתי לבקשת החוק

סלים גומיד:  אני לא המשכתי בעבודתי ועבדתי בבחירות, אני יודע שזה נוגד לחוק ואני הייתי מוכן לספוג שבועיים עד הבחירות ויצאתי לחל"ת

סלים גומיד:  עכשיו אני מבין שמי שיצא לחל"ת לא יכול לחזור כרגע, אני בלי הכנסה מזה חודשיים ואב למשפחה שאני המועיל היחיד שלה, האם אני צריך להיות מקורקע בבית? מה דיני, מה אני אמור לעשות עכשיו? איך אני יכול לנהל את חיי? מה עוד שתפקידי בעירייה הוא חשוב מאוד, אני עובד ועוגן חשוב ביותר לראש העיר וגם לתושבי העיר

סלים גומיד:  מה עושים במקרה כזה?      

יעקב אשר: מכובדי, קודם כל אני מעריך את ניקיון כפיים הציבורי שלך בעניין

יעקב אשר:  אנחנו פשוט קצרים בזמן, אני רוצה לדעת מה אדוני מציע

יעקב אשר:  יש כמה נקודות שרצית להציע, אז בבקשה להתמקד עליהן

סלים גומיד: האמת היא שהצעתי היא, האם ניתן לאותו אדם שיצא לחל"ת ומלאו לו חודשיים לחזור מיידית לעבודה, האם זה ניתן, ואם לא, אז זאת ההצעה - - -     

יעקב אשר: אם אתה לא מחויב אז ודאי שאתה יכול לחזור

יעקב אשר:  אתה לא מחויב, אתה תחזור ותפסיק לעשות דברים שאתה חושב שאולי הם עומדים בסתירה עם מה שחשבת קודם

קריאה: הוא יצטרך לצאת לתקופה נוספת של עוד - - -     

יעקב אשר: הוא לא יצטרך כי הוא לא חייב

תומר רוזנר: הוא לא מתמודד

יעקב אשר: הוא עשה מעשה אזרחי שהוא אמר, מאחר שאני בתפקיד אמון – יפה, אבל מבחינה חוקית אין לך בעיה

יעקב אשר:  אם אני טועה, יש פה כמה עורכי דין, תקפצו עליי

רון אלמוג: אני לא בטוח שזה תואם את הוראות הדין בכלל לצאת לחל"ת כדי לעשות תעמולה עבור אדם אחר, זה נראה לי כאן עניין מאוד פרטני שהוא בטח לא עניין ל - - -      

יעקב אשר: מכובדי, תתייעץ עם היועץ המשפטי של הרשות שלכם

יעקב אשר:  עוד פעם, אחד שלא מחויב, כמו אדם רגיל שיוצא לחל"ת הוא יכול לחזור מחל"ת

סלים גומיד: הדבר השני, היה והוחלט על הזמן של עבודה בתעמולה וחזרה לעבודה, האם ניתן לצאת לחל"ת עוד פעם או לא?      

יעקב אשר: בעניין הזה, אנחנו ועדה, תוציא מכתב למשרד הפנים, לייעוץ המשפטי של הרשות המקומית, הוא ישאל את משרד הפנים ויקבל את התשובה

יעקב אשר:  תודה רבה לך, שיהיה בהצלחה

סלים גומיד: עוד שאלה קטנה, כבודו

סלים גומיד:  הרבה גופים שאנחנו יודעים במדינה שהוציאו הרבה כסף על תעמולה וכל הכסף הזה נשרף, מה דינו של גוף שיש לו שני שליש מתוך המועצה והוא לא חדש, זאת הקדנציה השלישית, איך הוא יממן את עצמו עכשיו לעוד תעמולה שתבוא עלינו בעתיד?      

יעקב אשר: דיברנו, הנושא הזה של הגדלת יחידת מימון נמצא על השולחן, אנחנו צריכים לבסס אותו על המציאות, לדעת להעריך אותה בצורה נכונה, כמובן בהסתכלות על המצב הכלכלי והמשאבים שהמדינה צריכה להשקיע היום בדברים אחרים

יעקב אשר:  הנושא על השולחן, אנחנו נחכה לתשובות של האוצר ואנחנו ניתן לזה את המענה בחקיקה

יעקב אשר:  תודה רבה לך

יעקב אשר:       שלמה דולברג, מנכ"ל השלטון המקומי

יעקב אשר:  אם לא, מירה סלומון

יעקב אשר:  מבחינתי יכול גם שניכם וקיבלנו גם את המכתב באתר

שלמה דולברג: שלום

יעקב אשר: שלום, שלמה, מה שלומך קודם כל?      

שלמה דולברג: תודה רבה

שלמה דולברג:  בימים אלה אני רוצה בהזדמנות הזאת להודות לך על הדיון וכמובן להודות לכל מי שהייתה לו סבלנות להישאר כל כך הרבה שעות ולהאזין לכל מה שנאמר וזה היה חשוב

שלמה דולברג:      אנחנו הוצאנו מכתב מסודר שגם פורסם באתר הוועדה כחומר לדיון כעמדה מאוד מפורטת

שלמה דולברג:  אני אדגיש רק את הנושאים העיקריים ברשותך ואגיד ככה, אין ויכוח ששלושת החודשים הבסיסיים בתקופה הראשונה נחוצים, אנחנו תומכים בהחלטת הממשלה, כמו רוב האנשים, שהתקופה הראשונה אכן צריכה להיות שלושה חודשים, דהיינו בחירות ב-30 בינואר 2024

שלמה דולברג:  אנחנו חושבים שבמידה שנגיע למצב שבו לא נוכל לקיים את הבחירות במועד הזה צריך לעשות פה מחשבה חדשה ודחייה לשנה מיום הבחירות המקורי, זאת אומרת עוד תשעה חודשים, אני אסביר תיכף למה, מ-30 בינואר אל 31 באוקטובר 2024

שלמה דולברג:       יש פה שלוש נקודות שצריך לקחת בחשבון

שלמה דולברג:  נקודה אחת, אנחנו אחרי מלחמה ואנחנו במהלך מלחמה מאוד קשה, יש לנו חצי מכמות החללים של מלחמת יום כיפור ביומיים ומלחמת יום כיפור הייתה בפועל 20 יום

שלמה דולברג:  אנחנו מחויבים וראש רשות מחויב לשקם את הרשות המקומית, את התשתיות העירוניות

שלמה דולברג:  השיקום הזה, בייחוד בקדנציה של ראש עיר חדש והנהלה חדשה, לא יוכל להיעשות בתקופה קצרה, לכן צריך לתת את הזמן הזה ולעשות כאן דחייה הרבה יותר משמעותית

יעקב אשר: לא, אבל לפי מה שאתה אומר, שלמה, הייתם צריכים לבוא כמרכז שלטון מקומי ולהגיד: תקשיבו, אם יבואו ראשי עיר חדשים הם לא יתמודדו עם המאמץ הזה, עם העומס הזה, ולכן בוא נבטל כרגע את הבחירות ונקבע לעוד שנה עד שישוקם הכול, הוותיקים ישקמו והחדשים יבואו אחר כך

יעקב אשר:  זה לא מסתדר עם השלושה חודשים שאתה כן חושב שזה נכון, אלא אם כן יש לכם ידיעות שבשלושה חודשים זה לא יסתדר

איתן גינזבורג: אבל במכתב שלהם הם כתבו שהם רוצים לדחות בשנה

יעקב אשר: אבל הוא אמר, אתה לא שמעת

יעקב אשר:  הוא אמר או שלושה חודשים, ואם לא, שנה

שלמה דולברג: לא, אז אני אדייק

שלמה דולברג:  אני אומר גם את דעתו של יושב ראש המרכז, שלא יכול היה לבוא לצערו לדיון הזה

שלמה דולברג:  אנחנו מתיישרים מתוך כיבוד החלטת הממשלה וההמלצה של הממשלה על השלושה חודשים

יעקב אשר: אין פה ענייני כבוד, עזוב

שלמה דולברג: אם היו שואלים אותנו מראש היינו מציעים את השנה הזאת מלכתחילה

שלמה דולברג:  אבל יש עוד כמה נימוקים שכדאי לקחת בחשבון

שלמה דולברג:  מעבר למה שאמרתי, שיקום תשתיות, מלחמה קשה, יש פה משפחות, אתם יודעים שמחלקות הרווחה עסוקות בזה, זה דבר אחד שצריך לקחת בחשבון

שלמה דולברג:       דבר שני, קחו עכשיו את ההקלטה של הדיון שלכם משעה 12:00 ועד עכשיו, שלושת רבעי מהדיון דיבר על איך מתאמים ועושים תיקונים טכניים כאלה להליך הדמוקרטי שכבר נעשה

שלמה דולברג:  תבדוק אותי, שלושת רבעי מהדיון דיבר על איך לתקן - -      

יעקב אשר: על זה גאוותנו

שלמה דולברג: - - להתאים את ההליך הדמוקרטי שכבר נעשה, בחירת מועמדים, כל התאריכים

יעקב אשר: מה פירוש שכבר נעשה? מה ציפית, שאני אעביר את החוק ככה? מתוך כבוד לממשלה שהביאה אותו בארבע שורות? אני עושה עכשיו פעולות מנע כדי שלא ייפלו דברים בין הכיסאות, שלא יהיו דברים שלא נכונים ואני מבטיח לך שכשהצעת החוק תצא מכאן, עוד יום, או יומיים או שלושה או ארבעה, היא תצא מטויבת, כשהכול מתואם ומסונכרן

יעקב אשר:  ברור, מה שאתה אומר זה נכון, ודאי שהיה פה דיון, טוב מאוד שהיה פה דיון חמש שעות על זה

שלמה דולברג: נכון, אבל אם נגיע, חס וחלילה, למצב שלא נוכל לקיים את ה-30 בינואר ונצטרך תאריך נוסף נראה לי שעדיף שנדבר על תאריך בסיסי נוח וטוב ולא הארכה של עוד חודש

יעקב אשר: אני רק רוצה לומר, מאחר שאני מכיר אותך, אני יודע שאתה גם מקצועי וגם הגון, אתה מדבר בשם מרכז השלטון המקומי ומרכז השלטון המקומי לא מונה כרגע את אותם אנשים שמתמודדים כי חלקם אנשים אלמונים שאתה לא הכרת ולא מכיר ולא המנגנון ולכן אני מנסה לעשות את האיזון בין שני הדברים, בין מה שאתה מייצג, ובצדק, לבין מה שאני מנסה להסתכל באופן רחב יותר כלפי אלה שמתמודדים לרשויות או לרשות עיר

יעקב אשר:       לכן אנחנו הצענו, וכרגע ההצעה שלנו, אנחנו נבחן אותה כי נשמע גם את הביקורת ואני שומע גם מה שאתה אומר, אבל אני חושב שאם אנחנו הולכים על שלושה בהליך מאוד ברור עם זמן מאוד ברור קודם שאומר בעצם ש-45 יום לפני ה-30 בינואר, אם הממשלה החליטה להאריך את החודש הנוסף שנתנו, את הגרייס הזה, כבר כולם יודעים את זה הרבה קודם, זאת אומרת יש מספיק זמן עוד לא להיכנס אפילו לקמפיין בחירות, כי יודעים, ואז אם עברנו בסוף את המצב שלא הצלחנו, לא בשלושה חודשים, אני מתפלל שזה לא יקרה ככה, ולא בארבעה חודשים, אז כבר הגענו, שנה יכול להיות שזה כבר פיס אוף קייק, אני לא יודע

יעקב אשר:  לכן אני אומר שאנחנו צריכים להסתכל על זה כשתי תקופות, בכותרת, תקופה אחת שהרמנו את הראש ויצאנו להליך דמוקרטי אחרי כל מה שקרה, ובתקופה הזאת אני אומר למה להיות דווקני על תאריך אחד, בוא ניתן עוד גרייס של חודש עם זמן מתאים קודם

יעקב אשר:  אם זה לא יילך אז הלכנו לדבר היותר קשה, שזה בא ואומר דחייה של הרבה זמן כנראה למערכת הבחירות הזאת

שלמה דולברג: אני מבין, אני רק אומר שבפאזה השנייה כדאי לשקול את הדברים שדיברנו עליהם עכשיו, מה עוד שזה כבר נעשה בפועל במלחמה שהייתה פה, מלחמת לבנון הראשונה, זה בדיוק נעשה בשיטה הזאת

שלמה דולברג:  ולכן ההצעה שלנו

יעקב אשר: שם הייתה מערכת בחירות חדשה לגמרי, שם פתחו את הכול ופה אנחנו מנסים לדבר עדיין על אוקיי, אנחנו כרגע במצב זה, נוריד קצת את הראש, נגמור, ננצח ונרוץ חזרה לבוא עם בשורה, הנה, עם ישראל חזר, הוא הולך להצביע

יעקב אשר:  אם חלילה נתבדה אז נעבור לחזון הפחות טוב

שלמה דולברג: אוקיי, אלה הדברים שרציתי להגיד ואני גם רוצה להודות לך כמובן על הדיון המאוד מעמיק ועל הסבלנות

יעקב אשר: יש עוד נושאים שלדעתך היו צריכים?      

שלמה דולברג: במכתב שלי התייחסתי לעוד כמה דברים, אתם דיברתם על רובם ואני לא רוצה לחזור על הדברים

שלמה דולברג:  תודה

יעקב אשר: יש לנו עוד נקודות שלא העלינו? אולי הייעוץ המשפטי

תומר רוזנר: אנחנו צריכים לקבל את עמדת רשות המיסים

יעקב אשר: מירה רוצה להשלים, בבקשה

משה סולומון: אני מבקשת להתייחס לשאלה של יושב ראש הוועדה בהמשך לדברים שנאמרו על ידי מנכ"ל מש"מ

משה סולומון:  כאשר אנחנו מדברים על 30 ימים, שזה חלק נכבד, כפי שנאמר בדיון לפני כן, ממה שנקרא על ידי הפסיקה או בחוק תקופת בחירות עדיין אנחנו נמצאים במצב של איזון שבו אפשר לשמר את ההקפאה של רשימת מועמדים, רשימת בוחרים, הדברים הם עדיין איכשהו מאוזנים גם אם על הצד החמור

משה סולומון:  הרי בעבר הקפאה כזו נעשתה לחודשיים, לא לשלושה חודשים

משה סולומון:  כאשר אנחנו מדברים על חודש נוסף, שזה כבר 120 ימים מתוך 150 הימים שבלאו הכי הם מהווים מחזור של בחירות האיזון הזה הוא איזון יותר נוקשה, יותר נכון להבין שצריך להיערך למסלול של בחירות מחדש, כמו שאמר המנכ"ל שלנו, כמו שנעשה במלחמת לבנון הראשונה, מחדש

משה סולומון:       אנחנו לא מקלים ראש, לא בתפיסה של המועמדים ולא ברצון שלהם להביא את המועמדות שלהם, אנחנו לא מקלים ראש גם במצב המאוד חמור שהמדינה נקלעה אליו ובאיזון בין הדברים אם אנחנו לא נמצאים על רף של שלושה חודשים אז כבר באמת נכון יהיה, כפי שאמר גם יושב ראש הוועדה, לתת לדור הישן לשמר ולסדר ולהכין את המערכת מחדש למערכת בחירות חדשה

משה סולומון:  רק רציתי להשלים את הדברים שנאמרו על ידי המנכ"ל

יעקב אשר: תודה רבה

יעקב אשר:  הרבה פעמים את משכנעת אותי, הפעם קצת פחות

משה סולומון: לא תמיד מצליח

משה סולומון:  תודה

איתן גינזבורג: הפעם אני השתכנעתי

יעקב אשר: הצלחת אחד לשכנע

יעקב אשר:  תודה, מירה

יעקב אשר:  איתן, אתה רוצה לומר משהו?     

איתן גינזבורג: לא

יעקב אשר: בואו נתכנס כרגע לנקודות שכבר עברנו, נקודות שצריך להעלות אותן שעוד לא עברנו עליהן באופן מלא כדי שנתחיל להכין את הישיבה הבאה

תומר רוזנר: אתה רוצה שנסכם את הנקודות שעלו?      

יעקב אשר: בוא נתחיל ונראה מה חסר, כל אחד שיגיד מה הוא חושב שחסר בנקודות

גלעד קריב: הנושא הראשון זה עניין של מועד הבחירות, האם הולכים לכיוון של שלושה חודשים ומועד אחד, או הולכים לכיוון של אפשרות הארכה בחודש נוסף

איתן גינזבורג: היו פה למעשה שלוש הצעות

איתן גינזבורג:  אולי לא כולן התקבלו, אבל היו שלוש הצעות

גלעד קריב: היו גם יותר, יש כאלה שהציעו לדחות מראש לתקופה ארוכה

תומר רוזנר: זה עלה הרבה, הייתה הצעה שעלתה לדחות מראש לתקופה ארוכה יותר ולפתוח את כל המערכת מחדש

גלעד קריב: הצעות של חבר הכנסת אלקין ושל חבר הכנסת רביבו

יעקב אשר: היו שלוש הצעות

יעקב אשר:  היושב ראש מה שנקרא, הצעה שנייה היא שלושה וזהו, הצעת הממשלה, הצעה שלישית?     

תומר רוזנר: לקבוע מועד או שקשור למועד תום המלחמה או ל - - -     

יעקב אשר: לקשור את זה למועד תום המלחמה

איתן גינזבורג: שזה כאילו בחירות חדשות

תומר רוזנר: ואז זה בחירות חדשות

גלעד קריב: עניינים של מימון, גם עניינים של מקדמות, לאפשר לקבל מקדמות ללא ערבות

תומר רוזנר: לא שמענו על העניין הזה של הערבויות את עמדת משרד מבקר המדינה

תומר רוזנר:  עמדת משרד מבקר המדינה לגבי הנושא של ויתור או הפחתה של הערבויות של מועמדים

יעקב אשר: על שני סוגי הערבויות

תומר רוזנר: לא, הערבות הראשונה לא קשורה אליהם, ערבות הרשימות לא קשורה

יעקב אשר: אז על עירבון מי צריך לתת לי תשובה?      

תומר רוזנר: משרד הפנים

יעקב אשר: משרד הפנים, הנושא של עירבון, אתם מגובשים עם דעה בעניין או שאתה רוצה להשאיר את זה להמשך? זה מה שהעלה מרציאנו

תומר רוזנר: מה שנקרא ערבות רשימה

איתן גינזבורג: אדוני היושב ראש, יש ערבות אחת של עצם זה שאתה רוצה להתמודד והערבות השנייה זה למקדמה

יעקב אשר: אנחנו נדבר על שני סוגי ערבות על רשימה, אולי גם על רשימה וגם על מועמד לראשות

איתן גינזבורג: אז זה כאילו שלוש

רון אלמוג: כל רשימה חדשה, לא סיעה יוצאת ולא סיעה של הכנסת אלא רשימה חדשה צריכה להגיש גם תומכים וגם עירבון, העירבון נע בין 5,000 ברשות קטנה עד 28,000 שקל ברשויות הכי גדולות

רון אלמוג:  זה דיפרנציאלי לפי גודל הרשות כך שאלה לא סכומים מאוד גדולים ומשמעותיים

רון אלמוג:  זה כן חל על רשימות חדשות כדי להראות באמת שהרשימה, בגלל שהיא לא זכתה במנדטים בבחירות הקודמות, בגלל שהיא באמת חדשה לגמרי, היא גם לא סיעה מקומית של המועצה היוצאת, להראות שהיא סיעה רצינית ושיש לה משמעות להתמודד

רון אלמוג:  ברגע שהיא מקבלת לפחות חצי מנדט היא מקבלת את העירבון בחזרה

איתן גינזבורג: העירבון הזה הוא צ'ק בנקאי, נכון?      

רון אלמוג: אם היא לא אושרה בכלל מחלטים 20%

תומר רוזנר: לא, הוא שואל אם זה כסף מזומן, זה ערבות בנקאית

רון אלמוג: לא, זה צ'ק שכבר מופקד בחשבון של המדינה והוא חוזר למועמד אחרי הבחירות

ירון סבאן: אם הוא הגיש את הרשימה הוא מספיק רציני, לא?      

רון אלמוג: זה רק למי שמגיש רשימה, מי שלא מגיש רשימה לא צריך לתת עירבון

ירון סבאן: לא, אבל יכול להיות שבסוף בסוף, הגעת לקו הסיום, נכון?      

רון אלמוג: החוק עושה את ההבחנה, מי שבכלל לא אושר מחלטים לו 20% מהעירבון

רון אלמוג:  ומי ש – אחר כך זה הולך לפי התקופה, הוא צריך בסך הכול לקבל חצי מנדט והוא מקבל את העירבון

איתן גינזבורג: אנחנו עכשיו עוד לא בתוצאות, אנחנו באים לראות איך מוצאים פתרונות

איתן גינזבורג:  כל השאלה היא, זה מה שהוועדה שואלת, האם יש למשרד הפנים עמדה ביחס להחזרת הערבות או הפחתת הערבות בתקופה הזאת

רון אלמוג: אלה ערבויות שכבר ניתנו וזה חלק מהתנאי הבסיסי

איתן גינזבורג: אנחנו מבינים שזה ניתן, אדוני, אנחנו משנים את החוק עכשיו

יעקב אשר: משהו פה לא ברור לי

רון אלמוג: זה כבר כספים שהופקדו, זה חלק מהתנאי הבסיסי להגיש עירבון

רון אלמוג:  החוק אומר שמי שלא הפקיד עירבון רואים את הרשימה - - -     

יעקב אשר: זה דמי רצינות מה שנקרא, שלא יציפו את המערכת בבקשות

ירון סבאן: אבל מי שרשימתו אושרה הוא כבר רציני, למה להחזיק לו את הכסף הזה?      

יעקב אשר: לא, כי הוא רוצה לקנוס אותו אחר כך אם יתברר שהוא לא היה רציני

ירון סבאן: סבבה, ואם מישהו בעקבות המלחמה לא היה רציני?      

יעקב אשר: רק שנייה, תנו ליועץ המשפטי

תומר רוזנר: ההצעה שהייתה, להחזיר את הערבונות שהופקדו, זה בעצם כסף מזומן שנמשך על ידי המדינה ונמצא בחשבונה של המדינה, ולהורות לרשימות שיפקידו אותו מחדש נאמר עשרה ימים לפני הבחירות

רון אלמוג: לא עשרה ימים, זה צריך להיות 40 ימים לפני הבחירות

יעקב אשר: לא, אבל הוא לא מגיש עוד פעם

יעקב אשר:  חברים, הרי מה קרה עכשיו? אתה עכשיו מכפיל את הזמן, זה כסף חי שיושב היום ותצרף לזה את כל הבעיות האחרות שיש לו כרגע ויכול להיות שהוא לא עובד כרגע מעוד סיבות ויכול להיות שגם יש לו עוד – הוא כבר הראה את הרצינות, זאת אומרת כל זה הוא מחסום בשביל להראות רצינות, הוא הראה רצינות, שם את הכסף

יעקב אשר:  מה אנחנו באים ואומרים עכשיו? תמצאו פתרון בשביל להחזיר לו כרגע, כי אנחנו מאריכים את התקופה עכשיו לשלושה או ארבעה חודשים ונקבע שנגיד 30 יום, 20 יום לפני - - -     

תומר רוזנר: לא 40, לא צריך 40

יעקב אשר: אם לא הוא יכול להיפסל

תומר רוזנר: הוא נפסל

רון אלמוג: אבל הרשימה שנפסלת או רשימה שמתפטרת לפני הזמן מחלטים לה את העירבון

איתן גינזבורג: 20%

ירון סבאן: בסדר, זה בעולם הישן, אנחנו בעולם חדש, אחי

רון אלמוג: לפני האישור זה 20% ואחרי האישור - - -      

יעקב אשר: אני מבקש, רון - - -      

רון אלמוג: רשימה כזאת צריך לחלט לה

רון אלמוג:  אם עכשיו אנחנו מחזירים זה כבר - - -     

איתן גינזבורג: אז לא יחלטו, אז המדינה הפסידה כסף

תומר רוזנר: היא לא מפסידה כלום אגב

רון אלמוג: המדינה לא מפסידה כלום, מחלטים את זה לטובת הרשות המקומית

יעקב אשר: רון, דקה

יעקב אשר:  מהניסיון שלי גם כאן וגם איתכם, אני מבקש, תדונו בעניין הזה כי יש פה עניין מאוד נכון

יעקב אשר:  הוכפל הזמן, תצרף את כל הבעיות האחרות שיש למועמד עצמאי עם כל הדברים האלה, תצרף את הכול זה מאות אלפי שקלים מכל הכיוונים

יעקב אשר:  הרי האקט הזה של האזהרה, לשים את הכסף זה להראות את הרצינות, הרי אדם לא היה שם אם היה לו אחוזים ממש ברורים שהוא לא עובר, זה הוא כבר עשה

איתן גינזבורג: גם בדרך כלל זה לאנשים עצמאיים, הרי מפלגות לא צריכות את זה, אז אנשים חדשים בתוך האירוע - - -      

יעקב אשר: אני מבקש, בוא נעצור את הדיון של העניין הזה, תשבו, תגבשו, נהיה בקשר ונראה איך להביא את זה לידי פתרון, אבל צריך פתרון

תומר רוזנר: שנדע על מה אנחנו מדברים, אנחנו מדברים על ערבות למי שרוצה לקבל מקדמה מהמימון

תומר רוזנר:  זה לא חובה, רק מועמד שרוצה יכול לקבל מקדמה

תומר רוזנר:  התנאי לגבי מועמדים חדשים בלבד, לא לגבי מפלגות, הוא - - -     

רון אלמוג: לא, גם לגבי סיעות יוצאות

תומר רוזנר: אני אומר, מועמדים חדשים וסיעות שלא קשורות לסיעות הכנסת צריכים להפקיד ערבות בנקאית של 110% מהסכום שהם מקבלים

תומר רוזנר:  אנחנו רוצים לשמוע את עמדת מבקר המדינה, הבקשה פה או להפקיד את הערבות או לבטל אותה

חנה רותם: קודם כל נושא של מקדמות והביטחונות כנגדן זה גם נושא שנקבע על ידי משרד הפנים

יעקב אשר: כן, אבל היועץ המשפטי רוצה לשמוע את עמדתכם

תומר רוזנר: כי אנחנו יודעים שהמבקרים לדורותיהם התבטאו לגבי הנושא

חנה רותם: המבקרים לדורותיהם התבטאו לגבי ביטחונות לגבי כל מיני סוגים, גם בבחירות לכנסת והלוואות, אבל בוא נגיד שלתת מקדמות לכל מי שמצהיר שבכוונתו להתמודד בבחירות מבלי שלמדינה יש ביטחון שהכסף חוזר במידה והוא לא זכאי למימון, אני חושבת, והמבקר גם הביע את זה בדוחות, שזה בעייתי

חנה רותם:  האם צריך ערבות בנקאית של 110%? זה כבר שיקול אחר

איתן גינזבורג: מה דעתך ביחס לזה?      

יעקב אשר: אתם רוצים לגבש את העמדה שלכם? אני לא רוצה לאלץ אתכם להוציא עכשיו משפטים ש - - -     

חנה רותם: לא, שוב, אנחנו - - -      

יעקב אשר: אני הבנתי את העיקרון, את באה ואומרת שמדינה לא יכולה לתת כסף בלי שיש לה משהו בזה

תומר רוזנר: רק להשלים, מבקרים לדורותיהם כתבו, לפחות למיטב זיכרוני, הם ביקרו את הנקודה שהדרישה לערבות בנקאית בגובה של 110% יוצרת מצב שהמרבית המכרעת של המועמדים נמנעים מלבקש את המקדמה

יעקב אשר: עכשיו תוסיפי את דורותיהם ובואי נעבור לדור שלנו, שאנחנו נמצאים גם במצב של מלחמה, תיכף נשמע את עמדת האוצר, אבל אני חושב שצריך למצוא פה איזה שהוא מנגנון, או נמוך באופן משמעותי בעניין הזה של הערבות, ודאי לא 110%, ודאי לא קרוב לזה, או מנגנון אחר של ערבות מדינה

איתן גינזבורג: יש פה שני טאקטים, אדוני היושב ראש, יש את החלק של להחזיר להם כרגע ולדרוש את זה מהם אחר כך וגם את העלות

יעקב אשר: בדיוק

יעקב אשר:  לעשות עצירה של עכשיו, אפשרות לחידוש והחידוש יהיה בתנאים הרבה יותר טובים

איתן גינזבורג: כן, בדיוק

טל ישראלי: אני רוצה להתייחס לזה, גם כי יש לזה משמעויות תקציביות, בטח תשמח לשמוע שאני מסכימה שצריך לבחון איזה שהוא מנגנון קצת מוקל לאור המלחמה, אבל אני כן רוצה לציין שהיות שמדובר בתקציב המדינה אז אנחנו כן צריכים לשמר איזה שהוא מנגנון שמייצר בכל זאת תמריץ להחזיר ובכל זאת איזה שהוא בטוחה לתקציב המדינה

יעקב אשר: אוקיי, שיעורי בית שלכם ושלנו

יעקב אשר:  משרד הפנים, זה שיעורי בית גם שלכם

איתן גינזבורג: אבל יש לכם עמדה לגבי החזרה עכשיו? או שיחזירו את ה-100,000 שקל וידרשו את זה מהם 20 יום לפני הבחירות

איתן גינזבורג:  זה כסף מזומן שלהם

תומר רוזנר: לא אנחנו מדברים על ערבות מימון עכשיו

קריאה: יש בטוחה עכשיו שזה יחזור

יעקב אשר: לא, אבל אם הוא קיבל את המקדמה? אתה רוצה להחזיר לו עכשיו את העירבון?      

איתן גינזבורג: חברים, יש אנשים שהוציאו, היה פה עכשיו יורם מרציאנו שדיבר על זה, גם צלנר דיבר על זה, הם הוציאו - - -     

תומר רוזנר: הוא דיבר על ערבות רשימה, לא על ערבות מימון

איתן גינזבורג: העירבון זה 28,000 שקלים

תומר רוזנר: על זה הוא מדבר

איתן גינזבורג: מרציאנו דיבר על 100,000 שקל, מה קרה לכם?      

יעקב אשר: עזוב מרציאנו, לא משנה

יעקב אשר:  גינזבורג, מה זה משנה? מה שאתה אומר בעצם, אני אומר דבר כזה, שאם הם יביאו מנגנון יותר רך כמובן שנתאים את זה תוך כדי תנועה מיידית

יעקב אשר:  זאת אומרת אם יגידו שעל אותה מקדמה שהוא לקח ושהוא שילם 110%, ברגע שבחוק נשנה את מה שצריך לשנות אז הוא יקבל מיד את ההחזר, את החלק היחסי מהמנגנון שייווצר

איתן גינזבורג: כן ולא, מכיוון שהשאלה היא, נניח אתה תגבה ממנו שוב או תפחית לו בשיעור מסוים לקראת הבחירות, הם מבקשים עכשיו: שחררו לנו את הכסף הזה

איתן גינזבורג:  זה מה שהם מבקשים

איתן גינזבורג:  עד שנדע מתי הבחירות או תקופה לפני הבחירות תשחררו את הכסף

איתן גינזבורג:  העצמאים פה, וזה תמיד עצמאים, אומרים שהם שמו ערבות של 110%

יעקב אשר: כן, אבל הוא כבר קיבל מקדמה

יעקב אשר:  אם היית בא ואומר לי: תקשיב, הם יחזירו את הכסף ותחזיר להם את הערבות, אוקיי, אחד לאחד

יעקב אשר:  אבל לא זה מה שאנחנו אומרים, אנחנו אומרים שאנחנו רוצים להפחית משמעותית את הדבר הזה, להשאיר משהו בידי המדינה כי גם בזמן מלחמה אנחנו לא רוצים שתהיה הפקרות, וזה ברגע שיוחלט יתבצע מיידית

איתן גינזבורג: בסדר

יעקב אשר: עוד נושאים?      

גלעד קריב: הנושא הבא זה גובה יחידת המימון

יעקב אשר: תנסו לכוון לכיוון הכספי כרגע כי אני רוצה לשחרר את נציגת האוצר

גלעד קריב: גובה יחידת המימון, זה גם משפיע כמובן על תקרת ההוצאות וגם על גובה המקדמות, כביכול שנקבע שכשיחידת המימון גדולה יותר אז גם המקדמות שמגיעות לכולם, גם למפלגות, הן יתעדכנו בהתאם

תומר רוזנר: כאשר המנעד שעלה בוועדה הוא בין תוספת של 20%, שאחד הדוברים דיבר עליו, לתוספת של עד 50%, שדיברו אחרים והיושב ראש אמר שתוספת של 100% היא לא –      

איתן גינזבורג: רביבו הציע 100%

יעקב אשר: הציעו במכתבים ובפקסים ובמיילים ואני לא קובע, אנחנו נבסס את הדבר הזה

יעקב אשר:  שוב, אני אומר עוד פעם, שזה יהיה בהסכמה של כולם, עם היגיון

יעקב אשר:  אין פה אנשים טובים, אנשים רעים, אלה שיושבים בצד הזה של השולחן מהממשלה הם לא אנשים רעים ואנחנו לא יותר טובים מהם

יעקב אשר:  צריך לבסס את זה באמת על דברים

יעקב אשר:  הציעו פה מכמה מפלגות שהם יעשו, שוב, על סמך דברים, שכבר עברו דוחות מבקר המדינה, לעשות את הזה

יעקב אשר:  יהיו כמה רעיונות בעניין הזה, נגיע בסוף למשהו

יעקב אשר:  משהו צריך להיות פה ויהיה, איך, מה, כמה, ימים קרובים מאוד יגידו

טל ישראלי: אני יכולה להציע הצעה?      

יעקב אשר: תציעי קודם, אני אגיד לך אחר כך אם כן או לא

טל ישראלי: אוקיי, אני מציעה, בסימן שאלה

טל ישראלי:  בגלל שאנחנו מדברים על כל מיני מנגנונים שצריכים להיקבע בהמשך ברור לנו שנצטרך לבצע פה איזה שהוא סיוע, אבל אתה מציין איזה שהיא בדיקה

טל ישראלי:  אולי נייצר תיקון חקיקה שמפנה לתקנות או לאיזה שהיא חקיקת משנה שתקבע את הדברים האלה

יעקב אשר: תקשיבי לי, מה שלא נעשה עכשיו - - -     

קריאה: זה מסרבל

טל ישראלי: לא, תקנות תוך – תקבע בחוק כמה זמן שאתה צריך

יעקב אשר: שמת סימן שאלה, תהפכי את זה לסימן קריאה הפוך

יעקב אשר:  גם אם זה ניתן וגם אם זה לא ניתן, יש פה ודאות של אנשים, טל, וגם הכול וגם הזקן הלבן שלי, האמיני לי, מה שנעשה בזריזות, לא בפזיזות, ייעשה, מה שלא נעשה בזריזות לא ייעשה

טל ישראלי: אז אני אשמח לקבל את החומרים שהוועדה מקבלת

יעקב אשר: ברור

יעקב אשר:  מנהלת הוועדה, כל חומר שנקבל, שיטת חישוב מהמפלגות או מה, להעביר אליהם

גלעד קריב: הנושא הבא זה הנושא של האנשים שיצאו לחופשות ללא תשלום

יעקב אשר: נציג הביטוח הלאומי עדיין כאן?      

תומר רוזנר: צריך לשמוע את דולברג, כי הם יצטרכו לשלם

יעקב אשר: וגם נציגת השלטון המקומי

יעקב אשר:  אני עוד פעם אעלה את הסוגיה, הסוגיה היא הנושא של החל"תים שמחויבים על פי חוק, יש הסכמה סביב השולחן שצריך למצוא מנגנון שיפוי

תומר רוזנר: פיצוי, לא שיפוי

יעקב אשר: פיצוי או שיפוי, או איך שנקרא לזה

יעקב אשר:  פיצוי

יעקב אשר:  השאלה בסוף על מי זה נוחת ומה המנגנון כמובן

יעקב אשר:  מנגנון אנחנו מקווים שאנחנו נמצא, יש לנו מקומות להעתיק מהם מהקורונה או אפילו להעתיק ממה שיהיה עכשיו לגבי החלטות על המשק

יעקב אשר:  יש פה כמה אפשרויות, אפשרות אחת, המדינה, להלן המדינה באופן כללי, משרד האוצר

יעקב אשר:  יש אפשרות שנייה, תיכף נשמע את עמדת הביטוח הלאומי בעניין הזה

יעקב אשר:  שוב, זה כמו דמי אבטלה שהיו בתקופת הקורונה

יעקב אשר:       יש דבר נוסף, שוב אני אומר, גם בכובעי בעבר ברשות מקומית, אני חושב שאם מדובר במשרדי ממשלה וברשויות מקומיות או בגופים ממשלתיים מתוקצבים בצורה כזו או אחרת, ומאחר שהעובדים שיצאו לחל"ת של שלושה חודשים בוודאי לא היו צריכים, אלא במקרים בודדים, להביא ממלא מקום, אלא אם כן כן אז זה סיפור אחר, אז יכול להיות שזה יהיה על הרשויות

איתן גינזבורג: על המעסיק

יעקב אשר: להלן המעסיק, או המדינה, או הרשויות המקומיות או חברות עירוניות או תאגידים וכו'

יעקב אשר:  אז המדינה שמעה ואמרה לנו נציגת האוצר מקודם שידברו על מנגנון והם כבר יעשו את התכלול מול כולם

יעקב אשר:  שתיים, הביטוח הלאומי, את עמדתך אם אפשר לשמוע

יוסף פולסקי: אני חושב שעוד מוקדם להגיד

יוסף פולסקי:  אני בא גם מדיון קודם ששם הייתה בעיה אפילו אקוטית יותר, שכל העובדים שיצאו כרגע לחל"ת עוד לא יודעים מה מצבם כרגע

יוסף פולסקי:  המנגנון עוד לא גובש בינינו לבין משרד האוצר

יוסף פולסקי:  צריך לומר גם שהמנגנון הקודם של חל"ת, היו בו אי אילו חורים, לא בטוח שצריך להעתיק אותו לפה, אנחנו נשב ביחד עם משרד האוצר ונגבש מנגנון

יעקב אשר: אוקיי

יעקב אשר:  מרכז שלטון מקומי, מירה

משה סולומון: גם אנחנו נצטרך לחזור עם תשובות

משה סולומון:  אני מזכירה לאדוני שאנחנו במצוקה תקציבית בזמן האחרון בגלל הוצאות שלא לקחנו בחשבון כתוצאה מהמלחמה, יש לנו המון עובדים שכרגע אנחנו מנסים באופן כללי להבין את ה - - -     

יעקב אשר: מירה, אני רק רוצה לומר לך שאני מהבוקר, אתמול בוועדה ביקשתי מהחשב הכללי תשובה בערב לגבי הנושא הזה של העברת כספים לרשויות על חשבון מה שמגיע להם, כולל מענקים, כולל דברים אחרים, לא קיבלתי תשובה בערב והתקשרתי בבוקר

יעקב אשר:  אתם מכירים אותי, נכון? נודניק

יעקב אשר:  התקשרתי בבוקר וקיבלתי תשובה שהנושא נמצא כרגע – ביקש מהם החשב הכללי כמה טבלאות מכל מיני סוגים

יעקב אשר:  התקשרתי לחשב הכללי, הוא אמר לי שהוא על זה עכשיו, הוא נתן לי את מילתו שהיום הם יקבלו את ההחלטה ואנחנו יושבים על זה מכל הכיוונים

יעקב אשר:  אני יודע שהרשויות עכשיו – אבל בסופו של יום יש פה היגיון, כי אם תבואי ותגידי רשות שהיו צריכים למלא את המקום של אותו אחד, כשהיה עוד שקט, לא בזמן המלחמה, זה משהו אחד, אבל אוקיי, תגבשו את החלטתם ונחכה בסבלנות

משה סולומון: קודם כל תודה לאדוני על ההשתדלויות ובאמת ה - - -      

יעקב אשר: וההתעקשויות, כן

משה סולומון: וההתייחסות המאוד רצינית לדיון שהתקיים אתמול, אנחנו בהחלט נעשה את זה

משה סולומון:  ההיגיון המסדר של פיזור הסיכונים שהוצע הוא ברור, אנחנו נבדוק ונחזור עם תשובה

יעקב אשר: תודה רבה

איתן גינזבורג: אדוני היושב ראש, אני באמת חושב, אמיתי, שהרשויות המקומיות יכולות לשאת את החודשיים-שלושה האלה, תשלום של כמה עובדים

איתן גינזבורג:  אגב, זה מקרים בודדים בכל רשות מקומיות, ככל שיש, אין בכל הרשויות המקומיות

איתן גינזבורג:  וגם משרד האוצר וגם משרד החינוך וגם כב"ה

יעקב אשר: אני אפילו אהיה יותר הוגן קצת, לא יודע אם זה אפשרי מבחינת חוקי עבודה, אבל אם נקבע בכל הדברים האחרים שזה יהיה 70%, אז גם זה יהיה 70%

יעקב אשר:  בואו נלך עם איזה שהוא קו אחיד

איתן גינזבורג: אגב, הייתי גם מצפה ממשרד הפנים שעד הישיבה הבאה תגיד לנו כמה יצאו לחל"ת, זה כתוב לכל מנהל בחירות

רון אלמוג: נשאלתי קודם על כתבי ההסכמה והסברתי אני חושב בצורה ברורה

רון אלמוג:  אם צריך עוד - - -     

יעקב אשר: אם תוכלו להביא אנחנו נשמח

יעקב אשר:  מה עוד נשאר לנו?      

גלעד קריב: חוק מיסוי תשלומים בתקופת בחירות

גלעד קריב:  חוק שתיקנו אותו לאחרונה בהוראת שעה לבחירות הקרובות שהוא קובע הסדרי מיסוי מיוחדים לעובדים שמועסקים רק בתקופת הבחירות

יעקב אשר: עם הגבלה של תקרת סכום

גלעד קריב: תקרת סכום ושיעור מס אחיד וקבוע לכל העובדים האלה, והשאלה האם לעשות שתי תקופות או לעשות תקופה אחת רצופה

יעקב אשר: מה ההצעות שהיו?      

תומר רוזנר: היו שתי הצעות

תומר רוזנר:  הצעה אחת הייתה לקבוע שתי תקופות, התקופה הקודמת, כפי שהייתה לפי מועד הבחירות הקיים, ותקופה שנייה לפי מועד הבחירות החדש, שתי תקופות של 60 יום כאשר יש פער ביניהן ואז להכפיל את סכום התקרה ל-36,000 שקלים

תומר רוזנר:  ההצעה השנייה הייתה לקבוע תקופה רצופה לכל פרק הזמן שמהמועד הקודם ועד לאחר הבחירות החדשות ולהגדיל את הסכום ל-45,000 שקלים

גלעד קריב: זה סכום התקרה

יעקב אשר: אם אתה עושה את זה תקופה אחת אז הנגזרת שלה היא 45?      

תומר רוזנר: זו הייתה ההצעה

יעקב אשר: לא, יכול להיות שאתה עושה אותה תקופה אחת ונשארת 36

תומר רוזנר: גם זה אפשר

יעקב אשר: 45 הגיע מאיזה שהוא כיוון - - -      

גלעד קריב: החישוב הוא כרגע שזה בערך 10,000 לחודש כרגע

תומר רוזנר: זה לא משהו שקבוע בחוק

יעקב אשר: אנחנו נבקש את עמדת הממשלה?      

תומר רוזנר: בהחלט

יעקב אשר: רשות המיסים, בבקשה

יעקב אשר:  אפרת, בבקשה

אפרת רייטן: בהתייחס להצעות שהעלה היועץ המשפטי הנטייה שלנו הייתה ללכת לתקופה שהיא בהלימה כמה שיותר לתקופת הבחירות, דהיינו עם איזה שהיא עצירה באמצע של הקפאה של התקופה שנקראת תקופת הבחירות, אבל כיוון שאנחנו חושבים שזה יהיה אולי יותר קשה מבחינת כל ההתנהלות התפעולית שסביב זה אז אנחנו נסכים לתקופה שהיא רציפה שהיא באמת מאוד ארוכה, היא למעשה יוצאת כחמישה חודשים מבחינת תקופת הבחירות, כדי להקל

יעקב אשר: נכון

אפרת רייטן: מדובר בחודש עצירה באמצע אז אנחנו נסתדר עם זה, אבל אנחנו נבקש שמבחינת הסכומים, כיוון שהם גדלים באופן משמעותי אז לכל היותר שהתקרה תגדל, למעשה פי שניים ממה שקיים היום, שזה יהיה 36,000 שקלים

אפרת רייטן:  זאת העמדה שלנו

תומר רוזנר: יש בה היגיון

יעקב אשר: תודה רבה

יעקב אשר:  אני יכול לשחרר את האוצר?      

איתן גינזבורג: הייתה עוד שאלה כספית, דיברו פה, זה לא עמדה שלי, אני רק מזכיר שהיו פה הצעות להעלות את עלות התרומות, היו פה מועמדים שביקשו את זה

תומר רוזנר: זה מופיע ברשימה

יעקב אשר: אבל זה לא משרד האוצר

איתן גינזבורג: אבל זה חלק מהכסף, ביקשת דברים כספיים

יעקב אשר: פה יכולה להיות מחלוקת בין האוצר לבין משרד המשפטים

איתן גינזבורג: ומבקר המדינה

יעקב אשר: אני העליתי את זה גם בשיחות שהיו לנו וזה עלה היום גם על ידי מישהו מהחברים, אני לא זוכר, אבל אני חושב שכשנראה את מנעד הסיוע אז נראה אולי צריך גם לגעת בעניין הזה באופן חד פעמי

יעקב אשר:  אף אחד לא מת לעשות את זה, זה לא פופולרי ולא נכון ואולי קצת מסוכן, למרות שאני חושב שלא, אם מדובר בתקופה חד פעמית וכו'

יעקב אשר:  אני מבקש ממשרד המשפטים, לא יודע מי –      

תומר רוזנר: בדרך כלל זה גם –      

יעקב אשר: מבקר המדינה

יעקב אשר:  בכל מקרה, אתם מדברים גם ביניכם, נכון?      

עמי ברקוביץ: כן

חנה רותם: מדברים

יעקב אשר: אז תנסו להגיע מגובשים לסיבוב הבא שלנו בעניין הזה

תומר רוזנר: הייתה נקודה לגבי טיפול במועמדים שלצערנו נרצחו במהלך המלחמה

יעקב אשר: פה אני אומר עוד פעם, אני לא רוצה לפתח את זה, אני יכול לעשות מזה שעה וישדרו אותי בכל הערוצים, אני לא שם, באופי שלי אני לא הטיפוס הזה, חייבים למצוא פתרון לאחד, שניים או שלושה האלה שקיימים

יעקב אשר:  איך? אני לא רוצה לדבר על זה כאן, נחשוב ונדבר

יעקב אשר:  אני אומר לכם, מבחינתי אני לא אתן לזה לברוח לנו מהרדאר, אני מצפה מכם, כי אני לא יותר נחמד ממכם ולא יותר טוב ממכם

תומר רוזנר: נקודה שעלתה על ידי מועמדת לגבי שינוי שיטת החישוב של המימון לגבי מועמדים במועצות האזוריות

תומר רוזנר:  אמרנו שזה משהו שקשור לשיטת המימון עצמה, אני לא יודע אם הוועדה רוצה לטפל בזה או לא

יעקב אשר: ביקשתי ממשרד הפנים שיחשבו על זה עוד פעם למרות שאני מבין שזה נוגע ממש ביסודות של העניין

רון אלמוג: בסוף כל גבול שנקבע מישהו אחד יהיה מעליו ומישהו אחד יהיה מתחתיו

רון אלמוג:  גם לרשימות, דווקא למועמדים, בגלל שיש פחות מועמדים בבחירות, קל יותר להעריך

רון אלמוג:  ברשימות עם מנדטים הרבה יותר קשה דווקא לנחש בדיוק - - -     

יעקב אשר: אתה בא ואומר שב ואל תעשה עדיף כי מה שתעשה זה

תומר רוזנר: נקודה שעלתה לגבי הקושי בתזרים המזומנים והמועדים שהמועמדים והרשימות התחייבו אליהם

תומר רוזנר:  עלתה הצעה לשקול אפשרות של הלוואות בערבות מדינה לתקופת הביניים בלי קשר לשאלת יחידת המימון או לא, אלא כדי לאפשר את תזרים המזומנים

יעקב אשר: שהוא יכול להיות חלק מחבילה כוללת

טל ישראלי: אנחנו נבדוק את זה מול החשב הכללי

יעקב אשר: אל תשכחי את הפרט הזה

יעקב אשר:  שאני לא אשכח, אבל דבר אחד שלא עלה פה היום, משרד הפנים יצטרך אם יש שתי עמדות לגבי תקופת הקדנציה - - -     

גלעד קריב: זה הנושא הבא

גלעד קריב:  מועד סיום הקדנציה

תומר רוזנר: היו שתי הצעות

תומר רוזנר:  אחת, לקבוע קדנציה מלאה של חמש שנים מהמועד החדש שנקבע והאפשרות השנייה היא להשאיר את המועד החוקי הקיים כך שתקופת הכהונה הקרובה תהיה פחותה בארבעה חודשים או שלושה חודשים

יעקב אשר: אנחנו נצטרך לעשות על זה סיעור מוחות

איתן גינזבורג: אני השתכנעתי שצריך להשאיר שלושה חודשים

יעקב אשר: שלושה חודשים או ארבעה?     

איתן גינזבורג: אני נגד ארבעה

איתן גינזבורג:  הגעתי למסקנה

ארז מלול: עשיתי משהו היום

יעקב אשר: אני בכל מקרה רוצה את העמדה של משרד הפנים

יעקב אשר:  שכנעת אותו, בוא נראה שאתה משכנע את משרד הפנים בעניין הזה

רון אלמוג: זאת הייתה גם העמדה שלנו שלא צריך להזיז את מועד הבחירות הבא במסגרת הצעת החוק הזאת

רון אלמוג:  ושוב אמרתי, את הדיון הקודם שעשינו, הכללי, הארוך - - -     

יעקב אשר: אפשר יהיה להמשיך אותו

רון אלמוג: אבל אנחנו חשבנו שצריך להשאיר את מועד הבחירות - - -     

יעקב אשר: אני מבקש, משרד המשפטים, תבדקו גם אתם

יעקב אשר:  השאלה אם אין פה משהו שפוגע באיזה שהיא זכות

תומר רוזנר: לא, הבחירות עוד לא היו

יעקב אשר: אוקיי

יעקב אשר:  עכשיו, גלעד, זה מה שהתכוונתי והפרעתי לך מקודם, אחרי שדיברנו על זה אני אומר, אם זה יהיה באמת תקופה שהיא פחותה מחמש שנים אז צריך לעשות שינוי בנושא הזה של הסכמי רוטציה, כי הסכמי רוטציה זה 28 ל-28 וצריך יהיה להתאים את זה, אם וכאשר

יעקב אשר:  העמדה שלכם, אני מבין שהיא בסדר בעניין הזה

גלעד קריב: עוד נקודה שכבר דובר עליה קודם זה העניין של סכום התרומות

גלעד קריב:  הייתה פה הצעה להגדיל את סכום התרומות

יעקב אשר: דיברנו

יעקב אשר:  אנחנו נחכה לעמדת משרד האוצר ביחד עם מבקר המדינה

יעקב אשר:  בנפרד

ארז מלול: מבקר המדינה הוא גוף סטטוטורי עצמאי

יעקב אשר: אבל משרד המשפטים גם צריך להיות בתמונה הזאת

עמי ברקוביץ: לא איתנו

עמי ברקוביץ:  הם יגבשו בעצמם ואנחנו נגבש עצמאית

יעקב אשר: אוקיי, מאחר שאנחנו מדברים על ימים שעובדים ביחד כולם אז אני מבקש - - -      

עמי ברקוביץ: כולם עובדים ביחד - - -     

יעקב אשר: הבנתי, כולם ביחד וכל אחד יוציא חוות דעת לחוד

גלעד קריב: יש כמה דברים שבגלל שהייתה הסכמה לגביהם אני רק אחזור עליהם

גלעד קריב:  דבר ראשון, יש לפחות שלוש תקופות קבועות שנקראות תקופת בחירות גם לגבי מימון, גם לגבי חוק מיסוי תשלומים בתקופת בחירות וגם לגבי תעמולה

גלעד קריב:  הכוונה היא שזה יהיה בכל המקרים תקופה אחת רצופה, תקופה שהתחילה כבר בעבר והיא בעצם תימשך לפי מועד הבחירות החדש

גלעד קריב:       יש את הנושא שדיבר עליו עורך דין ליבנה, תיקון בחוק דרכי תעמולה

גלעד קריב:  העניין של לאפשר גם לממלא מקום השופט להתחלק בעומס

יעקב אשר: אני בעד, מאוד בעד

גלעד קריב: מועד אישור התקציב לשנת 23'

גלעד קריב:  דיברנו על זה בהקשר של הבחירות האלה, נקבע שלא צריך לפזר את המועצה אם היא לא קבעה תקציב ל-2023 בעקבות השינוי במועד הבחירות

יעקב אשר: יש את ההסמכה לשר הפנים לקבוע הצבעה על אזור קלפי ומעטפות כפולות בדומה לבתי חולים? יש את הנקודה הזאת של ההודעה לבוחר

רון אלמוג: לא דנו בתוכן שלה

רון אלמוג:  העלינו את זה ככותרת אבל לא הכרענו

יעקב אשר: לא הכרענו, אז בואו נדבר על זה עכשיו

יעקב אשר:  אני אומר שיצטרכו פה, השאלה אם צריך את זה בחוק, יכול להיות שלא צריך את זה בחוק

תומר רוזנר: אם אתם רוצים איזה שהוא הסדר של קלפי עם מעטפות כפולות צריך אותו בחוק

יעקב אשר: אם אנחנו מדברים על הסדר של מעטפות כפולות ואנחנו חייבים לדבר על זה, אז אני לא יודע אם אנחנו נוכל עכשיו לכתוב בחוק מה בדיוק, אבל להסמיך את שר הפנים שהוא יכול - - -     

תומר רוזנר: לא, זה משהו שצריך להיות בחוק

יעקב אשר: בתוך החוק הסמכה של שר הפנים

תומר רוזנר: לא, אנחנו לא מסמיכים את שר הפנים לקבוע הסדרי בחירות מהסוג הזה

יעקב אשר: אוקיי, אז תנסחו את זה כשהרעיון הוא, כמו שיצרנו להזכירך בחוק הקודם, יצרנו פלטפורמה לבעלי תפקידים בקלפי

רון אלמוג: נכון, אבל הגדרנו מי הם בעלי התפקידים, וגם כאן אם רוצים להרחיב את האוכלוסייה צריך שיהיה ברור מי האוכלוסייה הזאת

יעקב אשר: מה, איזה עיר?      

איתן גינזבורג: היישובים המפונים אולי

רון אלמוג: מה המאפיינים

רון אלמוג:  אני חושב שזה לא נכון לתת שיקול דעת רחב שנחליט למי לתת ולמי לא

איתן גינזבורג: אדוני היושב ראש, הוא צודק, אנחנו צריכים לעשות את זה

איתן גינזבורג:  לקבוע עקרונות כאן, למשל יישובים מפונים, או אנשים בבתי חולים

איתן גינזבורג:  צריך לקבוע את זה בחוק

רון אלמוג: אולי לא את השמות הפרטניים, אבל להבין מה הסיווג שלפיו אנחנו - - -     

איתן גינזבורג: לא, ביישובים המפונים שייקבעו על ידי החלטת ממשלה שבעה קילומטר עד למועד כך וכך

איתן גינזבורג:  עשינו את זה איתך בקורונה עם חוקי הבחירות, בתקופת הקורונה

דין ליבנה אנצויג: שם עשינו רשימות, פה אפשר לעשות את זה יותר כללי

איתן גינזבורג: יותר כללי, אבל זה אותו עיקרון

דין ליבנה אנצויג: משרד המשפטים עכשיו הפיץ תזכיר להארכת מועדים לאנשים שפונו ממקום מגוריהם, תשתמשו באותה רשימה

דין ליבנה אנצויג:  תגידו מי שכתובתו הרשומה הייתה באחד היישובים שמצויים בתוספת לחוק ההוא יוכל להצביע בכל קלפי לבעלי תפקידים

דין ליבנה אנצויג:  או תעתיקו את הרשימה

יעקב אשר: אבל אני לא יכול לעשות רשימה היום בחוק, היא תשתנה

יעקב אשר:  עוד שבוע חלילה היא יכולה להשתנות, או לרעה או לטובה

איתן גינזבורג: אדוני היושב ראש, תקבע רשימה שתקבע הממשלה

תומר רוזנר: יש שני קילומטרים בצפון, אז היא כבר לא מעודכנת

איתן גינזבורג: חברים, תקבעו בחוק רשימה שתהיה קבועה עד שבוע לפני הבחירות

יעקב אשר: ולכן אני שואל ומציע, אם אפשר להבנות את הקריטריונים בגדול ולומר ששר הפנים באישור ועדה אולי, לא יודע מה – זה לא שר הפנים

איתן גינזבורג: זה החלטת ממשלה

ארז מלול: לא בעצמו, זה המפקח בודק את הנתונים

יעקב אשר: לא, אתה אומר לי שאני צריך לתת אפשרות שאנשים יוכלו להצביע במקומות שיש בהם כך או כך

קריאה: איפה הם יוכלו להצביע?      

יעקב אשר: הם יכולים, מה שדיברנו, או בבתי חולים

איתן גינזבורג: לא רק בבתי חולים, מעטפות כפולות

תומר רוזנר: יש שני סוגים של קלפיות של מעטפות כפולות, יש קלפיות כמו הקלפיות הנגישות

תומר רוזנר:  זה לא כמו בבחירות לכנסת, הבחירות בקלפיות הנגישות הן רק באותה רשות מקומית, אתה לא יכול ללכת לקלפי נגישה ברשות אחרת

איתן גינזבורג: זה לא מדויק, מכיוון שברשויות מקומיות גם אפשר להצביע בצבא למשל, אבל אז הנה דוגמה, שבסיס מאן דהו במקום מסוים בארץ הוא מצביע לרשות מקומית ושולחים את זה לרשות המקומית

איתן גינזבורג:  זה אותו דבר, זה אותו עיקרון

תומר רוזנר: אמרתי, יש שני סוגים של מעטפות כפולות

תומר רוזנר:  יש את הקלפיות הנגישות וקלפיות בעלי תפקידים שזה בתחום רשות מקומית ספציפית, יש סוג שני, כפי שאמר מר גינזבורג, לגבי מעטפות כפולות ארציות, אנחנו קוראים לזה, בתי חולים, אסירים, חיילים

יעקב אשר: שוטרים

יעקב אשר:  שוטרים גם פתרנו את זה

תומר רוזנר: זה קלפיות בעלי תפקידים

תומר רוזנר:  זה הסוג השני של מעטפות כפולות

תומר רוזנר:  עכשיו אתה צריך להגיד האם אתה רוצה שהמנגנון יהיה במקומות שאליהם הם התפנו, יש כאלה שפוזרו בכל רחבי הארץ, מה אתה רוצה לעשות איתם? יש תושבי שדרות שהתפנו לירושלים, יש לטבריה, יש לאילת וכו' וכו'

יעקב אשר: אני רואה לנגד רוחי נגיד יישוב מסוים כזה או אחר, או כמות של אנשים ביישוב מסוים, שהבית שלהם כרגע בשיפוץ שזה ייקח כמה חודשים והם גרים כרגע באזור קולט שקלט אותם, לא משנה אם הוא קלט אותם מתחילת המלחמה או חודש אחרי המלחמה

יעקב אשר:  כי אם אנחנו הולכים לבחירות אנחנו כבר נהיה אחרי המלחמה בעזרת ה', אחרי ניצחון בעזרת ה'

יעקב אשר:  אני רוצה לבנות איזה שהוא מנגנון

תומר רוזנר: אז תגיד מהו המנגנון

איתן גינזבורג: אדוני היושב ראש, יש לי הצעה

יעקב אשר: רגע, הוא שואל אותי מה המנגנון, אז אני אומר, אדם שהיה גר עד ליום מסוים, אני לא רוצה להיכנס כרגע לכל הפרטים, אתם תעשו את זה יותר טוב ממני

תומר רוזנר: אני צריך את העיקרון

יעקב אשר: שעד פרוץ הקרבות היה גר במקום מסוים ופונה, או שהוא היה במסגרת ההחלטות, לא יודע

יעקב אשר:  שאני לא אצטרך להביא אותו למשל מהצפון לקיבוץ בארי להצביע

תומר רוזנר: זה בסדר, איפה אתה רוצה שהוא יוכל להצביע?      

יעקב אשר: או שיעשו קלפיות מיוחדות לעניין הזה או שנצרף אותם לבעלי התפקידים

יעקב אשר:  זה אפשרי?     

תומר רוזנר: אם משרד הפנים יכול לעמוד בזה בבקשה

איתן גינזבורג: הכי פשוט, בכל הכבוד למשרד הפנים, והייתי מצפה שהוא יציע, לא משרד הפנים, המפקח הארצי על הבחירות, אבל הוא לא פה

יעקב אשר: הוא לא פה, הוא במילואים

איתן גינזבורג: הוא לא עובד לבד, אדוני

איתן גינזבורג:  הייתי מצפה שהם יבואו עם ההצעה הזאת

איתן גינזבורג:  הצעתי היא שבסוף כל תושב שגר באותם יישובים מפונים, על פי החלטת הממשלה, והיישובים האלה נקבעים כל פעם בהחלטות ממשלה, עד ליום מסוים, יוכל להצביע בכל קלפי נגישה בכל מקום בארץ ויהיה כתוב באיזה יישוב, כי זה כתוב בתעודת זהות, ביום פרוץ הקרבות וזה ישוגר לוועדת בחירות אזורית שהם יספרו את הקולות בסוף

איתן גינזבורג:  כמו מעטפות של חיילים, בדיוק אותו דבר

תומר רוזנר: אבל זה מה שהסברתי קודם, קלפיות נגישות הן קלפיות באותה רשות מקומית

איתן גינזבורג: אדוני, אני מבין מה אתה אומר, אבל מכיוון שאני ניהלתי ועדת בחירות מקומית, הייתי יושב ראש ועדת בחירות מקומית, ניהלתי את זה גם בעירייה, זה יותר קל ממה שאתם חושבים, זה לוגיסטיקה, אבל זה קל

איתן גינזבורג:  בסוף מדובר כרגע ביישובים די קטנים

תומר רוזנר: לא, זה גם שדרות

איתן גינזבורג: אם הייתי משלים משפט הייתי מגיע גם לשדרות

יעקב אשר: הוא דיבר עד תאריך מסוים

יעקב אשר:  לא יהיו בחירות כשיהיו ערים שלמות מפונות

יעקב אשר:  יישארו אנשים - - -     

איתן גינזבורג: לא, כן יהיו, אדוני

יעקב אשר: לא, לא יהיו בחירות

איתן גינזבורג: קיבוצים בעוטף, יש מצב שעוד יהיו מפונים

יעקב אשר: לכן אמרתי, הוא אמר שדרות

איתן גינזבורג: ערים שלמות לא

יעקב אשר: בדיוק

איתן גינזבורג: נכון שזה סרבול, אבל כולם פה מה שנקרא מתאמצים, אז כל אדם ביישוב כזה מפונה יגיע לקלפי נגישה, תהיה למזכירי הקלפי רשימה של אותם יישובים שאפשר יהיה להצביע במעטפה כפולה, נרשום את זה, תהיה מעטפה כפולה, זה יגיע לוועדת בחירות מקומית, זה ייערם בערמה, יביאו לוועדת בחירות מחוזית שהם יעשו את החלוקה

איתן גינזבורג:  כמו שוועדת בחירות מרכזית עושה את זה המפקח הארצי על הבחירות יצטרך ללמוד משהו שהוא לא למד עד היום ולעשות את זה גם

איתן גינזבורג:  ואולי ועדת בחירות מרכזית יכולה לסייע

יעקב אשר: חברים, אני רוצה לסכם את זה ככה

רון אלמוג: אנחנו צריכים לבחון את זה

רון אלמוג:  אני מזכיר, אנחנו בפעם הראשונה בבחירות האלה נעשה את הבחירות גם בבתי חולים וגם בקלפיות ארציות לבעלי תפקידים, לשוטרים, וגם יהיה לנו כנראה גידול בכמות המעטפות הכפולות, גם בצה"ל בגלל המצב, ואנחנו צריכים לראות איך אפשר להיערך לכמות מסוימת

רון אלמוג:  וכמו שאמרנו, יש יישובים שלמים שאם לא יהיו שם אז לא נעשה בחירות

איתן גינזבורג: מה זאת אומרת?      

רון אלמוג: לכן אנחנו צריכים לבדוק את ההיערכות - - -      

יעקב אשר: איתן, אני למדתי שיש דברים שאני לא סוגר תוך כדי דיון כי הם עוד לא מוכנים עד הסוף לעניין הזה

יעקב אשר:  אנחנו צריכים פתרון לזה

יעקב אשר:  נכון מה שאמרת, שאם יש יישובים שהיום אנחנו מכירים את שמותיהם בעל פה, נתנו פה דוגמה, כמעט אין לי ספק שלא יהיו שם בחירות, שהם יבקשו שלא יהיו שם בחירות, הם יהיו בחריגים

יעקב אשר:  אבל אני בכל זאת אומר, תתחילו להריץ מבחינתכם במהירות, לא כפיילוט, כרעיון, יש שתי אפשרויות, חוץ מביטול בחירות באותם מקומות, אפשרות אחת שהיא יותר קלה, יכול להיות שבגינה נרחיב קצת יותר את הקלפיות של בעלי התפקידים

יעקב אשר:  דיברנו אז על – על כמה דיברנו? כי זו המצאה חדשה שלנו לבחירות האלה

ארז מלול: למה שהמדינה לא תדאג להסעה של כל האנשים האלה?      

איתן גינזבורג: לא, אי אפשר, ארז

יעקב אשר: כי הם לא יגיעו לזה

קריאה: יש בערך 200

יעקב אשר: יש בערך 200 קלפיות חדשות שאנחנו עשינו בתיקון האחרון, ותודה רבה על הברכות שאתם מאחלים לי על זה, האוצר תקצב את זה ומשרד הפנים הרים את זה ובאמת צריך להגיד תודה על העניין הזה

יעקב אשר:  200 זה מכסה לנו חלק גדול מהארץ

יעקב אשר:  יכול להיות שכדי לתת אפשרויות לאותם אנשים אז נגדיל את זה ל-250, ואז זה יהיה גם יותר קל כי יהיו שוטרים שלא יצטרכו ללכת מעיר אחרת, אם הוא מוצב בעיר רחוק מהעיר שלו

יעקב אשר:  אני הייתי אפילו נותן למקומות האלה מעטפות בצבע כתום ורוד, לא יודע מה

יעקב אשר:       אם יש לי פריסה טיפה יותר גדולה יש לי בכל עיר לפחות קלפי אחת כזאת או באזורים מסוימים, דיברנו אז על ערים גדולות שיהיו בכמה שכונות ובכמה אזורים, אז יכול להיות שזה יהיה יותר קל להם, למה? כי שם אין הגבלה לאיזה עיר, שם זה הקלפי הארצי

יעקב אשר:  בבתי חולים ובבתי אבות - - -     

רון אלמוג: בבתי אבות זה השלטון המקומי, הוא לא ארצי

תומר רוזנר: לאותה רשות

יעקב אשר: אבל גם בתי חולים הוא מקומי

רון אלמוג: לא, בתי חולים זה ארצי, בתי אבות זה מקומי

יעקב אשר: בתי חולים זה לכל הארץ?      

תומר רוזנר: כן

יעקב אשר: אז הם יכולים להשתלב בזה

תומר רוזנר: בבתי חולים הם יכולים, נכון

איתן גינזבורג: אני אומר לך, יעקב, אורלי עדס וצוותה מומחים בנושא הזה, אם המפקח הארצי על הבחירות ייעזר במנגנון שאורלי עדס עושה את זה הכול ייפתר

יעקב אשר: פה אני עוצר, אנחנו צריכים פתרון לזה

יעקב אשר:  יש שתי אפשרויות לפתרון, זה או זה, תריצו אצלכם ותחזרו אלינו עם תשובה בעניין, נקודה

יעקב אשר:  יש מספיק זמן להיערך כי אנחנו עכשיו דוחים את הבחירות, להזכירכם

תומר רוזנר: שני נושאים נוספים

תומר רוזנר:  לגבי יום ההקפאה

תומר רוזנר:  היום שבו מוקפאים ההליכים שכבר נעשו לעומת ההליכים שעדיין לא הגיע מועדם

תומר רוזנר:  המועד שהוצע הוא ה-9 או ה-16 באוקטובר

תומר רוזנר:  ההצעה שגיבשנו יחד עם נציגי הממשלה היא ה-16 באוקטובר

תומר רוזנר:  המשמעות המעשית היא שההליכים שהיו צריכים להסתיים היום, קרי איוש ועדות הקלפי וקביעת צורות הפתקים וכן הליכים שצריכים להתקיים במועדים מאוחרים יותר, כמו הסכמי עודפים וכו', הם נדחים למועד החדש

תומר רוזנר:       לעומת זאת יש את הנושא של עתירות וערעורי בחירות, כאן מה שהוצע הוא לקבוע חלון חדש להגשת ערעורים

תומר רוזנר:  מתוך שתי הצעות שעלו זאת ההצעה שהוועדה נוטה לכיוונה, אם אני מבין נכון, לקבוע חלון זמן אחד חדש שבו ניתן יהיה להגיש עתירות בנושא המועמדים ורשימות המועמדים כאשר המועדים האחרים ייגזרו מהמועד החדש

יעקב אשר: עוד משהו ששכחנו? מישהו רוצה להעיר עוד משהו?      

תומר רוזנר: הודעה לבוחר

יעקב אשר: הודעה לבוחר, דיברנו על זה

תומר רוזנר: לא דיברנו על זה פה

ארז מלול: משהו קטן, יש הרבה מקומות שנפגעו, לגבי להוסיף מבני ציבור למקומות קלפי

ארז מלול:  בדרך כלל הקלפי בבתי ספר

איתן גינזבורג: מה זה הרבה מקומות שנפגעו?      

ארז מלול: נפגעו בדרום ולא שיפצו אותם

ארז מלול:  בתי ספר שנפגעו

ארז מלול:  לא יודע אם כן או לא, ייפגעו

דין ליבנה אנצויג: הוא מתכוון שביום הבחירות הם יגיעו ולא יהיה בניין לעשות את הבחירות

דין ליבנה אנצויג:  זה מנהלי הבחירות

איתן גינזבורג: מנהל בחירות עושה את זה בכל יישוב

ארז מלול: אבל אני רוצה להוסיף בחוק שיהיו עוד אופציות לקיים - - -     

איתן גינזבורג: אבל, ארז, זה לא בחוק

יעקב אשר: אתה רוצה לשקם אותם?      

תומר רוזנר: לא, הוא רוצה לקבוע מקום אחר

יעקב אשר: ודאי

יעקב אשר:  את רוצה לענות?      

איתן גינזבורג: מפקח הבחירות בודק את זה

יעקב אשר: חלק מההיערכות שלו זה יהיה זה

יעקב אשר:  השאלה הזאת מובילה אותנו לנקודה נוספת שהיא לא צריכה להיות בחקיקה, אבל הנושא של ההודעה לבוחר

יעקב אשר:  יש דבר שנקרא הודעה לבוחר שכולנו מקבלים הביתה

איתן גינזבורג: קיבלנו

יעקב אשר: יש הרבה שזורקים את זה לפח, יש הרבה, אנשים מבוגרים הולכים עם זה לקלפי

רון אלמוג: אנחנו צריכים לבדוק את העניין הזה

יעקב אשר: ביקשנו ממשרד הפנים לבדוק, כי אם השתנה מקום אז צריך – זו היערכות גדולה

יעקב אשר:  אם זה יילך בכיוון שדיברנו בוועדה של שלושה או ארבעה חודשים אז השאלה – אבל האמת היא שאם אנחנו אומרים שההחלטה של הממשלה צריכה להיות 45 יום לפני אז אתה מצרף את הכול ביחד, יכול להיות שאתה יכול לעשות את זה ביחד ואז אתה תדע, אתה תדע אם זה ככה או ככה

יעקב אשר:  כשתשלח את ההודעות לבוחר תדע אם זה ככה או ככה, או גם תדע אז איזה בתי ספר השתנו לך ומה ריאן – אבל תבדקו, לא נחתך כלום בעניין

תומר רוזנר: אנחנו גם ביקשנו לבדוק באותה הזדמנות את משלוח ההודעות לבוחר באמצעים אלקטרוניים סוף סוף, לפי החוק החדש של מסירת הודעות אלקטרוניות

יעקב אשר: אס

יעקב אשר: אמ

יעקב אשר: אס

רון אלמוג: לא, על זה דיברנו כשיש שינוי ספציפי אחרי ההודעה לבוחר

תומר רוזנר: להיפך, זה כלי לייעל את הנושא של הודעה לבוחר

תומר רוזנר:  תבדקו את האפשרות

יעקב אשר: זה יהיה בסעיף המפוצל על המחשוב

רון אלמוג: הכוונה היא בנוסף או במקום?      

תומר רוזנר: במקום

תומר רוזנר:  ברור שבמקום

גלעד קריב: השאלה היא עובדתית כמה אנשים רשמו כתובת אלקטרונית

תומר רוזנר: מי שרשם יקבל, מי שלא רשם לא יקבל

יעקב אשר: אדוני היועץ המשפטי, נראה לי שהם לא ערוכים לזה, אנחנו נעשה את זה בעזרת ה' כשנחזור לרגיעה, בפיצול אולי שמחכה לנו

איתן גינזבורג: כבר עשינו את זה בחוק קודם

איתן גינזבורג:  באיזה חוק עשינו את זה עם הודעות אלקטרוניות?      

יעקב אשר: חברת גבייה

איתן גינזבורג: זה שפרץ את הסכר

יעקב אשר: חברים, תודה רבה לכם, תודה רבה לצוות ולכל המסייעים

יעקב אשר:  הישיבה נעולה